text:
「使用」
可能你聽過使用者經驗,但係有幾多人了解使用者經驗?其實每個人都會接觸到,只係大家覺得有啲嘢係理所當然.例如你去一間餐廳,入去嘅時候有無侍應招待你,間餐廳嘅環境如何,侍應嘅服務態度,嘢食嘅品質等等,每一環都會影響使用者嘅體驗.好多人其實將使用者經驗專注係某一個特定嘅範圍,但係往往就忽略咗其他地方嘅體驗.所以一個好嘅使用者經驗係會顧及整個使用嘅過程.
「經驗」
乜嘢係使用者經驗?有幾多人明白所涉及嘅範疇?簡單啲嚟講係一個人使用一件產品,系統或者服務嘅體驗.當然嚟個體驗唔係單一嘅體驗,好多時都係有連貫性.與此同時每個人都有唔同嘅感受,係唔同嘅情況下嘅互動亦有所唔同.當然無一個體驗係可以百分百滿足所有人,但係最起碼滿足到絕大部分嘅人.要設計出一個好嘅使用者經驗係需要顧及好多細節.
「方案」
要有一個好嘅使用者經驗就需要一個好嘅用戶體驗嘅設計.只不過好多公司都會忽略咗,導致唔同嘅營運問題.最好嘅例子就係麥當奴!而家係麥當奴買嘢有好幾種方法,有自助嘅,有叫完嘢跟住等嗌飛嘅,仲有就係叫完嘢跟住再排隊拎嘢嘅.咁究竟邊個係使用者經驗最好?其實真係各有長短,但係到最後每個人嘅經驗都會好唔同.好多時有啲嘢真係簡單複雜化!
Also published on Medium.


c: text/html

text:
阿ken第一次出去接客,但係冇話比Ryan知,而Ryan就瞞住佢利用卧底手機錄低成個過程,見到阿ken比人玩,Ryan睇到都心痛,但係又無能為力.正當ryan見到阿ken步出酒店以為可以鬆一口氣,點知阿Ken居然打第一個電話吾係比佢,而係打比....
愉快時間總係過得好快,假期過後我哋都返回工作崗位,今期我同阿ken吾係編埋同一隊,所以我哋嘅返工時間吾再係一樣.我都提議阿Ken上離我度住,美其名係我住得比較近差館,實情當然係我可以更方便知道佢嘅行蹤收料,(當然真正嘅原因係....吾駛我講啦).
Ryan同阿Ken一齊上咗財務公司,Ryan見果班人迫阿Ken還錢,最後提出幫阿Ken一齊還錢,即係一齊幫佢哋客...阿Ray當然求之不得,叫咗班兄弟同阿Ryan試鐘,就係最後關頭,阿Ken突然衝咗出離幫Ryan受刑,Ryan先至力保不失.班人玩完佢哋後,最後淨返佢地兩個留係會議室裏面相擁互勵...
吾知訓咗幾耐,我終於係矇矇矓矓嘅情況吓醒返,我一擘大眼,就見到自已著住浴袍身處梳化上,Johnny都係著住浴袍坐咗係我身邊,正在閉目養神.我開始有所動靜,Johnny就即刻醒咗,再比咗一個好親切嘅微笑比我,我真係吾敢相信眼前呢個溫文有禮,成個成功人仕咁嘅俊男,居然就係吾係好耐之前同我有肉體接觸嘅慾獸,眼前嘅情景真係令我覺得有d心寒.
Johnny嘅叫聲將我響漆黑中帶返番離!!之前發生嘅事我有d模糊,只係記得斷片前Johnny叫我換上軍裝制服,之後....而家我醒返仍然坐響張梳化道,身上仍然著緊制服,但係全身就冒汗,連包住硬繃繃嘅底褲都濕晒,我都吾肯定係鳩水定係汗水.
上回講到阿頭急call我返去話比我知我嘅身份已經曝光,為咗我嘅人生安全,要立即結束行動.但係我覺得咁辛苦先囉到咁多料,就連阿ken都應承幫手就線人,一切都就緒,應該好快就可以拉人...
上回講到阿ken同我講咗好多心底話,我地嘅感情好似跨進咗一大步,點解係好似?因為我已經下定決心,無論要付出多少代價都要將果班迫d差佬去賣淫嘅人拉晒返去.而家唯一可以幫助到我調查嘅就係阿ken,都吾知係真心定係假意,為咗令阿ken對我更加信服,我除咗對佢講咗好多窩心嘅說話之外,我更加要滿足佢嘅性慾(都吾知係我滿足我,定係佢滿足我!!),氹佢同我講咗好多我調查咗好耐都無頭緒嘅資料,真係得來全不費工夫.
上回講到Ryan應阿頭要求上咗去見心理醫生,以為吾係d嫁吾去嘅老女人就係d白頭阿伯,點知出乎我意料外,係一個好高質素嘅男人,直男,活力加英氣,吾知點解咁好彩,呢排遇到個個都係好掂,如果個個仔都係gay就好啦!!唉!點知原來都吾係正人君子,佢響催眠咗我嘅情況下拍咗我裸體短片,之後重要同一個叫黃sir嘅人講電話,重語帶相關,我即刻聯想到係吾係我正在調查緊嘅阿ken個教官黃sir.
Johnny: Ryan….Ryan….Ryan…..我數三聲後你就會醒番….3…2….1…..我聽到一把好磁性嘅聲音同我講野,再的一聲,成個人就好似響深淵裏面走番出離咁,一秒之前重係同阿man攬住係車廂裏面一齊睇日出,而家就趟卧左係Johnny嘅醫務所裏面一張梳化上,應該係話辦公室至真.
上集講到,係阿Ray間財務公司見到阿Ken因為冇錢還,所以比佢地成班西裝友輪大米又怕埋片添,之後佢call咗消防仔阿man上離救佢,可惜都係比佢地班友剝光猪兼拍裸照,正當佢地想再進一步進攻佢最後防線前,我整著咗個消防花灑同警鐘,搞到佢地做吾到野,即時要閃,我都算係救咗阿man,保住咗佢個處(吾知重係吾係).

robotstxt: allowed

filter: keep


text:
華哥樂做小男人:冇乜可能嗌交
任達華(華哥)與名模琦琦自97年結婚後一直恩愛,是圈中出名的模範夫婦.華哥坦言對琦琦一見鍾情,婚後相敬如賓,自言適當時候會做小男人,故從未試過嗌交!
同琦琦識咗幾多年?我唔講畀你聽!呢個世界不停轉變,我同佢似啱啱開始咁,因為佢會不停改變自己嚟保持新鮮感.估都估唔到佢今年去做瑜伽,佢從來唔做運動o架!依家收晒身Fit晒,呢樣嘢咪覺得有新鮮感囉!肌膚身形仲係少女咁,唔讚吓佢都唔得!
相處首要坦白
同佢拍拖嗰陣,我仲係喺搏殺期,佢都有成日話夜晚見唔到我,呢個問題係必然存在,惟有靠通電話維繫.識唔識氹太太?我不嬲都係咁,係細心,樂觀嘅人,好似佢好烏龍,成日唔見信用卡,我就會話:「唔緊要,打去Cut咗佢先,或者聽日去番買嘢嗰度搵吓啦!實得o架!唔緊要啦!冇所謂.」我又唔係大男人,我只係細男人!哈哈!又唔係嘅,應該係話我好識得一個男人乜嘢時候去做番啲乜嘢!我覺得養老婆係應該嘅,所以叫佢想買乜就買.琦琦都知我工作好忙,有時候會少咗時間見面,但佢了解明白,我老婆係一個幾Open嘅人,屋企好多零碎事都要辛苦佢,但Family佢處理得好好,教育個女又教得好好.
我相信一見鍾情o架!因為我對琦琦就係!嗰時我睇雜誌有佢做Model嘅相,佢嗰時啱啱入行,喺跨頁出現,個造型係側側哋頭戴帽,我就喺度諗:「個女仔可唔可以成為我女朋友呢?如果可以夢想成真就好啦!」之後出席活動見到佢,交換咗聯絡電話,就係咁偶然嘅機會下認識,夢想成真係件幾得意嘅事,初初見面都冇講佢知喺雜誌見到佢嘅感受,後來先講番畀佢聽.
我同佢一齊咁多年,相處之道就係坦白,同埋最緊要大家有共同嗜好,好多嘢都會開心見誠咁講出嚟.佢有樣嘢好就係容易滿足,呢樣嘢同我最相似,好微細嘅嘢都可以令我覺得好開心!好記得識佢嗰陣,佢好鍾意熊仔,我有一次特登喺巴黎買咗隻好大嘅熊仔畀佢,成個人咁大隻,手提攬住咁拎番嚟畀佢,仲專登買咗個位畀熊仔!佢梗係好鍾意啦!跟住我又用一啲幻想力出咗本叫《心照》嘅攝影書,拎熊仔去加拿大影咗好多相,跟住夾住啲花一次過送畀佢仲同佢講:「熊仔有時可能會搬屋,可能會唔見,但啲相永遠都會喺個File度,你永遠都有呢張相,《心照》呢本書啲相永遠喺度.」佢依家仲擺咗啲熊仔相喺屋企度!
指老婆易滿足
我同佢亦冇試過嗌交,容易滿足嘅人基本上冇乜可能會嗌交,因為好容易覺得好多嘢都OK,可能佢對自己工作上嘅要求好高,但家庭同朋友上就要求好低,啱啱夠就得.
(明日待續)
口述:任達華
筆錄:名人組
任達華與琦琦婚後相敬如賓,自言從未因家事嗌交.
任達華與琦琦結婚十四年,恩愛之情令人羨慕.(資料圖片)
除了細心外,任達華經常帶太太周圍飛,認真溫馨!(資料圖片)


text:
「張保」
相信近排多咗人講「張保仔」,所以又再一次好奇睇返歷史.原來佢原名係叫「張保」,新會縣江門鎮水南鄉人,而係一八一零年以前係廣東沿海嘅著名華南海盜.當然而家係我哋香港為人熟悉嘅歷史人物.雖然知道佢好勁,但係唔睇歷史都唔知係百幾年前,佢竟然有近三百隻船同多達七萬人跟佢搵食.但係佢雖然係海盜,不過佢唔容許部下係駐紮嘅地區搶掠.而百姓視佢為劫富濟貧嘅俠盜!
「歷史」
真係唔睇返歷史都唔知原來「張保仔」做海盜係因為細個嘅時候俾海盜「鄭一」擄走咗.原本得十五歲嘅佢自此就開始咗佢嘅海盜人生,而根據歷史佢係大約三十幾歲逝世.最利害個位係連葡萄牙嘅文獻都有記載當年係清嘉慶十五年,即係一八一零年,葡萄牙艦隊係大嶼山海面同紅旗派嘅三百多艘武裝船相遇.而張保仔所派出嘅兩支先鋒船隊竟然被澳葡艦隊擊敗,於是親自率領水師駛抵戰場.
「劇集」
雖然未睇第一集,但係網上面已經有好多負面嘅評擊.當然係劇集未播之前吹到咁勁,搞到大家期望太高.不過睇片頭係又好似幾吸引嘅!我諗其中一個期待嘅原因或者係洪永城做張保仔.雖然佢係臨危受命,代替黃浩然,不過你問我嘅話,洪永城似海盜多過黃浩然.不過今次無綫又玩穿越時空,真係悶唔悶啲呀?唔通佢唔怕舊最緊要受?以為係「尋秦記」定係「回到未嫁時」?


text:
WordPress 轉Hugo 體驗記
有留意住呢個Blog嘅讀者都應該知道琴日個網站變晒樣,但其實唔係乜Bug,只係筆者想測試一下透過Static HTML嚟做Blog 嘅效率啫.
筆者琴日通過GitHub 同Netlify 嚟測試Hugo 嘅表現,快就係快嘅,不過筆者最難接受就係要用CLI (Command-Line Interface) 嚟去打文,寧願個網站慢少少,真係少少嘅啫.
筆者都有用GTmetrix 嚟測試嘅
WordPress: 載入時間1.6秒
Hugo: 載入時間 1.4秒,可能因爲筆者個Hugo 都比較花俏所以導致兩者之間分別不大,但既然兩者之間只有0.2秒嘅分別我就用呢0.2秒嚟換取方便嘅程度.
我諗如果我用Hugo 我出Post嘅意欲會低好多,所以喺DigitalOcean 完咗之後就租Scaleway.
補充資料:WordPress -> CloudFlare CDN 嘅香港Server
Hugo: Netify 新加坡直出 (佢用CDN 好似會detect唔到個DNS)
因此我嘅結論係,算啦用翻WordPress 啦
By the way,我仲試過用Heroku,不過連裝都裝唔到,唔通連個天都唔鍾意我?
算數鳥算數鳥


text:
北洋政府
北洋政府,正式名叫中華民國政府,係指中華民國建國初期以京兆地方作為首都嘅中央政府.因為政權絕大部分嘅時間都係由北洋軍出身嘅軍閥所把持,所以後世就用佢嚟命名.
北洋政府係1911年辛亥革命爆發之後,第一個被國際所承認繼承中國法統嘅政權.1913年10月6號,袁世凱被選做首任中華民國大總統,象徵住北洋政府正式成立,中華民國臨時政府結束.由1912年3月去到1928年6月,北洋政府嘅體制多次喺內閣制同埋總統制兩者之間徘徊.
北洋政府用五色旗作為中華民國嘅國旗,用《卿雲歌》作為中華民國嘅國歌.喺北洋政府主導下,1917年,北洋政府對德意志帝國同奧匈帝國宣戰,加入英法美協約國陣營去參與第一次世界大戰,並喺1919年以戰勝國嘅身份出席巴黎和會,但係因為五四運動抗議山東問題而未喺《凡爾賽條約》度簽字.
雖然北洋政府係國際認可嘅唯一合法中國政府,但係即使喺最強勢嘅袁世凱時期都未曾一統南方革命黨嘅勢力,喺袁世凱死後更加係連北洋軍自身內部都統一唔到,分裂做大小派系嘅軍閥混戰.1926年,割據廣州嘅國民政府向北洋政府發動北伐,北洋政府戰敗之後想退去東北,但係北洋政府最後一任領袖張作霖途中畀日本人炸死,佢個仔張學良喺繼承政權之後,喺1928年12月29號宣布易幟同埋服從國民政府嘅統治,北洋政府正式宣告滅亡.


text:
學博 VS 線上補習平台 大對決
學博 嘅課程好唔好? 學博 同普遍線上補習平台對比有咩優,缺點? 學博 嘅網上課程比起普遍線上補習平台嘅課程有咩優勝之處?上次我哋就同傳統補習社對比咗,咁今日 學博小編 就幫你整合咗普遍線上補習平台嘅 3大重點,幫你分析我哋 學博 教育對比普遍線上補習平台嘅優勝之處!
導師質素
普遍線上補習平台
普遍網上嘅補習平台導師質素參差,佢哋缺乏信譽,報讀嘅學生甚至唔會知道導師嘅來頭,導致好多時候導師嘅教學質素同成效都成疑.
學博
我哋 學博 教育嘅師資優良,有嚟自港大嘅名師Spencer Sir帶領嘅專業補習團隊去為同學仔提供一個優質嘅教學服務.除此之外,我哋無論網上課程定係面授課程都有導師嘅即時回應,畀學生可以有一個猶如一對一嘅學習體驗,大大提升教學成效.
課堂互動性
普遍線上補習平台
普遍網上嘅補習平台都只係用網上平台例如zoom去提供線上課程畀學生,又或者只係提供online video畀報讀嘅同學觀看,前者課堂互動性有限,後者甚至可以話係零互動性可言.呢種補習服務除咗未必可以解決到同學上堂遇到嘅困難之外,仲會減低同學嘅學習動力,令到教學成效唔大.
學博
我哋 學博 教育除咗提供網上補習課程之外,仲有面授課可以畀報讀嘅同學選擇,畀同學可以選擇一個適合自己嘅上堂模式,除此之外,我哋 學博 教育嘅網上課程有提供導師線上即時對話,同學如果上堂嘅時候遇到乜嘢困難或者乜嘢問題,可以即時喺網上平台向導師發問,而老師會即時回覆.呢個服務大大提升我哋網上課程嘅互動性,令到導師可以即時解答學生嘅疑難.
就算同學仔覺得網上課程未必適合自己,都可以選擇返我哋嘅面授課程,我哋 學博 教育有三間分校,分別係北角,灣仔,同埋太子,同學可以揀一間近自己嘅校舍去上堂,現場感受下我哋嘅專業導師團隊嘅優質教學服務.
如果大家有什麼補習問題,如私人補習,網上補習好唔好,歡迎你可以隨時再跟我多交流一下,可以Follow 「學博教育中心 Learn Smart Education」 Facebook page同IG得到更多補習課程資訊,亦都可以上我們的補習網頁了解更多!


text:
2022熱門班衫設計
唔知大家係設計班衫既時候係一下子就諗到心目中既設計定係要左諗右諗諗爆頭都未諗到個大方向出黎呢?為左幫大家可以加快諗Idea既速度,今次就整番篇熱門班衫設計比大家參考,等大家可以對自己既班衫有個大約既概念啦!
1.潑墨加毛筆字體
依個設計由早一兩年開始己經係班衫既常客,簡簡單單隨意既純色潑墨底,再加上自己諗既毛筆字體,己經可以十分突出設計.當然,如果想係設計上面落更加多既心思可以係潑墨上面著手,係潑墨加上唔同既色彩,例如漸變色或者係潑墨上加一個低圖.
2.圖案上加暗花底圖
如果唔想班衫圖案只係印純色咁簡單,各位同學仔可以係圖案上面再加一個底圖.方法十分簡單,只要係準備你地既設計既同時準備多一張心水既底圖,張兩者結合就可以令你地既設計有更多既元素.而搵底圖既方法都唔會太困難,大家可以係我地既網站上面既參考圖案或者上網搵都可以架,如果想睇下你地既設計同底圖結合既效果可以去我地既自助設計到睇下,完全唔需要任何既專業軟件知識都可以做到.
3.全件印刷圖案
自從熱昇華既技術開始普及之後,好多係腦海入面天馬行空既設計都可以實現到,同學仔可以加入任何元素落去件班衫到,例如暗花,漸變色.同埋全件印刷可以將圖案印刷係衫既任何一個位置,更加可以將任何既顏色印刷係衫既上面,而且只需要一個價錢就可以係衫上面任意印刷.
4.College Hoodie
喜歡經典既同學仔就一定唔可以錯過學院風格既設計,依個班褸班衫設計風格係由外國既學院流入黎既,當地既畢業年級學生都會訂造番一件寫住自己學校名既衫黎做紀念,同學仔都可以用番依個設計係自己既衫上面,將自己既班名,年份都印係你地既衫上面.
5.Pocket內印圖案
顧名思義,同學仔可以係圖衫袋入面加印一個圖案,就好似著西裝放條袋巾係衫袋入面咁樣,一部份放係衫袋入面,而另一部份就可以印係衫袋出面比人見到.同學仔將有代表性既圖案印係上面,例如覺得班主任十分好人,好有代表性既話可以印係上面,袋住班主任走圍去都得架.
6.印唔同圖案,名,號碼
如果係一班同學仔入面想每個同學都有袋表自己既元素係班衫上面,同學仔可以係每件衫上面印唔同既野上去,比較有創造力既同學仔可以印代表自己既圖案,如果想簡單的既話,加番自己名同埋號碼上去己經可以架喇!


text:
「選委」
香港嘅特首係由一個一千二百人組成嘅選委會通過投票而決定邊個會成為香港嘅特首.就係因為咁香港嘅特首唔係一人一票選出嚟,而係由功能界別嘅選民,投票選出代表佢哋嘅委員去投票,因此被喻為小圈子選舉.正正因為咁,作為一個功能組別嘅選民就更加應該去投票俾代表自己業界嘅委員.不過過去咁多年好多人都唔知佢哋有得投票,甚至乎覺得投嚟都無用.不過如果自己有票都唔投,點樣對得住自己嘅下一代?就算好難去改變都好,最起碼自己盡咗本份!
「特首」
雖然今日對於好多人來講或者無乜意義,因為今日係選委會選舉,而好多人都唔係功能組別嘅選民,所以無得投票.就算前幾日梁振英話選擇唔角逐連任,而今日仲未知道仲有幾多人會出嚟競逐下一任特首,但係咁做唔代表唔去投票.而事實再一次證明今次嘅選委會選舉應該係歷年最多人投票,因為大家都不滿香港嘅現狀,亦都希望下一任嘅特首會比梁振英好.不過到最後當然都係一個由一千二百人組成嘅選委會去決定,所以只係希望揀個相對好少少嘅做特首.
「下任」
好多人都話六八九唔競逐連任係好事,但係最令人擔憂嘅係邊個會出嚟參選.如果真係葉劉嘅話,我諗情況唔俾依家好,因為相信佢一定會推行實施二十三條.以至於林鄭,佢之前話唔會參選,但係當梁振英話唔角逐嘅時候,佢又話積極考慮.咁即係點?當然有啲人話希望財爺出嚟選,因為佢依家民望最高,但係點解感覺好似之前曾蔭權咁.都係嗰句,就算依家好似睇落幾好都無用,要真係做得好都真係要上咗場先知.所以點解要選啲自己業界信得過嗰啲去代表自己.
Also published on Medium.


text:
奇聞共賞:中國不承認外國國籍
唔知道大家仲記唔記得喺2015至2016年間發生咗啲咩事呢?我想講嘅就係銅鑼灣書店事件,瑞典公民桂民海,英國公民李波被擄到中國,當中國當局受到想關國家的批評時,就以「他首先是中國公民」嚟回應,而呢一個回應亦引起咗香港公眾嘅嘩然.
雖然可能好多香港人有非中國嘅國籍,但其實如果你冇主動向入境處去申請「申報國籍變更」,又或者係「放棄中國國籍」的話呢,佢依然會當你係所謂中國公民,照夾你返去.
而對於你本身有冇中國國籍呢樣嘢呢,係好難有定奪嘅,因為條文中有一樣嘢係話「具有中國血統者」,咁即係點?唔好意思,呢樣嘢係冇明確嘅定義,簡單而言,即係當局話你係,你就係.去到呢到真係不禁倒抽一口涼氣.
更離譜嘅嘢都仲有,即係先唔講佢中國血統嘅定義係點,我想去申報國籍變更去放棄中國籍啦,跟住當局嘅答覆係:「中國唔承認葡萄牙⋯⋯乜乜柒柒(下刪三千字)」,咁我都有同佢拗過話喂我個國籍係合法取得嘅你理得我啫,不過佢都話佢係跟指引做,無謂刁難人.
真係搞笑,國籍嘅嘢係人哋別國內政,我只要個國籍有佢嘅合法性,咁所有國家都應該予以承認,呢個亦係聯合國相關條文所寫.
中國作為聯合國嘅會員國,連相關條文所列明嘅義務都未曾執行,仲夠膽走去抽秤其他人,真係搞笑.
一個最唔尊重國際法律嘅國家,竟然係最叻話人唔跟國際法律嘅國家.成件事同一個最唔尊重人權嘅國家批評民主國家唔尊重人權一樣咁好笑.吖,唔記得咗,呢兩個係同一個國家嚟.
呢個國家成日叫人唔好干預佢內政,結果其實係佢最鍾意干預人哋內政,由97年開始唔承認「居英權法案」已經係一個好例子.
而從上述例子已經能夠見到,中國自己自知不受歡迎,所以先要用各種旁門左道去逼你哋要佢個垃圾國籍,你唔想要都要逼你硬食,咁當局就可以隨時將你被消失.
呢樣嘢係乜?是為中國特色也.


text:
「記錄」
係時候記錄下郭小姐嘅成長!雖然我哋每日都好忙,俾佢嘅時間相對比郭大少少,不過其實佢真係幾聰明.依家真係周圍爬,周圍走,知道自己要乜嘢,亦都開始表達自己想要乜.當然好多嘢同郭大少唔同,尤其係啲脾氣,真係唔講得笑.唔知以為佢好斯文,要發脾氣都真係搞佢唔掂,因為佢真係可以鍥而不捨.係都要你投降為止!都係嗰句,總會有個治得掂你嘅人嘅!
「十五」
當然係疫情之下好少出街,不過相比起之前有工人嘅時候,郭小姐基本上都要同我哋一齊.分別其實都真係幾大,最起碼依家無咁怕陌生人,成日想出街.依家仲自己走去鞋櫃到拎對鞋仔想自己著,真係服咗佢,完全睇得出佢大咗會係一個街精.當然無嘢安慰過佢係一個好食得嘅小朋友,依家成日想食我哋啲嘢,唔比佢真係會鬧鬼你.當然食得是福,只係有啲嘢佢真係未食得!
「趣事」
郭大小姐真係幾搞笑,而家行路叻咗就係屋企周圍走.因為郭大少鍾意睇書,好多時佢又會學佢拎住支點讀筆篤啲書.最好笑嘅係可以食食下嘢就瞓著咗!而郭大少細個從未試過,所以終於見識到啲小朋友真係可以食食下嘢瞓覺嘅情景!直到依家我都唔明點解佢可以食咁多嘢,份量真係同大人差唔多,最起碼一定多過郭大少.女仔或者係唔同啲,影相嘅時候識望鏡頭,仲要擺埋甫士,死未?


text:
相信大家等左好耐,時不而遲開始分析碧桂園而家面對緊嘅問題同我地嘅投資部署.
第一個分析嘅問題, 就係棚改政策轉向.6月尾傳出國開行將棚改專項貸款嘅審批權交返晒俾北京總行, 亦傳出棚改一刀切叫停, 受呢個消息影響, 內房股債齊齊跌到扒係度. 地方政府推行棚改貨幣化安置嘅資金來源80% 都係由政策性銀行(包括國開行同農發行) 嘅專項貸款而黎, 國開行將貸款審批權收歸中央意味審批嘅難度同所需時間都大增, 咁地方政府就拎唔到錢去做棚改, 民眾就無錢買新樓, 房企就唔使賣樓, 所以市場對呢個消息都有好大反應, 因為如果呢個新聞係真嘅話, 三四線城市嘅樓市牛市就會玩完. 對於呢個消息, 我認為對碧桂園唔會有大影響.首先係7月19日國開行已經澄清貸款審批權仍然係分行, 而要一刀切叫停棚改亦係無乜可能發生, 大部分城市嘅棚改規劃都安排到2020年.第二就係碧桂園嘅成功主要係得益於一二線城市嘅溢出效應, 棚改貨幣化所擔任嘅角色應該比較細, 係最近碧桂園嘅CFO對媒體透露指就算棚改貨幣化全部停止, 公司嘅銷售影響都只係5%左右. 而家一二線城市嘅樓市調控措施無放鬆嘅跡象, 甚至越黎越嚴, 就好似深圳最近先再加辣, 側面反映一二線城市樓市需求依然旺盛, 溢出效應仍然存在.
第二個問題就係高周轉模式所帶黎嘅問題.之前講左好多高周轉嘅好處, 但凡事總有好有壞, 而我認為碧桂園嘅高周轉模式的確係對債券投資者帶黎風險. 近排發生嘅事正正反映出高周轉帶黎嘅負面影響, 盲目趕工程進度令到工地出現安全問題導致工人死亡, 除咗影響公司形象外, 更大穫嘅係惹來政府不滿, 若然再多幾單意外, 中央政府真係想唔睇緊啲碧桂園都唔得.另一個問題就係交樓質素, 當要求好快要做好一件事嘅時候, 質素無可避免地會差好多, 上網隨便搵下都可以搵到好多網民指碧桂園交樓時貨不對辦, 間屋同銷售時嘅樣板房差天共地, 甚至可以發生賣樓嘅時候講明係精裝房, 但收樓時竟然變左毛坯! 但而家真係走出黎維權嘅業主, 對比起碧桂園而家有成千幾個項目,5,000億嘅銷售算係少數. 點解咁少人走出黎?咪就係因為層樓係收樓時, 比起一兩年前買嘅時候已經升左好多, 你係啲業主都唔會揀唔收樓而叫碧桂園回水啦! 但碧桂園嘅風險正正就係呢度, 呢一兩年個樓市升得勁先少人叫回水, 但萬一係樓價回落嘅時候, 會唔會出現大規模維權事件, 嚴重影響聲譽同將來嘅銷售? 同埋交樓質素差, 係樓市 down cycle 嘅時候, 會唔會成為買家要求退貨中止交易嘅利器? 如果真係咁嘅話將會影響碧桂園業績, 本來嘅合約銷售最後入唔到帳, 仲要退返錢俾買家, 多左筆無準備下嘅現金流出.
另一樣我唔係咁鐘意嘅係碧桂園嘅土地儲備佈局. 主打三四線嘅策略令碧桂園近三年賺到盤滿缽滿, 順風順水, 但對債券持有人黎講其實無乜直接特益, 收到嘅債息係唔會因為公司賺多左錢而多左, 公司打逆境波嘅能力先係投資債券時著重嘅因素.碧桂園嘅土地儲備集中係細城市或者係大城市嘅偏遠地方, 個啲地方本身嘅人口同經濟活動都唔多, 當地嘅住屋需求並唔係咁大, 需要熾熱嘅樓市帶旺投機性需求先去到貨, 換句說話, 即係當個市差嘅時候, 碧桂園啲樓會好難賣出去, 萬一個市差到令到碧桂園財困嘅時候, 到時碧桂園手頭上嘅地根本就唔值錢, 要賣地套現時就好難搵到人接手.
基於以上兩點, 我認為碧桂園嘅防守力係比較差, 當中國樓市進入 down cycle, 佢受嘅影響會比其他內房大.
投資債券之前, 除左要好似上述咁分析發行人嘅 business profile 之外, 我地一定要望一望公司嘅財務報表, 睇一睇佢嘅驗身報告.碧桂園被指負債9000億, 係高負債,高槓桿, 其實呢個講法唔係咁準確.的確係2017年年報, 公司總資產約10,500億, 總負債9,300億, 就咁計好似差唔多做左十倍槓桿.但深入啲咁睇, 其實係總負債入面, 最大數嘅係3,500億預收客戶款, 預收客戶款即係賣樓花收左錢但未交樓, 所以係資產負債表上面呢舊錢都仲要計做負債, 但呢種「負債」係之後交樓時就會清左, 碧桂園係用存貨(即係樓) 去找數, 並唔需要動用現金.一般衡量一間公司嘅負債高唔高, 通常著眼點都係間公司嘅有息負債, 而碧桂園嘅有息負債約2,150億, 淨債務(有息負債-現金) 780億, 用呢兩個數去計 Total Debt/Equity同 Net Debt/Equity 分別係1.84x 同0.55x, 槓桿比率大概係 industry average, 唔算得上係特別高. 另外, 根據會計準則地產商係要交樓個一刻先可以將銷售入帳做當期嘅 revenue (最新嘅HKFRS15對幾時可以入帳係有影響, 但太深同實際影響嘅數唔大, 所以唔講咁多) , 係有滯後, 所以基於近一兩年合約銷售額火箭咁上升, 2018同2019年收入同盈利都預期會大幅增長, 公司嘅 equity base將會擴大, 槓桿比率係2018同2019年下降係大概率嘅事.再衡量埋碧桂園嘅流動性狀況, 根據2017年年報, 碧桂園有現金1,370億, 短期債務(優先票據+公司債券+銀行及其他借款) 682億, 現金短債比為兩倍, 反映公司流動性充足, 短期償債能力良好.
以上只係最簡化版嘅財務分析, 要睇嘅嘢當然唔只咁少, 但從以上簡單咁計一計都已經可以對公司嘅健康情況有個概念, 睇得出碧桂園嘅財務狀況其實唔差, 短期違約風險低. 碧桂園而家嘅信貸評級係Ba1/BB+/BBB- (Moody's/S&P/Fitch), 佢出嘅債券信貸評級係Ba2/BB/BBB- (Moody's/S&P/Fitch), 以純民企內房黎講已經算係好個間, 只有萬科同龍湖評級好過佢, 大部分民企內房評級都係 BB-或以下, 標普係今年3月先調高碧桂園嘅評級, 都反映出公司嘅財政狀況係改善緊.
總結一下我對碧桂園嘅睇法.碧桂園財務狀況唔差, 短期違約風險低, 加上碧桂園戴住中國最大地產商同恒指成份股嘅光環, 要得到銀行貸款融資會相對容易. 中國樓市我認為短期內應該都係高位橫行, 暫時睇唔似會大跌, 所以碧桂園嘅短債我覺得係安全.但係長債我就覺得掂唔過, 呢個睇法係基於我之前所講碧桂園高周轉模式同主打三四線城市嘅策略所帶黎嘅風險, 當樓市逆轉時碧桂園所受嘅打擊會比其他發展商大, 財務狀況可以惡化得好快, 而兩三年後中國樓市會係點, 我真係無能力睇.所以碧桂園三年以上嘅債券我係唔會考慮, 三年以內嘅債券就可以諗, 可以侍機而動.
碧桂園係少有嘅內房企業有齊成條 curve, 有18/20/21/22/23(Jan)/23(Sep)/25/26年到期嘅債券, COGARD 20而家大概6%, 而 COGARD 25大概7%(2026債比2025個隻仲低 yield), 條 curve 其實好平, take多5年嘅risk都係賺多1厘左右, 所以從相對價值(Relative Value) 嘅角度黎分析, 都係應該買短個隻著數啲, 假如係都要我揀一隻碧桂園嘅債黎投資嘅話, COGARD 20會係我嘅選擇.


text:
住得舒唔舒適唔多唔少都會受到左鄰右里嘅質素影響,唔知大家又認為自己住緊嘅一區鄰居質素又如何呢?最近就有網民喺香港討論區上發文,問網民覺得香港邊一區嘅居民質素係最好,而一眾網民都議論紛紛,各自提出心目中認為有最好居民質素嘅地區.
高收入地區居民質素較好?港島區居民都比較有質素?
樓主就問到半山區,太古城,名校區以及屬於新市鎮嘅沙田同將軍澳是否擁有最好質素的居民,有網民就認為以淺水灣,半山等為首的高收入老區擁有最好質素居民:「如果講居民質素,一定係老區,首選淺水灣,半山,東半,西半山,跑馬地,西區,東區太康杏西灣河海濱,九龍塘,何文田,九龍站一帶,隨便去大坑,第一街,星街食個飯,都覺得有class嘅分別,唔係人多就叫做好」,亦有網民認為港島東區有較多有修養,高質素嘅居民:「我住東區藍籌屋苑,我覺得啲人係有質素,唔係淨係收入比較高,而係啲人係讀過書有修養」,「太古城同康怡,其實住咗好多退休高官,佢哋以前住開政府宿舍,退咗休搬返出嚟鐘(鍾)意實用率高同有商場,所以質素始終有返咁上下.見有啲人成人笑太古城啲人老餅,人哋可能求其一個阿叔每個月咬緊份長糧都多過啲新區嘅年輕上車客嗰份糧」
有網民則認為港島區居民比起其他地區居民更有質素:「成日都要帶個仔去踢波,比賽時見到場邊家長啲反應表現,絕對睇得出唔同區分(份)嘅居民質素.老實講,港島啲家長係高質啲,例如輸波會鼓勵吓啲小朋友,見到有其他隊有人受傷又會幫吓手,比賽完又會攞啲三文治,生果share吓嚟食.試過見到啲係北區嘅球隊,見到啲家長真係基(幾)乎會問候球證個媽媽,輸波又見過鬧個仔話咩咁嘅球隊都打唔贏」,「完全認同,唔認同嘅人90%成長喺非高質區,唔駛(使)講遠,試下喺堅尼地城搭去北角再轉觀塘線,睇啲人講嘢同行為,即刻見到分別」,但有網民就反駁以港島,九龍,新界去區分質素不太合時宜:「x,拍戲咩,你講呢啲情節現實根本唔會發生.今時今日仲分乜嘢港島新界,大把住開港島人搬左(咗)去九龍或新界住啦,港島一樣有窮人區好似柴灣西灣河筲箕灣啲公屋區同新界北區公屋區冇分別」
有網民認為半山,東區,九龍塘,何文田等高收入住宅區的居民質素最好.
亦有網民認為港島區居民會比新界及九龍區居民更高質.
少外來人代表該區居民高質?有錢唔代表有質素?
而有網民就認為九龍站,奧運等中產區居民質素最好,並指出可以兩個重點去區分該地區居民質素:「當然最上層嘅有錢佬係唔會見到,從來重點:1.階層夠唔夠多人同聚,2.易唔易有其他人入到去,如果論中產,九龍站,奧運,康城,太古康怡杏花亨亨,貝沙灣,白石角,黃埔等等係可以嘅,因為唔太多爭好遠嘅新公屋戶係(喺)附近,但將南,yoho,南昌就比較怪,同當區class爭得遠嘛」,亦有網民認為計該區居民質素好或差應顧及整個地區:「居民質素唔止屋苑內,而係會唔會行開行埋見到啲唔係自己個class嘅人,就等如屋企下邊有間飛仔中學,你都唔想住落去,但如果係德瑞又唔同啦」
雖然大部份網民多以認為樓價高以及高收入的地區擁最好質素的居民,但亦有部份網民認為質素不應以資產的多少去劃分:「有錢唔代表個人有質素」,「有$吾(唔)一定有禮貌,反而可能係要求多,看不起人」,「我上次去過將軍澳同元朗嗰啲新進大型屋苑,啲人收入都應該高,但係啲人好鬼雜,大陸佬都多啲,仲有好多啲讀唔成書嘅富二代,金毛帶(戴)金撈揸跑車,但啲人一睇就知冇咁有質素冇內涵」
有網民認為少外來人,擁高階層人士夠多才代表該地區居民質素好.
有網民則認為資產多與少並不與質素掛勾,有人雖收入高亦可以無內涵,無質素.


text:
同排名冇乜關係,但今個月中高木嘅突然脫退都講兩句啦.講真對我嚟講就冇乜直接嘅影響,但係因為佢影響咗汁汁令到我間接受到影響.本來3月尾出嘅汁汁single推到4月尾,本來個人已經好dry架啦,啲雨又遲一個月到,唉,真係有少少唔開心.但single因為「制作上趕唔切」而推遲令我覺得唱嘅solo part甚至MV都有可能重新制作(唔重拍都重剪),以一個仆街諗嘅嘢係 – 剩返落嚟嘅members嘅solo parts可能會多咗… 呢一點有少少少少嘅暗喜.當然我最希望嘅係乜事都冇發生過隻single如期出,但事情已經發生咗,就想喺唔開心之中尋一點喜悅.
以下單純係我個人嘅諗法… 以高木喺ハロプロ嘅地位(好多fans講嘅所謂”功績”),如果件事穿咗高木係選擇同個男仔分手留低嘅話,我覺得事務所都唔會一刀切(maybe休止一陣避下風頭之後回歸之類.事實上N年前夏焼雅都有出現過男性問題,死口唔認咁帶過咗wwww).所以高木應該係㨂咗離開… 如果係咁嘅話,作為一個人(喂)嚟講,我祝佢幸福快樂架!但作為ハロヲタ(+唔係佢嘅fans)嚟講… 就對佢咁樣做對汁汁嘅打擊有少少失望咁囉.
蝠一向都覺得idol戀愛禁止好唔合理架.I mean, idol係份工,私生活其實唔應該加埋落去.member仲細嘅時候的確理應管下,但成年咗(跟返日本20歲計)嘅member我個人覺得可以解禁.佢對自己做嘅嘢負責咪得囉.當然我都知有fans會因為member「成為咗人哋嘅嘢(人)」而唔再支持… 如果你問我,呢啲邊係愛呀!真係鍾意佢唔會因為佢變咗人地個女朋友就變成唔鍾意囉…
不過而家個trend仲係咁樣又未有能力去改變條rule嘅時候咪要守囉.講近啲,你去見分工,簽約嗰時講明係唔可以做兼職,咁你偷偷地去做,發現咗公司有權炒你我覺得合理,不過唔代表我覺得兼職禁止係合理.只係不幸地有呢條rule,咁對你嚟講係份工重要定係份兼職重要啫,講到底咪係取捨囉.
蝠嘛~ 而家自由身嘅浜浦さん要戀愛我都全力支持架!嘻♡
.
經過上個月嘅掙紮,蝠覺得排名嘅嘢唔單止係要reflect愛情度,仲要加埋同自己嘅磨合度(?).上個月個排名結果係咁但就幾百萬樣嘢唔work,唔好話好轉,直情係睇得到嘅惡化.so,今個月行另外一個plan.
上個月都講過其實まなかちゃん同るるちゃ已經近到邊個係no.1都唔出奇,上個月放咗まなかちゃん唔work咁今個月就放るるちゃ.朋友仔留言話不如輪流XD 嗯,可以係一個考量XD 不過今個月放るるちゃ唔係因為輪流喔!嘛… 總之睇下3月點情況,蝠仲未放棄想330之前處理好啲心理陰暗面.
唔想/唔能夠郁れらたん嘅情況下按不住めいちゃん嘅結果就係咁.久違地有個MM咁高位蝠真心好感動T__T 不過已經嚟到no.4嘅めいちゃん未到頂架!雖然我唔係好想郁れいれい但我不能抹殺呢個可能性.
同樣地之前被めいちゃん頂住嘅りかちゃん嘅上面換咗かみこ… 就已經唔再係「頂」… 雖然蝠仲係好少睇ビヨ但唔係唔睇… 最少睇多過アンジュ嘅情況下,可能性唔係冇.
然後今個月見到好可愛嘅ちぃちゃん,但排好之後發現佢冇升有少少失望orz 不過睇返都真係有少少困難… 如果升佢大概會同よこちゃん一pair咁升,因為よこちゃん最近我都睇得好順眼.呃,不過一pair咁升唔代表ちぃ一直會喺よこちゃん後面喔?唔… 佢兩個要過りあいちゃん似乎就比較… 但過ゆは可能有機XD(最鍾意ちぃ下圖嘅髮型♡)
對ハロプロ嘅埋頭度降低咗少少加上朋友間唔中嘅乃木攻撃(?) 令到有兩個のぎちゃん離開咗榜尾嘅定位置.さくらちゃんかわいい♡ 另外上個月得返29個,今個月補返齊30啦!
以上\(^o^)/


text:
DSE考生一定要學識嘅心態調整 2.0
1⃣ 唔好覺得自己冇可能完成某一個task,你應該當佢係一個「挑戰」 呢個心態幾重要.Study leave嘅時候,maths仍然係我最差嗰科😂 但我冇辦法放棄呢科,因為大學offer一定會睇🙈 咁頹就一定有頹過啦 (我都係普通人🤣).但頹完之後,我覺得你要識得點樣去面對嗰樣野,而唔係一味去逃避,覺得自己冇辦法上5/衝星.淨係有呢個心態唔夠嘅,仲需要你計劃好點樣去achieve倒你嘅目標同付諸實行!所以,我當時就狂攞pp黎操!總之就係唔好咁容易放棄啦🔥 我以前成日同自己講點解人地做倒,但自己做唔倒一樣野?人地做倒某程度上都代表嗰樣野係achievable,只要自己加倍努力或者都可以做倒呢!you'll never know till you try it💪🏻 2⃣ 點都要做,點解唔以一個正面d嘅心態/開心d咁去做? 我知大家通常都有某一兩科好唔鐘意溫,但現實就係殘酷架啦,你好難放棄唔溫😢 既然你點都要溫,會唔會搵吓其他辦法等自己溫得開心d/冇咁抗拒?之前都介紹過d方法.可以同朋友一齊喺google doc到互相溫書,用quizlet等等.總有一樣野會令你溫得冇咁辛苦嘅


text:
港鐵 (正確名稱該是「党铁」) 於今早清晨表示,由於預計各區會進行多場公眾活動,聲稱評估過風險同埋與相關政府部門商討過後,考慮到乘客同員工安全,為審慎起見有以下安排:
• 金鐘站,灣仔站,太子站暫時關閉,列車飛站
• 免費接駁巴士來往海洋公園站同埋堅尼地城站
• 11點開始,銅鑼灣站,深水埗站,黃大仙站,沙田站,車公廟站,荃灣站,荃灣西站,屯門站亦會暫時關閉,列車飛站
党鉄 另聲稱「基於安全考慮」其他車站或任何車站出入口,將可能喺未能預早通知下隨時關閉.
另一方面,因應有消息指會再次為機場做 交通壓力測試,喺 港共軍政府 同機管局要求下,為咗配合機場實施進出管制措施,機場快綫服務會喺14時起作出調整,直至另行通知:
• 列車只會來往機場站同埋香港站,每10分鐘一班
• 列車會飛九龍站,青衣站,博覽館站
• 博覽館站將會暫時關閉
九龍站暫停市區預辦登機服務,而香港站嘅相關服務,將維持喺航班起飛前90分鐘截止.港鐵職員聯同機管局人員會喺香港站檢查旅客嘅機票同埋旅遊證件,要搭飛機嘅請為行程預留充裕時間.
另外, 混桔處 (即係 運輸署) 要求所有機場及北大嶼山巴士服務配合 港共軍政府衛隊 大圍捕計劃,所有 S線巴士由 13:00 起停駛,所有 E 線巴士則由 12:30 起不准載客駛入機場島範圍,改以東涌東堤灣畔為終點,巴士到達東堤灣畔後會「清客」,然後「私牌」入機場島起載.
至於乘搭A線巴士路線嘅乘客,請留意 港共軍政府衛隊 預計會繼續於 青馬大橋 / 青嶼幹線收費廣場 / 北大嶼山快速公路 等地點設立路障截查濫捕,要搭飛機嘅旅客請預留更多行程時間,甚至被 黑警 強行帶走 (唔知去新屋嶺定大鴉洲) 而人間蒸發.


text:
1. 點解暑假要溫書?
唔好以為暑假有好多時間.暑假你每日溫書嘅話你就比冇溫書嘅人溫多咗50日.唔好睇小呢50日,因為兩個暑假加埋就係100日,你考得好過其他人就係因為呢一百日你考得好過其他人就係因為呢100日.積少成多.
2.應該點樣去溫?
至於溫書方面,我建議分為兩類型嘅科目:(a) 語文通識科和 (b) 其他科目.咁究竟點解要咁分呢?
(a) 語文通識科
我認為語文通識科,即係中國語文科,英國語文科同埋通識教育科呢三科需要每一日慢慢浸淫從而提升水平(雖然呢三科係有少少 exam skills 學,但無底有 skills 都冇用),需要日積月累去建立根基,唔係話你做多一份 past paper 就突然之間有好大進步.
(b) 數學科和選修科
而其他科目 — 數學科和選修科 — 可以透過操練歷屆試題去學唔同嘅課題,而且更加可以令自己知道每一科每一個課題嗰個重點考核嘅內容係咩地方.而且考評局好鍾意翻炒歷屆試題嘅題目,你會發覺每個課題出卷出嚟出去好多時候都係問果幾樣野.無論係中四定係中五,我都不斷強調一定一定要做 past paper.
3. 但問題係:「究竟應該點樣分配時間呢?」
(a) 如果你今年升中五…
升中五嘅你,你呢個暑假嘅目標係鞏固返過往一年學過嘅課題.因為由中五開始,所有嘢就教得越嚟越快,先唔好講跟唔跟得切中五學嘅嘢,你一定冇乜時間溫返中四嘅嘢.而且中五學嘅嘢好多都係 base on 翻你中四學嘅嘢,所以你一定要溫故知新,將中四學過嘅嘢全部至少溫一次,而且一定要將中四學過嘅 topic 嘅 past paper 做一次.
(a) 如果你今年升中六…
而升中六嘅你呢一個暑假就要辛苦少少溫熟晒中四五所學過嘅所有課題,操曬所有 by topic past paper,至少一次.因為中六開始你又要去學新野,溫習返之前嘅嘢嘅時間比較少.
4. 溫書策略
究竟暑假應該點樣分配時間去溫書呢?
首先,第一樣野係你要認清楚自己嘅目標— 想入嘅大學科目,以及其收生要求.
你要知道自己需要喺每一科究竟想考到咩成績.
譬如一啲理科或者工程嘅大學科目咁,大學 Jupas 計分嗰時會將數學或者一啲 Science Subject (Phy / Chem / Bio / M2 / M1) 嘅比重提高啲,可能會額外 ×1.5 倍或者 2倍 ,咁你就應該花多啲心機同埋功夫落呢一啲有加乘嘅科目.
如果你想入理科或者工程,你喺數學科考 5* 同你喺中文科考 5*,顯然係前者着數啲同埋更加可以提高你入想就讀嘅大學科目嘅成功率.
而有啲同學想讀嗰科收生要求係最佳五科成績,咁你就會想擺多啲時間落你比較有信心嗰五科(畢竟每一個人嘅時間有限). 所以,一定要知道自己嘅目標喺邊先.
所以,一定要知道自己嘅目標喺邊先.
當你知道自己目標係邊個陣,你就要準備相關嘅計劃同埋相應嘅行動並要付諸實行.
5. 個人經歷分享:溫書策略
就用返我以前讀中學嘅時候做例子.以前我讀中文,英文,數學,M2,通識,Physics ,Chem,BAFS.根據我啱啱嘅講法,你應該先將自己讀嘅科目分為兩類:
(1) 中文,英文,通識
(2) Math,M2,Phy,Chem,BAFS
(a) 暑假溫書時間:8-9 小時
每日我嘅溫書時間係大約8至9小時,每一日我只係溫3個科目,每一科每一次溫2.5-3小時.
我唔建議大家一日溫太多科,因為溫書係需要專注,如果一日溫好多科,每一科溫得一個鐘頭多啲,有機會連一個topic 都未溫曬.
至於每日應該溫邊3科?每一日我建議大家溫 1 個 (1) 嘅科目和 2個 (2) 嘅科目,每科 2.5 – 3 小時.
(b) 制定仔細的時間表
我建議你制定整個暑假嘅時間表你要知道你每一日每一個鐘每分鐘每秒用咗係咩地方,你要識講你自己嘅時間,呢一個係成功嘅第一步等.
而每一次溫書第一樣要做嘅嘢就係要先訂立嗰一日溫嗰一科嘅目標.你要知道自己嘅目標先知道要溫幾多,溫到邊,要溫到咩程度.
(c) 溫書先定操 past paper 先?
先講 (2) 呢類嘅科目先,如果你真係咩都唔識嘅話咁其實即刻做past paper係效用不大,因為連個根基嘅知識都未有.如果你自問係呢一個情況嘅話每一次溫書嗰陣先花大約1-2小時睇返筆記或者課本先,然後先再操練試題.
但假設你本身已經有少少底嘅話就可以快睇一次嗰一個課題嘅筆記就直接落做past paper.整體而言,我建議由會考 CE 2000年開始做起,做到大約2016年左右.2017,2018,2019 呢三年我會留返之後先做.
(d) 點都要印一 set by topic 嘅 past paper
記住點都要印一 set by topic 嘅 past paper.你可以去一啲坊間嘅論壇慢慢搵,又或者有啲學校嘅老師會俾埋你.如果你要自己印嘅話,記住呢筆錢唔慳得,因為呢一set野會跟你三年.呢個係好 investment,與其不斷去大型補習社補習,倒不如花少少錢投資落印 by topic pastpaper 到.
(e) 操卷方法
做卷嘅時候記住係 by topic 咁做,每一條都要當自己考DSE 咁認真咁做.睇完條題目唔識嘅話要迫自己用個腦諗下,俾啲掙扎,如果真係掙扎完都唔識嘅話,咁下一步先睇返書學唔識嘅嘢,然後嘗試作答.
最後答唔答得啱呢個唔係重點,重要嘅係你一定要睇返 Marking Scheme,學返識唔識嘅嘢,同埋諗多少少點解嗰個係考評局比嘅答案.當你做10年20年嘅卷,你就會開始搵到一啲 pattern,甚至你可以開始整少少筆記去記錄低一啲作答嘅技巧.
每一科每一次我建議溫一至兩個 topic,切忌心急.記住貴精不貴多.一個星期每科溫兩至三個 topic,一個暑假就好快溫得曬.
(f) 善用暑假就係一個拋離其他人嘅機會
中四個暑假溫好中四嘅課題,基本上中五個暑假你唔需要花太多時間去重新溫過,因為你已經有一個較深刻印象.人嘅記憶就好似一舊海綿咁,越印得深,越會記得.所以而家讀緊中四嘅你,唔好浪費呢個暑假.
而讀緊中五嘅你,如果你之前浪費咗上個暑假,呢一刻呢一個暑假要急起直追.
(g) 語文通識科:打好個底
跟住落嚟就講講 (1) 呢類科目.語文科雖然都有 skills 學,但唔可以忽略本身嘅語文底子同埋語感.
就用打仗做例子,你學到嘅時 skills 係你嘅裝備同埋武器,但如果你冇一個強壯嘅身體你都係好快會輸.平時話自己冇時間學語文嘅你,呢個暑假冇任何藉口,你要慢慢嘗試培養自己接觸語文一個習慣.
千祈唔好迫自己睇一啲自己冇興趣嘅嘢,所以我成日強調學英文唔一定要睇書.而家科技發達,你可以上網睇到好多唔同嘅文章,又或者一啲嘅電影同埋影片,其實睇 Netflix 都係一個學英文嘅方法.每一日花2至3小時比自己浸淫係一個語言裏面.
6. 總結
積少成多.暑假你每日溫書嘅話你就比冇溫書嘅人溫多咗50日.唔好睇小呢50日,因為兩個暑假加埋就係100日.當然,有部分同學可以一年半時間衝成個DSE,但係唔係個個同學都做得到.
天道酬勤.你唔需要暑假日日溫書,但係暑假你點都要分配部分時間落溫書到.B Chui 會繼續分享各科考試心得,陪大家考好DSE.一齊努力.
7. 由今日開始作出改變.
BChui 希望可以同你 keep 住聯絡,陪你考好 HKDSE .所以我希望你可以做以下 2 樣野:
- Follow 我嘅 Instagram @bchuihkdse,我會分享好多考好DSE嘅讀書資訊!
- Click 呢度 留d少少關於你嘅學習問題,我會定期分享唔同類型嘅 DSE 免費資源同讀書 Tips 畀你.或者click 下面呢個制都可以:)


text:
「拍片」
而家各各攞住部手機,任何時間都可以影相拍片,重要啲質素唔差,拍得住啲專業拍攝器材.有啲片其實用手機拍完,係手機剪埋,仲可以即刻上載到唔同平台分享,你都咪話唔勁!現今科技個個都可以變成攝影師,有啲仲自編自導自演!所以話,拍片只會越嚟越多人玩,影相已經唔足夠.所以好多社交網絡已經開始加強影片方面嘅融合同提高對影片嘅支援.你今日拍咗未?
「潮流」
今時今日相機食先似乎有啲過時,因為而家個個玩實時拍攝,而最近多咗好多人玩嚟類型嘅電話程式.但係要做實事攝影網絡需求會比較高,同用嘅數據流量亦唔少.而家冇咗無限手機上網,究竟會唔會影響佢嘅發展呢?不過而家個個好似新聞記者上身做報導咁,就不是做現場報導,而有的講真幾特別同幾有趣.如果發展成熟,我相信會有好多媒體會利用嚟種新模式去創造另一種媒體潮流!
「程式」
而家有兩個手機程式可以做實時拍片,係外國好多人用「Periscope」!香港就突然爆紅咗「17」!當然兩者都好唔同,但係都有實時拍片嘅功能.前者可以保全同上載到社交網站,之後其他用戶可以再播放該片.不過後者好似「Instagram」可以上載圖片而影片就無得保全!無論你選擇用邊個程式,拍片係新趨勢,大家可以一齊試下.不過拍還拍,要記著安全.唔好淨係掛著拍片而唔顧及別人嘅感受!


text:
中華煤氣(00003)原來已經服務咗香港一個半世紀,尋日就搞咗個慶祝150周年嘅活動開幕禮,身為主席嘅四叔(李兆基)當然隆而重之,仲親自「點燈」,象徵住煤氣由19世紀開始,發展到依家嘅成長路程.而四叔兩位公子,兼煤氣非執董李家傑同李家誠亦有出席,全程就傍喺四叔身邊.
四叔尋日就「話當年」,以前未有煤氣嘅時候,有錢人都要靠點油燈,連煤氣燈都無,但到依家,煤氣已經成為每家每戶不可缺少嘅一部分.
絲絲未見過煤氣燈,唔計喺中環嗰盞停用咗嘅煤氣街燈,對煤氣嘅認知,就係屋企個煤氣熱水爐同煮食爐,但經過尋日之後,就好似走咗一轉時光隧道.話說喺開幕禮就有場fashion show,模特兒着住唔同工種嘅制服,顯示公司多元化嘅服務,而特別嘅係,早喺六,七十年代,煤氣已經有客戶服務,真係犀利.
個展覽分咗幾part,擺咗唔同年代嘅產品,絲絲印象深刻嘅有煤氣熨斗,原來有部分嘅展品仲係真品,平添古典風味,亦都好似見證住香港歷史同經濟發展嘅變遷!展期由即日起至六月十日,喺IFC商場展出,仲有得喺懷舊布景前留倩影,大抽獎等等,有睇就趁早喇!
尋日都係煤氣周年股東大會嘅日子,除咗一般茶點之外,公司仲特別送咗本好有歷史價值嘅相冊,同埋壽包畀股東,真係普天同慶喇!
余詩韻


text:
中國共產黨第九次全國代表大會
中國共產黨第九次全國代表大會於1969年4月1號至24號喺北京召開.出席代表1512人,代表當時全國2200萬黨員.由於當時各地黨組織處於癱瘓狀態,無法正常進行代表嘅選舉,多數代表由革命委員會同各造反組織嘅頭頭協商決定或上級指定,以致很多品質惡劣嘅幫派骨幹,打砸搶分子,林彪,江青一伙嘅爪牙,成為咗九大代表.有嘅人是喺確定為九大代表之後,先自趕辦入黨手續,或喺去北京列車上突擊入黨.相當多嘅原八屆中央委員同候補中央委員處於被審查或者坐緊監,未能作為代表出席九大.
毛澤東主持開幕式並致開幕詞,林彪代表中共中央作政治報告.報告以「無產階級專政下繼續革命嘅理論」為核心,全面肯定咗「文化大革命」,話「無產階級文化大革命」係一場真正嘅無產階級革命,係對馬列主義理論同實踐嘅一個偉大嘅新貢獻;將黨嘅全部歷史講成係兩條路線鬥爭嘅歷史,即所謂「毛主席嘅馬克思列寧主義路線,同黨内右嘅同『左』嘅機會主義路線鬥爭嘅歷史」,虛構咗以劉少奇為阿頭嘅「資產階級司令部」,肯定咗強加畀劉少奇嘅種種罪名;對中國社會嘅形勢以及黨嘅政治狀況作咗錯誤嘅估計,响呢種基礎上提出咗所謂「鬥,批,改」嘅新任務.報告對戰爭到嚟嘅可能性作咗緊迫同跨大嘅估計,過分強調要準備打仗.
大會通過咗政治報告同黨章修正草案.九大通過嘅新黨章,錯誤咁將「無產階級專政下繼續革命嘅理論」同林彪「係毛澤東同志嘅親密戰友同接班人」寫入咗綱;對毛澤東思想作咗歪曲嘅闡述;刪除咗原黨章中黨員權利一節,取消咗黨員嘅預備期,取消咗中央書記處,取消咗中央監察委員會等機構.
大會選舉出中央委員170人,候補中央委員109人,其中原八屆中央委員同候補中央委員只有53人.
中共九大使「文化大革命」嘅錯誤理論同實踐合法化,喺思想上,政治上,組織上嘅指導方針都係錯誤嘅.
一中全會[編輯]
中國共產黨第九屆中央委員會第一次全體會議於1969年4月28日喺北京舉行.會議選舉產生咗新一屆中央領導機構.名單如下:
- 中央委員會主席:毛澤東
- 中央委員會副主席:林彪
- 中央政治局常務委員會委員:毛澤東,林彪,
(以下按姓氏筆劃為序)陳伯達,周恩來,康生
- 中央政治局委員:毛澤東,林彪,
(以下按姓氏筆劃為序)葉群,葉劍英,劉伯承,江青,朱德,許世友,陳伯達,陳錫聯,李先念,李作鵬,吳法憲,張春橋,邱會作,周恩來,姚文元,康生,黃永勝,董必武,謝富治
- 中央政治局候補委員:紀登奎,李雪峰,李德生,汪東興
二中全會[編輯]
中國共產黨第九屆中央委員會第二次全體會議於1970年8月23日至9月6日喺江西廬山舉行,毛澤東主持咗會議.林彪一班人喺會上通過稱讚毛澤東為「天才」嘅辦法,借以吹捧林彪,鼓吹要設國家主席,想以此達到佢奪權嘅目的.8月24日,陳伯達喺華北組宣講由佢編選經林彪審定嘅《論天才》嘅材料,煽動華北組通過決議:堅決要求設國家主席.8月31日,毛澤東發表《我的一點意見》一文,揭穿咗「稱天才」嘅騙局,指出咗佢哋喺廬山搞突然襲擊,煽風點火,唯恐天下不亂嘅陰謀同野心,指出唔好再提設國家主席嘅問題,從而挫敗咗林彪反革命集團向黨發起嘅有組織,有預謀嘅進攻.為此,全會宣布對陳伯達進行審查.
全會批准咗國務院關於全國計劃會議同1970年國民經濟計劃嘅報告;批准咗中央軍委關於加強戰備嘅報告.


text:
想要拓展公司知名度同能見度,文宣品製作喺一定要嘅.一份好嘅文宣品扮演宣傳嘅重要角色.以前,文宣品用文字描述,宣傳,廣告等等紙類用品,偏向傳單之類嘅統稱;而家,隨住多媒體應用,「文宣品」唔單止只限紙張傳單,好似宣傳影片,印有logo嘅USB手指,旅行收納袋,杯,T恤等等甚至喺球棍(?!)都可以喺文宣品嘅範疇.
結合創意同實用嘅公司禮品,可以發揮更大嘅效益,令收到禮物嘅人印象深刻.禮品製作時,揀邊間禮品公司都喺個重要環節,以下注意事項提醒各位!
目錄
1,公司規模
公司規模大細唔可以代表全部,但喺細公司為咗經營運轉,會壓低製作成本,製作出嚟嘅質量風險比大公司嚟得高.再嚟,小規模營運通常意味住禮物無辦法自行生產或者大量製造,又或者從其他地方入貨,經過轉手分潤,就冇咗價格優勢.
2,產品種類多樣化
禮品公司提供嘅產品種類多,一嚟代表公司求新求變可以因應瞬息萬變嘅送禮趨勢,搵間好嘅禮品公司,就等於掌握咗禮品製作嘅趨勢.再嚟,商品種類範圍大嘅禮品公司,可以依照客戶嘅預算同送禮目的,提供延伸建議選項,帶嚟更多更快嘅報價同參考.負擔禮品採購嘅您,就算原本想製作嘅產品唔符合預算或者上司眼緣,都可以舉一反三提供其他資訊.
3,服務同售後保養
一間想要長久經營嘅公司,一定會注重客戶服務同售後.禮品公司嘅品牌信譽喺靠每一次同客戶嘅溝通,禮贈品嘅高質量同售後服務累積建立出嚟.提供商品保養,喺分別呢間禮品公司對於自己產品製作嘅自信,商譽同客戶關係嘅注重程度.
禮品製作公司好似雨後春筍不斷出現,點樣揀間值得信賴同合作嘅禮品公司,喺您開始禮品採購之前最重要嘅功課.


text:
之前講過話要努力寫,終於寫第二篇了!決定由民宿開始講.
我係喺airbnb租,地點決定住喺上野站附近,因為就返我哋要去嘅目的地.
租果時已經鐵定係必須要近車站,因為只有我自己帶住Max嘛!本來想租喺正京城上野站對面果間酒店,但係又唔sure個站有冇電梯上地面,搵極都搵唔到有人話有!雖然好近,但考慮到走果陣如果好多行李,咁我自己一個又如何搬落樓梯呢?就係因為呢個原因而令我卻步,唔敢租呢間酒店.
由於個人理由,可以選擇嘅民宿唔多,結果只有兩三間可以揀.選擇呢間係因為佢寫話離上野站5分鐘步程,而且睇相望落大間啲.結果租咗之後先發現原來佢距離果個上野站出口,應該係最遠果個!咁果5分鐘其實就要加埋由站內行去出口果幾分鐘,實際上夾埋可能係15分鐘,因為出站後果5分鐘都寫少咗,實際行起上嚟都差唔多要10分鐘,尤其玩完返嚟,行路又再慢啲呢!攰丫嘛!
除咗對我嚟講太遠之外,第一日入屋已經聞到一陣味,唔識點形容,唔算好臭,係怪味…雖然怪,未至於係臭.最慘係個廁所就真係有陣臭味啦!唉…臭臭哋嘅up味.其實我個人又唔係太太太介意,所以尚可勉強接受.咁喺間房度又有種 cozy feel 嘅…
不過問題唔只呢兩樣,佢張床,林到不得了!如果係張梳化就好好,係張床就瞓得幾辛苦吓!
仲有,我哋第二晚,去完迪士尼返嚟,發現牆上有隻昆蟲!我好勇咁搵咗民宿本雜誌拍死佢!仲影咗張相以備不時之需!哈…
好啦!已經講完.基本上我唔會推薦呢間民宿嘅原因簡述如下:
1) 離車站太遠
2) 間屋有陣味,廁所有陣臭up味
3) 張床太軟林林,瞓得唔舒服
4) 有小昆蟲
揀民宿其實都係自己貪新鮮想試吓住!估唔到…咁樣.其實要講最唔好嘅地方都係太遠,其他嘅我個人嚟講仲勉強接受到.不過民宿嘛!又唔係酒店,位置緊係冇咁便利啦!或者係啦!要搵啲真係好近站嘅可能要住啲細站,咁其實又有得諗呀!
有咗呢次經驗,我覺得下次都唔會揀民宿多,如果要揀,就會小心啲,揀「真正」近車站嘅.但好可能會係啲細站,玩到好攰都要轉車返去果啲……咁,最後可能都係租返酒店!


text:
After taking a walk to Sha Tin Station that turns into an eerie 白日夢 or “white daydream”, 陳之一 Chan Chi-yat meets his friends at the Lam Kei 大埔 dim sum restaurant in Tai Po. There, they enjoy a well-deserved yum cha meal together with a long discussion of fathers, sons and daughters that seems to touch a real chord or a raw nerve in each of them . . . Soundtrack: “Oomingmak”
陳之一約阿綠,孚翠同阿奇喺「林記點心」食飯嗰個禮拜日,由起身開始,就已經遇到各式各樣嘅白色.出門之前,佢坐喺廚房對住白嗮嗮嘅雪櫃飲豆漿嗰陣,忽然間注意到天花板有一隻「白日仔」(飛蛾),個樣神神秘秘.然後,沿住城門河道跑步徑前往沙田站期間,佢往水面間唔中望一眼水面嘅時候偶然見到一隻白鮓,唔知點解游到河畔,浮吓浮吓咁,個頭好大,令男人聯想到一個流動嘅又大又蒼白嘅蘑菇,嗰層半透明嘅軟皮大頭顯得佢更加古靈精怪.唔想再睇住隻水母,佢抬頭望吓就瞥見沙田市區後面嘅道風山,山頂上插住一個既潔白又燦爛嘅巨大十字架,十分令人矚目.(作為沙田長期居民嘅陳之一去過道風山好多次,所以知道架上寫有「成了」兩字,同樣知道呢句話嘅來源:「耶穌嘗了那醋,就說,成了,便低下頭,將靈魂交付神了」).然後,行到瀝源橋,佢忽然遇上一陣「白撞雨」(過雲雨),但係好彩落雨嘅時間好短暫,男人仲未趕得切喺背囊入面拎把遮出嚟,雨就已經差唔多落完.不過,呢場雨並冇向陳之一嘅白日夢潑冷水;行到瀝源橋另一頭,嗰隻白色依舊一路跟蹤住佢.接近新城市廣場,前面突然間出現一個患白化病嘅男人,以快步邁向担杆莆街嘅巴士站.澳洲奀瘦人一見到佢腦海就浮出「天老兒」呢個同義詞,隨即就忍唔住將呢個名詞同「信天翁」無啦啦夾埋一齊.不過,喺呢個時候,一陣特別哽耳嘅警報聲突然響起,令男人冇辦法集中精神諗呢啲嘢——原來沙田正街有一架白車駛過.入咗商場之後,佢咁橋遇到一個白痴佬喺大堂入面信步走,進行緊一次夢囈般嘅獨白,内容聽起嚟同詩人李白有關.呢一連串嘅白色嚟得太過奇異,攪到男人特別渴望見到喺大埔等緊佢嘅朋友.
「林記點心」位於大埔墟熟食中心,由大埔墟地鐵站行過去唔使三個字就到㗎喇.舖頭本身裝修得十分簡約:人哋一見鋪面就會即刻注意到牆上刺眼嘅白磚,四圍堆滿唔同大細嘅蒸籠,同埋一張張橙色,黃色嘅紙牌同埋上面手寫嘅菜名同埋價錢.前面擺放咗數十張圓枱,另外亦設有唔少膠凳,方便顧客過多嘅時候用嚟搭枱.環境雖然兜踎啲,但係陳之一啲都唔介意,甚至會感到某程度嘅輕鬆,因為咁樣可以暫時擺脫二十一世紀越嚟越瘋狂嘅潔癖.按照呢個準則,人人都期望活喺一種實驗室式嘅生存空間,無論係公共設施定係私人住所,當中嘅一切安裝,設備都要符合實驗室百分之百嘅消毒水平.不過,咁樣嘅環境太缺乏人情味,雖然滿足高度衛生嘅嚴格要求,但係難免會令人覺得生活嘅唯一目標就只係為咗遠離細菌. 陳之一好順利咁揾到嗰張一早被朋友「霸嗮」嘅圓枱,啱嗮四個人坐埋一齊.跟住之後,佢哋都好投入討論小店招牌菜,例如鵪𪂹蛋燒賣同埋排骨飯等等.陳之一好開心可以見到一班老友,想同大家好好過一個咁難得嘅星期日.阿綠一見到佢就開門見山咁將張點心咭遞過去,問佢除咗蝦餃,蘿蔔糕之外,仲有冇其他「營養方面嘅需要」.認真細閱點心咭之後,火柴人就建議叫一籠粉果,但係點知大家都反對,覺得呢種嘢食太過日常喇,話今日應該食得隆重啲.陳之一唔明點解要「隆重啲」,臉上盡現一頭霧水嘅表情;綠髮女人見到佢咁困惑就趕快解釋:「我哋要補祝返六月啱啱過咗嘅父親節呀!」 「哎吔!」陳之一好激動咁嘆氣.「你哋睇吓,我自己揾唔到親生老豆嘅時候竟然變咗某個陌生後生仔嘅爹哋,真係好唔公平囉!我好不滿於宇宙咁樣嘅安排!」澳洲男人以一種好誇張嘅口氣繼續發噏瘋. 仲未嘗試到作為父親嘅滋味嘅阿奇對呢件事特別感興趣,於是佢完全無視朋友嘅埋怨,劈頭向陳之一問:「初頭收到西夢˙約翰嘅電郵,你心情當時係點樣嘅呢?」 瘦骨仙一聽到呢條問題就即刻再次狼狽咁「哎吔」一聲.不過,經過一番考量之後,佢定一定神就好認真咁開始回答友人提出嘅疑問:「噉其實呢,我覺得生活呢樣嘢真係好奇妙,總會有啲出人意表嘅新鮮事送俾我,『一生福與禍 / 人人必經過』呀嘛!不過呢,呢件事真係嚟得太過突然,我都未嚟得切有任何心理準備,就要面對呢個咁尷尬嘅事實.」跟住,陳之一喺褲袋拎部手機出嚟,喺屏幕上用手指撥弄幾下,揾到阿仔嘅一張相之後,就俾大家睇吓. 輪到阿綠仔細觀察吓張相,過左一陣就向陳之一宣佈:「真係估唔到你個仔咁似你喎!」 「乜係咩?!」澳洲男人深感驚訝咁打個突.「面形唔同,頭髮顔色唔同,佢對眼睇落細過我,鼻哥一啲都唔似,嘴唇特別幼,下巴同我比起又『man』啲!我唔係好明點解你會覺得西夢˙約翰同我似樣喎 !」 「依我睇,」呢位發暗家不慌不忙話:「你哋兩個人淨係憑外表好難判斷心裏面隱藏嘅嘅性格嘅 . . . 」 話音一落,澳洲排骨仔好疑惑咁望住阿綠,不過呢個時候,姐姐就過嚟將部分大家嗌嘅點心(包括三籠熱騰騰嘅蝦餃)上枱.聞到嘢食嘅香味,人人都即刻埋頭食早餐.孚翠特別欣賞「林記點心」著名嘅鵪𪂹蛋燒賣,而樣子一啲都唔似排骨仔嘅阿奇就多次讚美呢間餐廳所煮嘅排骨飯.正因為咁,大家暫時將陳之一同阿仔似唔似樣呢個問題抛諸腦後. 孚翠本來想轉一轉話題,問吓大家打算點樣安排暑假,但係收尾又冇心咁再次提起陳之一嘅新仔:「你估你個仔可唔可以趁暑假返嚟探吓你呀嗱?」 阿奇連忙加以解釋:「點止咁簡單?! . . . 南半球 . . . 紐西蘭,澳洲都係冬天 . . . 凍凍凍!」聽到呢啲說話,大家覺得阿奇嘅「凍凍凍」特別好笑. 佢嘅南半球同胞即刻更詳細地解釋:「我國家呢方面特別唔掂.四月復活節之後幾乎冇假放,冇乜減少壓力嘅機會,要等到十二月先至到夏天啦,長假期啦,聖誕節啦之類 .至於我呢啲十二月出世嘅人,要捱到年尾先至過生日,嗰種等待既辛苦又難受.我諗,想見到西夢˙約翰,我哋唯有耐心啲等到年尾喇.」 聽完南半球奀瘦男人嘅呢段說話之後,阿綠好似抵受唔住誘惑咁,喺男人耳邊低細語:「怪唔之得澳洲人都係咁黐線啦! 」 不過,陳之一並唔接受佢呢次得出嘅結論,即刻駁嘴:「喂,你千祈唔好將『黐線』同『慈善』混為一談喎 . . . 」 孚翠再一次試圖轉移話題,令到氣氛保持和諧.為咗達到呢個目的,佢大聲話俾大家知阿媽喺揾到莊梓嘅事上面有所突破,又叫阿綠更新吓近況.綠髮女人即刻接話題,同大家分享一下「底蘊」. 「我阿爸莊梓喺上世紀七十年代好可能同海運大廈商場入便嘅其中一間鋪頭有過某種聯繫.當時呢個商場分成各個區域,啫係『南丫島廊』啦,『長洲廊』啦,『鴨脷洲廊』啦等等,而長洲廊呢個分區入便有一間叫做『藍天美術』 嘅商業畫廊,根據網上嘅資料,廊間唔中會展出莊梓嘅油畫.不過,呢啲作品同佢原本嘅風格完全係兩回事,畫法好唔同,好似係特登為咗迎合外國遊客嘅口味而畫嘅,都係描繪一啲傳統嘅戎克船,落日碼頭,漁民日常生活嘅片段等等.就算技巧非常之優秀,呢啲藝術品其實冇咩深層次嘅意思.八十年代初亦都可以買到莊梓嘅呢類油畫,佢哋仍然受到某程度嘅歡迎,但係之後就好似逐啲逐啲消失嗮咁,石沈大海,點揾都揾唔到嚕.」 「我諗可能莊梓本身搬咗去長洲定居,所以成日有機會親眼見到呢啲題材,不過佢幅幅都畫得咁籠統,可以話係『依樣畫葫蘆』囉,根本就辨認唔出任何帶有特性嘅細節.其實呢,畫係香港好多地方當時能夠見到嘅場面.」發暗家順口補充一句. 「不如搵次試吓去長洲撞吓手神,睇吓搵唔搵到啲資料啦!橫掂嗰度有幾間天后廟好值得我哋去睇.」陳之一盡量用積極嘅口吻向阿綠提出建議. 「其實,據我所知,長洲曾經有間鋪頭叫『良德玻璃鏡店』,除咗賣玻璃商品之外,亦都可以見到呢類為遊人繪畫嘅戎克船油畫,包括一個姓莊嘅人.良德玻璃而家已經結咗笠,但係長洲有啲做生意嘅人仲記得七八十年代嘅情況.嗰度亦都有個長洲鄉事委員會,其中有個阿伯好可能仲記得當年嘅一啲細節 . . . 」 突然間,阿奇莫名其妙咁用筷子作為鼓槌,沿住茶杯邊輕輕敲起一連串「擊鼓聲」,節奏相當之特別,令到大家頓時停止交談.佢放低筷子,清清嗓子,向周圍嘅朋友好隆重地宣佈:「今日有特別安排 . . . 我哋飲茶飲完之後 . . . 我就帶你哋去嘉道理睇睇動物 . . . 赤麂呀,豹貓呀,箭豬呀,穿山甲呀,領角鴞呀 . . . 都係靚靚靚喎!」 大家不謀而合咁對阿奇呢次嘅建議表示讚成.不過,呢件事原來係阿綠嘅主意,目的有兩個,第一係鼓勵同培養阿女對香港自然環境嘅興趣,第二就係幫澳洲男人分散注意力,等佢唔好再為演講仆街嘅經歷而成日怪自己「冇鬼用」. 林記嘅姐姐隨即又上埋另外嗰啲點心,為四人嘅心情灌入一股興奮同樂趣.奇妙嘅係,咁啱喺呢個興高采烈嘅時刻,父親呢個話題揮之不去咁再次出現喺大家嘅對話入便——孚翠喺度埋怨緊自己嘅父親過分重視成功而忽略對生存應該保有嘅驚奇感:佢簡直冇時間去欣賞人生中帶有人情味嘅嘢.之後綠髮女人就指出自己阿爸一模一樣:一直被困喺高層生活嘅豪華監獄裏邊.只有阿奇同老豆能夠維持比較理想嘅關係,會好關心佢遙住他鄉嘅大仔.為證明呢一點,阿奇就開始講述一個故仔:尋晚打電話俾父親嘅時候,嗰個人就話,睇到有關香港示威遊行嘅新聞,十分憂慮阿仔嘅安全,所以認真打聽情況嘅危險性.為咗安慰老人家,阿奇就答話,香港如果唔舉行示威活動嘅話,先至係令人擔憂!.大家覺得阿奇實在講得好啱:人間畢竟有啲嘢比危險更加危險.
● It is the 1 July 2019, and the big glass door of the Legco building is being battered by protestors repeatedly ramming it with an old metal trolley. As the glass begins to crack, our main characters — 阿綠 Ah Luk, the New Zealander 阿奇 Ah Ki, Ah Luk’s daughter 孚翠 Fu-cheui and the hapless Australian陳之一 Chan Chi-yat — all react to what they see in the direct broadcast of the events, projecting their personal concerns onto this pivotal moment in Hong Kong’s history. Soundtrack: “Thank you Disillusionment”
2019年七月一日,當立法會大樓被抗爭者衝擊嗰一刻,阿綠正喺辦公室一邊用手機偷睇直播,一邊諗緊辦法想揾返生父莊梓.吊詭嘅地方係,當面對呢件大事,佢唔會喺人前做正式嘅決定,反而會鬼鬼鼠鼠咁處理.呢種矛盾嘅心情,可能只有需要尋找生母生父下落嘅人先會體味到:一方面,渴望將自己命運同身世有關嘅秘密徹底解開;另一方面,又好擔心萬一真相同自己嘅想象差天共地,一定會極度失望.阿綠深明,如果將幻想同真相相比,幻想當然更有希望同埋活力!正因為咁,佢好難全情投入尋找生父之事,到而家亦未曾同其他人公開講過.不過,互聯網好易俾人一種錯覺,就係無論任何人或者任何事,都係可以喺網上揾得到嘅.不過對於呢個染綠色頭髮嘅女人嚟講,咁強烈嘅誘惑真係好難抵擋,尤其係當佢已經蒐集到一啲蛛絲馬跡.小事成就大事!阿綠心諗.當時直播嘅畫面奇妙地同佢嘅心情一樣:啱啱有班示威者喺度重複大嗌「香港人加油,加油!」. 冇耐之後,一點幾嘅時候,阿綠嘅手機屏幕上出現一個戴住帽同埋口罩嘅黑衣男人,佢右手揸住鐵通,跑到立法會大樓門前,不停撞擊玻璃門.喺圍觀嘅人群入面,有唔少人試圖阻止,包括幾個議員(黑衫人:「立法會已經死咗喇!」 胡志偉:「你咁樣撞落去,連你都死呀!」),可惜呢啲勸告一啲作用都冇,玻璃門嘅裂痕越打越長,慢慢呈現類似蜘蛛網般縱橫交錯嘅幾何圖像.「突破 . . .」阿綠喃喃自語.「我而家想有一個細微嘅突破!」同一時間,手持鐵通嘅男人繼續大力咁向玻璃門打落去. 與此同時,喺嘉道理農場值班嘅阿奇,帶住悠閒嘅心情,漫步前往觀音山頂峰.除咗耐唔耐留意一下立法會衝擊嘅直播之外,佢個腦冇辦法停落嚟,無時無刻都諗住自己愛得神魂顛倒嘅嗰個「佢」.過年時雖然喺阿綠屋企請教過杯仙,但阿奇都唔肯定係咪可以捉緊對方,擔心對方有冇同樣嘅心意.但係最近,經歷咗一個既彎曲又奇妙嘅過程之後,終於水落石出,阿奇亦得到佢夢寐以求嘅答案.去到呢個時候,揮動鐵管嘅人已經唔見咗,替佢接力嘅係一班示威者,佢哋唔知喺邊度揾到一架裝住紙皮嘅鐵籠車,來來回回不停咁撞擊佈滿裂縫嘅玻璃門.「係啦!」紐西蘭男人突然精神起嚟,自言自語咁話:「要揾到真愛 . . . 一定要 . . . 一定能夠堅持落去!」呢個時候,另一位立法會議員梁耀忠企喺玻璃門前,盡力勸阻示威者唔好衝擊立法會.但係經過一番理論之後,佢最終被人拉倒,於是嗰架鐵籠車繼續一次又一次咁撞落去.立法會大樓入面嘅警員提高警戒級別,舉起紅旗,試圖透過呢個手段叫停示威者.見到紅旗,阿奇又諗起愛情呢股抵擋唔住嘅魔力.仲記唔記得裸體女模特兒嘅相片?「花花弗弗,冷酷無情」嘅阿奇喺呢一刻,一早已經將被摺埋,擺埋一邊嘅黃小姐忘得一乾二淨. 至於孚翠,佢當時咁啱又一次坐喺前往萬佛寺嘅梯級上面,一邊俯視山麓嘅沙田新城市,一邊撥弄佢近排成日戴住嘅自製頸鏈.鏈咀係馬騮「送」俾佢嘅鎖匙同埋一個馬騮形嘅護身符.好可惜,唔知點解,今日啲馬騮都匿埋嗮,連一丁點嘅馬騮叫聲都聽唔到.用手機隨意瀏覽新聞嗰時,孚翠亦都恰巧睇到直播,略略知道衝擊立法會呢單國際大事.平時,孚翠好少睇新聞,但自反送中運動展開以嚟,佢對呢場社會運動慢慢產生興趣,吸引佢嘅正正係後生示威者嘅活力.事實上,孚翠擁有豐富嘅想像力,對佢嚟講,衝擊立法會就好似孫悟空大鬧天宮一樣,兩者都係出於一種唔順從,唔聽話,唔驚權力嘅反抗心態.當面對生活時,孚翠越嚟越覺得,自己需要嘅唔係一份工作或者一個男朋友,而係象徵馬騮嘅活力.而呢種活力比起其他任何嘢,無疑係最重要. 陳之一呢?佢坐喺辦公室偷偷地睇緊直播,越睇越覺得痛苦.佢嘅苦難主要係因為眼前嘅嘢,睇嚟只會引起更加多暴力同埋絕望,但係仲有一部分原因係因為喺六月尾,佢嘅一隻大臼齒突然裂成兩半,一半留咗喺原位,另一半由個嘴跌咗落喉嚨,令到啱啱喺南山邨南寷餐廳食揚州炒飯嘅澳洲馬騮乾差啲鯁嚫!時間去到下晝三點,立法會嘅玻璃大門經過多次反反復復嘅撞擊之後,終於抵擋唔住.鐵籠車卡咗一半係喺大樓入便,裏面嘅警察同埋包圍外面嘅示威者持續對峙.令到陳之一迷惘嘅係,部分示威者擁有一種激烈嘅破壞慾望.照男人所知,香港社會一般好強調穩定,秩序同埋平安,但係自反修例《逃犯條例》運動發動以嚟,襲擊嘅對象正正係穩定,秩序,平安,而且呢個事實好似係反映緊人類所渴求嘅係冇辦法用平安等手段去滿足.諗到呢度,男人不禁諗起香港歷史博物館一個令人難忘嘅立體造景.呢一個塑造新石器時代先民嘅場景,地點係大浪灣一段平滑嘅沙灘,上面有啲原始人喺度做緊一啲有關日常生活嘅活動,例如生火煮食,起屋同埋打製石器,飾物等等,每個細節都塑造得栩栩如生.好明顯,除咗一啲簡陋嘅木製建築物之外,人嘅物質水平真係低到冇得再低!
回味緊新石器時代嘅真實寫照,陳之一朦朦朧朧咁意識到,為咗穩定,秩序,平安等等,人類已經付出咗好沉重嘅代價.文明進步帶嚟各種心理上嘅壓迫,再加上本來物質簡樸嘅人間亦塞滿數唔清嘅消費品,令到我哋同地理,自然環境,動植物,星空,神祗等等喪失接觸,陷入一種雖然安全但卻嚴重缺乏生命力嘅生存模式當中.(呢個時刻,澳洲奀挑鬼又不禁諗到《香港古石刻》作者秦維廉嘅一句說話:「也許現代的科技,高水平的生活已多少削弱我們欣賞自然界的鬼斧神工的能力了.」)「正因為咁,人類内心深處到而家積累咗太多煩惱,所以當我哋遇到呢類社會動蕩,有人會好似火山爆發咁一定要出嚟表示不滿.其實,我哋或多或少都渴望擺脫數字化文明日益增強嘅窒息感,千方百計要活得更加自由自在!」不過,陳之一又好難相信破壞舊有嘅秩序一定會導致新社會嘅到來.
陳之一瀏覽互聯網,見到有人引述一句難忘嘅說話:歲月會提出疑問,歲月又會給出答案 .佢諗,自從香港回歸以嚟,提出嘅問題已經唔少.難道2019年將會係有答案一年?嗰日下晝喺維園草地上聚集嘅市民内心深處,或多或少,若隱若現都會有類似嘅想法.
下午一點半已經好熱,大多數遊行人士都躲喺雨傘下面,防止被太陽曬得汗流浹背,零舍難耐.維多利亞公園處處都企滿人,同時間又有一浪接一浪嘅新人不停咁湧入.阿綠覺得呢個開頭十分了不起,認為今日一定有好多人參與.等待起步時,陳之一隨便叫阿奇估一估會有幾多少示威者,阿奇就求求其其咁答:「幾多人? . . . 應該至少一百萬! . . . 一百萬,一定!」阿綠同陳之一聽佢咁誇張嘅估計都覺得相當離譜.然後,澳洲男人講到,世界上用「維多利亞」命名嘅地方實在太多.包括佢自己長大嘅澳洲維多利亞州,而其他地方如:阿根廷,加拿大,墨西哥,馬耳他,菲律賓同埋塞舌爾群島等等,都有名叫「維多利亞」嘅地方!另外,地圖集裏一共有三個維多利亞湖,四個維多利亞山(呢個時候,阿奇不經意答嘴話:係呀,紐西蘭都有㗎!),加上非洲嘅津巴布韋亦都有一個維多利亞瀑布.作為香港國際印徵嘅維多利亞港,在非洲某處竟然可以搵到佢嘅同名複製品,真係難以想像. 其實,陳之一覺得,由呢度出發其實唔太適合:終究「維多利亞」係「勝利」嘅意思,不過其實好難判斷呢次遊行最終會得出啲咩嘢結果,最終只可由時間去證明.阿一自己處理事情都由失敗出發,慢慢嘗試走進成功嘅方向.一諗到如果今次遊行能夠令示威者得償所願嘅話 . . . 突然間,佢哋注意到,附近有一班細路仔行緊過嚟,好認真咁練習嗌口號,一次又一次一齊整齊大嗌「林鄭講大話,因住甩大牙!」,周圍嘅大人都覺得十分得意.或者係呢班細路當中最調皮,最大膽嘅一隻「曳豬」,忽然將口號嘅後半部改成「因住甩嗮牙!因住甩嗮牙!」.之後四圍好多示威人士都好有節奏,好似唱歌咁嗌嚟嗌去,令大家暫時忘記當時猛烈嘅陽光,等待嘅苦悶. 好好彩,為咗疏導今日擁擠嘅人流,主辦單位宣佈遊行可以提早開始.公園內隨即有一小部份嘅人海,慢慢向西邊嘅高士打道幾個出口移動,速度非常緩慢;同一時間,仲有大批新到嘅示威者繼續到達起步點.不過,大多數在場人士都覺得好興奮,平時我哋每一個人都習慣各自生活喺好狹窄嘅圈子裏,對周圍存在嘅七百萬人嘅印象又抽象又模糊,甚至會有「隔岸觀火」嘅感覺.不過,社會呢一抽象嘅概念突然間變到十分具體:香港嘅真面目本應如此,係可以睇得見,摸得着;而由於炎熱令到大家都出一身汗,甚至可以聞得到!此時此刻,人人面容都不一樣,種種人生經驗差別好大,但係個個都有力量跨越獨立嘅個體,暫時團結一心,同心協力試圖按照一般人嘅願景去駕馭世界. 阿綠同陳之一都特別欣賞同行示威者嘅創造力,佢哋使用豐富嘅想象力,表達自己對香港未來嘅意見.唔少人係用最家常,最普通嘅資料去創造富於個性嘅標示牌:阿綠隔籬有人喺一塊紙板上用箱頭筆寫住「香港加油!」;遊行前方嘅遠處,亦有幾個人手持自己製作嘅黃色布橫額,親手寫有「奪回香港」四個字,就算筆跡歪歪曲曲,但意思清楚易明.走入軒尼詩道之後,行到灣仔富德樓嗰陣,大樓外牆高處展示兩條長長嘅標語,右邊係「捍衛免於恐懼的自由」,左邊對應嘅係「反動中抗惡法人人有責」.更令人鼓舞嘅係,沿途兩邊迫滿為遊行者打氣嘅路人,路邊唔少店鋪櫥窗都貼上支持返送中嘅標語. 穿過呢個人造峽谷嘅時候,示威者嗌口號嘅聲音,不停咁喺石屎大廈之間反復回蕩(「林鄭,下台!林鄭,下台!林鄭,下台!」),平時嚴重缺乏人情味嘅軒尼詩道剎那間充滿人氣,「野性」,令到通常懾服於港島威風嘅陳之一可以暫時放鬆神經.不過,佢亦都注意到四圍人群,有部份嘅參加者對於佔領主幹道嘅熱情開始冷卻,有人開始用手機睇電影或者玩遊戲機,又有人津津樂道咁討論反修例所引起嘅風波:例如如何影響本地股市甚至香港嘅整體經濟發展.澳洲馬騮乾當時認為,雖然佢哋嘅行動係主動嘅,但心態郤太過被動,未必會用盡渾身解數.諗到呢度,陳之一忽然向身邊兩個朋友提出以下嘅疑問: 「噉,除咗撤回《逃犯條例》之外,呢次運動究竟有乜嘢目的呢?」 阿綠對於澳洲男人嘅問題感到詫異.咁啱呢個時刻,佢哋背後傳嚟一片交談聲:「唔可以俾咁嘅惡法通過 . . . 賣咗香港 . . . 唔能夠再有呢種自由 . . . 香港就會變成同其他內地城市冇分別 . . . 」.話音未落,綠頭髮嘅女人就向兩個朋友回應話: 「你哋聽唔聽到?係啦,關鍵正如佢所講:香港嘅自由.呢種“自由”並非内容空洞嘅説話,而係涉及到香港呢個城市嘅各個層面,包括我哋香港人嘅社會結構啦,法律概念啦,我哋嘅本土文化啦,以粵語為主要溝通語言啦,本港特有嘅宗教信仰啦,日常生活嘅種種習慣等等.另外,仲有香港獨一無二嘅地理環境:摒棄佢就難免會發生“同其他內地城市冇分別”悲劇.」 「係啦」阿奇出於一時衝動而插嘴話:「深圳 . . . 香港 . . . 兩個一摸一樣!不過 . . . 我唔想住喺深圳,“一國兩城”,唔該阿 Sir!」 陳之一不斷點頭,表面上同意呢番説話.不過,同一時間,佢越聽就越覺得係有啲嘢唔妥:阿綠强調保存現狀,但未有提及過遠景.就算能夠成功撒回《逃犯條例》,落實雙普選嘅目標,到時有冇人敢肯定咁樣已經係最好,真係冇改進嘅餘地?事實係冇人可以肯定!佢諗:大家今次不妨盡量異想天開,敢於有願景. 澳洲男人嘅呢段思路突然被阿奇打斷:「哎吔!福福福!」原來附近有人唔小心踩嚫佢隻脚,阿奇為咗發泄佢嘅不滿,便運用十分順耳嘅「福」字嚟代替一個好難聽嘅英文粗口,引得陳之一哈哈大笑.不過,事實上好少人注意到阿奇用英式廣東話嚟發脾氣,因為嗰陣時嘅軒尼詩道,口號聲已達震耳欲聾嘅地步(林鄭下台!李家超下台!鄭若驊下台!),邊有人會理呢啲鷄毛蒜皮嘅瑣事. 當行到接近金鐘嘅政府總部之際,阿綠輕輕用手踭碰一碰陳之一,趷起身喺佢耳邊話:「你睇一睇!」男人望住綠頭髮女人所指嘅方向,原來路邊有個後生仔,喺一本袖珍筆記簿上,好俾心機咁用鉛筆畫畫,寫生,快速記錄遊行嘅種種景象.佢靜止嘅姿態同四周充滿活力嘅現狀構成強烈嘅對比.阿綠見到陳之一已經望見速寫「便衣畫家」之後,就補充一句:「我哋發暗家隨時隨地都喺度活躍緊呀!」 行到政府總部之後,負責安排遊行嘅民陣,呼籲大家即時散去,以免示威區變得過份擠塞.其實,去到呢個時候,由示威者構成嘅龐大人流洶湧澎湃,正如凹頭嘅錦田河,沙田嘅城門河,上鄉嘅梧桐河,太和嘅林村河一樣,將只有引水道而冇河流,只知穩定而冇生氣嘅香港島,暫時活躍起嚟,令人感受到嗰一種不可抗拒嘅自發威力. 傍晚時份,三人返到大埔墟食晚飯,從電視新聞中得知,今日真係有一百萬人參與遊行,令到阿綠同埋陳之一萬分欽佩阿奇嘅數學能力.
Photo by Pixabay on Pexels.com
● After hearing 阿綠 Ah Luk’s story about her mother’s painted self-portrait, and how it contained a secret package hidden within the frame, 陳之一 Chan Chi-yat finally gets to speak about his own astonishing news. As she continues to enjoy a cup of coffee in the Cesto coffee shop in Lam Tei Main Street, it is Ah Luk’s turn to be amazed when she hears about the out-of-the-blue email that Chan received after his dismal performance at the 2019 Cantonese Speaking Contest. And then there is a very strange incident involving a ladybird . . . Soundtrack: “ Paradise Lost”
等緊老闆送上咖啡,食物時,阿綠趁機欣賞掛喺墻上嘅黑白相.相片都係喺舊時「爛地」時代拍攝嘅,對於生活喺色彩繽紛嘅世界嘅阿綠嚟講,就顯得格外懷舊,甚至令佢聯想到佢阿媽年代時所熟悉嘅世界:五,六十年代嘅香港仲未同土地及大自然割席,變得毫無相關.阿綠嘅母親好努力咁透過藝術保育呢種關係.可惜嗰陣時,社會一窩蜂咁進入咗一種廣泛嘅現代化運動,拼命擺脫大地嘅懷抱,走入城市化,機械化,電氣化,數字化,消費化嘅人造「天堂」.不過,阿綠暗自思考:除咗滿足人類物質需要之外,人造天堂係咪有利於個人嘅靈魂,能否滿足人類形而上嘅渴求呢? 咖啡上枱之前,整間咖啡室已經彌漫住一股濃烈嘅咖啡香氣.過咗一陣,等到阿綠感受到咖啡嘅提神作用時,男人細細聲對佢講:「我亦都有一件事想同妳講.」 阿綠對住澳洲男人露出笑容:「對唔住!啱先我太過自我,淨係講自己嘅心事!」講到呢度,綠頭髮女人嘅表情忽然改變,恍然大悟咁問:「唔通你終於收到生父嘅消息?」 陳之一即刻搖搖頭,由外套口袋攞出一張紙.打開張紙時,男人就開口解釋:「演講比賽嗰日呢,我 . . . 我哋兩個 . . . 瞓覺嗰陣時呢,有人發電郵俾我,一個素不相識嘅人.封信寫得好短,好簡單: 約翰 文森 ● 特先生: 對唔住,無論點寫呢封信,我估您一定會覺得好尷尬.我要講嘅事情其實好簡單:您係我嘅父親.不過,無可否認,呢個事實在太過複雜啦! 本來我母親唔想俾您知有我,但係我自己一路以嚟都懷疑有啲事唔對路,又或者係出於直覺.我母親反反覆覆逃避回答我心裏面嘅疑問,最後佢避無可避,結果將事情嘅全部都同我交代. 關鍵係,我想有機會進一步認識您.除咗微妙嘅血緣關聯之外,您可能會覺得,我哋之間嘅關係畢竟係「零」. 因為事情發生得太突然,所以您一定需要時間慢慢消化呢封信,考慮我呢個要求.不過,我真係好唔想錯過呢種難得嘅機會. 我已滿二十四嵗.目前喺墨爾本從事教師工作,向新移民教授英文,作為佢哋嘅第二種語言. 您個仔(!):西夢 ● 約翰敬上 男人譯完封信之後,輪到阿綠好似頭先嘅陳之一咁,擘大個口得個窿.用「晴天霹靂」嚟形容佢詫異嘅面部表情,真係一啲都唔誇張.不過,過咗一陣,染綠頭髮發暗家嘅臉上浮起笑意,睇嚟阿綠對呢件事持正面嘅睇法. 澳洲吊門桔好盼望聽到佢嘅初步反應,所以忍唔住用懇求嘅目光追問:「噉,點算?妳自己會點樣去處理呢封信呢?」 「噉,我覺得封信寫得好唔錯!一方面,好明顯佢想同你有進一步聯繫;但係同時呢,佢又明白到你唔一定會答應佢嘅要求.你個仔真係好識做人,難得咁後生,都識得為人設想﹗更何況,佢而家身處遙遠嘅南半球,你不妨試吓認識你個仔多啲啦.」 阿綠呢段説話俾咗唔少安慰陳之一,雖然佢仍然唔知點樣應付呢件大事,但係阿綠呢種正面態度令到阿一好感動. 最後,佢只好自言自語:「我個仔?西夢?本來冇父親嘅人突然被迫成爲爸爸,真係一種絕妙嘅諷刺!」 話口未完,男人轉眼間伸手,十分溫柔咁摸吓阿綠右邊嘅膊頭,令到佢感到莫名其妙.更加奇怪嘅就係,陳之一粒聲唔出慢慢企起身,轉身向咖啡室嘅玻璃大門行出去.透過玻璃窗,阿綠見到阿一將一隻手指擺喺自己嘴巴前,然後再輕輕呼出一啖氣,好似吹口哨嘅樣子.睇到呢個畫面,阿綠有少少擔憂,心底諗:澳洲男人會唔會因為近排精神上嘅打擊而患上思覺失調. 不過,怪事做完之後,陳之一行返入咖啡室,向阿綠解釋剛才嘅行為:「頭先有隻瓢蟲喺妳膊頭上出現,係一隻紅色嘅小甲蟲!因為根據外國民間傳統,瓢蟲被視為吉祥物,於是我就去放生佢,咁樣就可以為我哋帶嚟多啲好運. . . 」 聽完男人呢番迷信嘅解說,阿綠只好付之一笑,向 Cesto 嘅老闆示意要多一杯濃味咖啡.
● After his collapse during the Cantonese Speaking Contest, 陳之一 Chan Chi-yat is in a very bad state. 阿綠 Ah Luk decides to take him back to Sha Tin by taxi just to make sure that he returns safely. In his flat, she discovers how simple Chan’s lifestyle has become in recent times. What does it mean? She also hears Chan talking in his sleep. Does this crazy, fragmented speech reflect a deeply traumatised psyche, or does it suggest that Hong Kong itself is on the brink of some kind of breakdown?
Soundtrack: “ ” Protection
阿綠同阿奇一齊扶住陳之一
.孚翠就負責揾翻一架的士,但係佢零舍,四圍亂行,仲感受到「想搭的士時,就一定揾唔到」呢個定律.揾咗好耐,終於揾到,佢哋三人合力將澳洲幻想者推上的士,然後經過一番討論,最後決定 阿綠一個人送陳之一返沙田屋邨單位,孚翠同埋阿奇就趁機搭地鐵去蘭桂坊飲酒,藉此放鬆一下岩岩拉到好緊嘅神經(另外,孚翠覺得嚟自紐西蘭嘅阿奇應該會比較鍾意作為紐西蘭人嘅阿奇應該比較欣賞喺咁樣嘅環境裏邊消磨一段時間).跟住,阿綠就坐進的士,用身體緊挨喺陳之一側邊,令到男人能夠得穩陣啲.講低目的地後,阿綠就餵陳之一食頭痛藥,希望舒緩到佢嘅不適.當時半睡半醒嘅男人十分狼狽,對周圍嘅一切都冇任何反應,正因為咁,阿綠嘅心裏邊忽然湧現出一股特別熱烈嘅慈悲感.的士駛入海底隧道,終於離開港島,兩個人綳緊嘅神經先得以慢慢鬆弛過嚟,將啱先經過港島情景隨即忘得一乾二浄喇. 入𨋢後,二人粒聲都唔出.𨋢本身就係一個密封嘅空間,因此佢哋可以暫時享受搭𨋢專有嘅安全感.但一瞬間就到達阿一所住嘅樓層,行到鐵閘前,男人好辛苦咁由口袋裏拎一抽鎖匙出嚟,遞到阿綠手上.步入屋内,男人便即刻去睡房瞓低,而綠色頭髮嘅女人就行入厨房,打算為二人沖茶.因為男人過年嗰陣認真進行大掃除,全間屋都執得整整齊齊,雜物甚少!;另外呢度又冇乜人氣,幾乎可以令人以為係「吉屋」;唔使講,厨房亦唔例外,除咗一枝家用紅醋之外,工作枱空無一物.當女人望住呢枝紅醋時,忽然醒起陳之一成日將自己形容為「半瓶醋」,於是忍唔住細聲笑咗出嚟(不過,阿綠無法知道,醋瓶入面所裝嘅唔係普通醋,而係由粉嶺「添仔蝦餃」度特登買返嘅喼汁!).喺櫥櫃入面摷嚟摷去,女人終於揾到一罐綠茶茶葉同埋兩個杯仔.用電熱水壺煲水時,全屋只有開水初初滾起嘅聲音,單位顯得更加冷清 . 等待茶葉正泡開時,阿綠覺得應該去睇一睇男人,睇吓佢係咪已經瞓著覺.行近睡房嗰時,就聽到房内傳出輕微噱噱聲,其實單憑呢個就可以估到陳之一冇可能想飲茶.不過,為防出錯,好細心嘅阿綠輕輕地推開半開嘅門,望一望房内情況:房内相當幽暗,窗簾被緊緊拉上,不過阿綠仍然能夠辨認得出床上仰臥嘅陳之一.令到阿綠驚奇嘅係,除咗張床,睡房中並無其他傢俬!「嘩!呢個人真係深受古希臘斯巴達人嘅影響,生活方式實在太過簡樸啦 . . . 」然後,為咗唔想嘈醒阿一,佢就輕輕咁用腳尖行去客廳,拎起男人喜愛嘅一張木櫈,再拎住水杯放喺張床側邊.阿綠終於可以安頓落嚟,慢慢飲住茶,陪伴低聲打鼻鼾嘅「普通話漢奸」. 喺呢間黑沉沉又唔熟悉嘅睡房内,阿綠突然醒起陳之一演講期間選用「障礙物」呢一個詞語.女人心諗:要深入了解另一種文化其實好困難,佢仲記得之前喺佛羅倫薩讀書時,日常生活經常會遇到語言障礙.不過,對阿綠嚟講,呢類 「障礙」或多或少數都有得意嘅成份在内,甚至乎會為人生添加唔少樂趣,魅力,人情味.連生活中最微不足道嘅活動,譬如買麵包,喺咖啡室叫嘢飲,同生埗人問路,向別人解釋點解呢朵花靚過嗰朵等等 . . . 都超乎想象,竟然可以得到前所未有嘅詩意.好多時因為生活環境太過舒適,我哋好容易對周圍發生嘅一切變得麻木不仁;日子過得重重覆覆而變得模糊,注意力亦被分散得好犀利;尋日,今日同聽日基本上係一模一樣 ;長年累月,最終生存空間已經冇辦法帶嚟半點新鮮感.母親將呢種恐怖嘅生存困局形容為「七色均黑嘅彩虹」,係人生中非常可怕嘅經歷. 當阿綠諗到呢度,陳之一就無啦啦,細細聲咁發起開口夢.頭髮染綠色嘅女人嘅思路被迫打斷,無奈要返到眼前眼前嘅現實世界.一開始,男人講出嘅説話非常之亂,支離破碎咁,毫無邏輯,好易令人懷疑佢心裏深埋藏有一啲嚴重嘅創傷: 「. . . 人為錯誤 . . . 選民登記冊 . . . 視如草芥 . . . 一國一點五制 . . . 粵音朗讀測證 . . . 犀牛角切件 . . . 劏房調查 . . . 處於半失業嘅狀況 . . . 重金屬甲基汞 . . . 電表房 . . . 釋除疑慮 . . . 冬季流感節 . . . 孚公道,為民生 . . . 首宗非洲豬瘟 . . . 喺私地建丁屋 . . . 放款引入海外醫生 . . . 」 一開頭,阿綠就以為男人純屬於亂翕,但係聽咗一段時間就意識到,呢啲單詞同詞語都同四,五月嘅新聞報道有關,或者呢啲都係陳之一最近學識嘅詞彙.之後阿一繼續發開口夢,果真證實呢個揣測: 「. . . 三個發起人 . . . 罪名成立 . . . 聽取求情 . . . 串謀 . . . 作出公衆妨擾 . . . 煽惑 . . . 判詞 . . . 公民抗命 . . . 寒蟬效應 . . . 監禁 . . . 彰顯法制精神 . . . 政治武器 . . . 社會撕裂 . . . 罪魁禍首 . . . 極大不理想 . . . 「港獨」邪説 . . . 邪説 . . . 邪説 . . . 」 跟住,一片沉默.然後,阿綠耳邊再傳嚟一連串新聞單詞.再一段徹底沉默.再然後,陳之一居然唱起歌嚟,只有短短嘅一部分: 「散塔露淇亞!散塔露淇亞!」阿綠當然好熟悉呢首意大利歌,甚至知道「散塔露淇亞」又係地名,又係一位女性聖人.另外,因為「露淇亞」本來具有「光明」嘅意思,令到發暗家嘅佢聯想到類如「神光」,「天澤」呢啲喺香港天后廟常見到嘅字眼. 最後,男人只係低聲重複:「凍呀.好凍呀.凍死喇.凍死我喇.」 因為夜晚一早降臨,阿綠亦都好攰,同時又擔心男人嘅情況突然發生轉變,所以佢決定留低喺沙田,伴隨陳之一一晚.當下決心之後,佢先打個電話俾孚翠,吩咐佢幫手餵蛾鬼.跟住,阿綠連人帶衫喺陳之一身邊瞓低.男人漸漸唔再亂講嘢,但呼吸聲依然好唔安穩,有時甚至聽唔到任何動靜,冇乜氣息.喺呢間空無一物嘅睡房内,阿綠耐仔細聆聽另一個人由肺部呼吸聲,欣賞吸入並呼出氧氣嘅奇跡般工作,同一時間又聽到自己嘅沙沙呼吸聲.忽然間,女人腦海出現一首婆婆曾經唱過嘅催眠個,跟住佢就低聲哼起嚟,結果令到男人安神落去: 「尋晚媽問乜野叫 蚊仔叫 蚊仔點樣叫 蚊仔 mmm-mmm-mmm-mmm 貓仔叫 貓仔點樣叫 . . . 」 過咗一陣時,呢兩種截然不同嘅呼吸節奏,喺無人聽到嘅情況下,便逐啲逐啲咁進入同步狀,相當奇妙. 當然,陳之一成晚都冇機會知道,深夜時有人發出重要電郵俾佢.
Image by
https://everydaymarkyourlife.blogspot.com
● It is the day of the Cantonese Speaking Contest in May 2019, and 陳之一 Chan Chi-yat tries to get himself into the right frame of mind by organizing breakfast at one of his favourite eating places, 德興粥麵店 Tak Hing Restaurant in Sha Tin. There, with his friends Ah Luk, the New Zealander Ah Ki and Ah Luk’s daughter Fu-cheui, he introduces them to the Second Music of Hong Kong, an Anthem to Progress only a confident international city could choose as its “theme-song”. Afterwards, they make their way to Central for a visit to the Man Mo Temple on Hollywood Road, followed by a simple lunch at a well-known dai pai dong, 勝香園 Shing Heung Yuen in Mei Lun Street. Soundtrack: “ God is not the name of God . . .”
為咗好好應付演講比賽呢件事,陳之一嘅安排十分周到,甚至可以話係一絲不苟.首先,佢一早約咗阿綠,阿奇同埋孚翠,於當日八點鐘去到沙田 德興粥麵店食早餐.同平常一樣, 佢一定會嗌一份「 醒神早餐A」.對佢嚟講,醒神係最重要.不過至於佢呢三個朋友 嚟講,食唔食早餐都 所謂,純粹為咗過過口癮,同朋友傾傾偈計,聯絡一下感情,所以 冇 佢哋都係隨便亂 嗌食 嘢!呢種環境份外輕鬆,阿奇就失驚無神提出一個有趣嘅問題: 「阿一,香港第一種音樂 . . . 你講過已經 . . . 第二種呢? . . . 第二種係點樣? . . . 話我哋知啦,唔該! . . . 唔話啦,我就 閂心.」 「好機會!」陳之一心裏諗.其實自從過年喺阿綠屋企請過杯仙以嚟,阿一一直耿耿於懷,因為當時未有機會將呢個話題講完.另外,佢又好佩服阿奇講廣東話上嘅自由表達能力:唔開心,心就唔開,唔開便等於閂,唔開心時形容為“閂心”,真係相當合情合理! 「如果話香港特有嘅第一種音樂係屬於大地,噉第二種就肯定係屬於國際城市,只有國際城市先至能夠奏出獨特嘅“主題歌”!第二種音樂同自然界一啲關係都 :佢係屬於昂貴豪宅,售賣奢侈品嘅店鋪,金融中心,豪華商場同埋五星級酒店嘅.我喺2013年第一次聽到,位置係九龍塘又一城,我仲記得有美國同行約我去 HABITŪ Caffé 飲咖啡,隨後就去附近嘅溜冰場欣賞一吓溜冰者嘅技巧(雖然溜冰場唔知幾時執咗笠或搬走咗).進入商場行上扶手電梯嘅時候,有一段背景音樂偶然引起我嘅注意,令到我嘅感情受到波動.但至今都冇法攪清楚,點解當時會留下咁深刻嘅印象俾我.」 冇 講到呢度,陳之一便停頓 一吓,慣常用英文同阿奇解釋頭先所講嘅主要内容.其實,阿奇最近嘅聽力奇妙哋有進步,更遠遠超過佢嘅會話水平,陳之一需要説明嘅細節實在唔多. 「然後,同朋友睇人溜冰 嗰時,我再次受到同一個旋律嘅沖擊,雖然聽落零舍簡單,但我感覺到佢表達嘅主調係自信,一種堅定不移,不可戰勝嘅自信心!隨後,任何時候,我腦海總會響起呢段背景音樂,日以繼夜,夜以繼日都聽到,而且越聽,音樂性會越嚟越豐富,變得更加複雜,更加强烈.換句話,呢個旋律已經喺我嘅内心世界,在某一個偏僻嘅角落裏,得到獨立嘅發展.而我呢,根本冇法抗拒呢種無所不在嘅膨脹力,連續兩,三個星期一直聽到佢楊楊得意,所向披靡咁驕傲頌歌.呢次經驗真係匪夷所思,但係同時又非常之難耐.」 阿綠嘅内心正在微笑,佢好欣賞阿奇透過呢種方式分散陳之一對演講比賽嘅注意力,藉此減少憂慮.到到呢個時刻,孚翠將筷子放下,半攪笑咁問:「噉,第三種呢?」 大家同時放聲大笑,令到四周嘅食客同埋服務姐姐都瞬間向 佢哋望住一眼. 陳之一就 煞有介事咁同朋友宣佈:「我下次介紹第三種音樂俾你哋知,好冇?」 去到上環之後,佢哋一面行一面講笑,漫不經心咁走到荷李活道嘅文武廟.陳之一忽發其想為大家講咗一個故仔,講到曾經住過香港嘅英國作家馬田. 「《鬼佬》一書中描寫馬田童年時第一次去到文武廟.廟外嘅前院聚集唔少老婆婆,佢哋喺度等緊有錢嘅西人發“感謝錢”施捨俾佢哋.見到馬田呢個鬼佬細路仔,佢哋當然都好開心.當時佢年齡太細,唔會有錢可以派發,但係呢啲老婆婆仍然蜂擁而來圍住佢,仲伸手摸摸佢啲黃金色頭髮,好似摸到黃金一樣,喻意將來有一日可以發大財 . . .」 孚翠聽到度就忍唔住插咀:「瑞典處處都可以見到呢類金色頭髮嘅人,北歐遊客肯定會受到香港阿婆嘅熱烈歡迎.」 大家都覺得好得意.不過,陳之一嗰刻心裏就諗到韓山明牧師,韓牧師於1847年三月由瑞典抵達香港傳教,隨後就“學習中文,穿華服,留髮辮,每天習漢字三百個”.不過,不到八年“韓牧師辛勞過甚,染病去世,年僅35歲”.為咗學好中文而損害健康,陳之一係可以完全理解嘅. 當時只有阿綠同陳之一進入文武廟祭拜文昌,並向佢上香.阿奇同孚翠就喺外邊傾計,傾得好埋,內容圍繞香港嘅野生動物,提到豹貓同野豬,又講到佢哋出沒嘅地方. 其實阿綠呢一次參觀寺廟啲心態有所改變,可能最近醉心於母親嘅藝術思想,所以佢特別注意廟内嘅一切文物,對廟宇設計嘅細節亦感到一種前所未有嘅好奇心.佢呢股熱情當然亦都感染到陳之一,於是阿一講埋馬田嘅另一篇故仔俾佢聽: 「馬田細細個時,拜訪過唔少寺廟,但係作爲英國人嘅佢,理所當然 乜深入嘅瞭解.不過, 冇 當佢進入呢間文武廟時,身後突然出現一個年邁嘅老伯,身穿黑色長袍,頭戴烏紗帽,手執一把緊緊合上嘅摺扇.初初,馬田覺得好驚奇,冇辦法辨認出呢個老人家究竟係幽靈定係廟祝!不過,呢個人相當熱心,主動同年幼嘅馬田介紹文昌,關帝,包公同埋城隍等神祗,引發佢對香港嘅廟宇文化嘅興趣.老實講,我自己每次拜訪寺廟嘅時候,都希望能夠遇到呢一類廟祝般嘅人,聽聽佢闡釋廟内所有供奉嘅神像及其意義.不過,或者我運氣衰,未能如願以償,一路都未撞到呢啲識得“閱讀”寺廟嘅人物 . . . 」 接近中午時,一行四人沿住荷李活道,向附近嘅 美輪街悠悠閑閑咁行過去.原來孚翠嘅朋友曾經帶過佢去呢度食晏,佢特別鍾意呢條街嘅氣氛,所以就向陳之一推薦嚟試試.佢哋揀嘅食肆叫 「勝香園」,係一間大牌檔,座位都處於帆布帳篷之內,俾人嘅感覺既新鮮又舒服.雖然呢度平時迫滿顧客,坐無虛席,但係咁啱得咁橋,今日唔使等就有得坐.坐低之後,孚翠就介紹呢間老字號最受歡迎嘅食物俾大家:番茄牛肉蛋通粉,同味道甜酸酸嘅檸蜜脆脆.阿奇係一個識食嘅人,叫咗一個番茄牛肉蛋通粉.阿綠,孚翠早餐已經食得好豐富,而家只係想食甜品類,所以分別嗌咗一個咖央多士,同埋一個檸蜜脆脆.可憐嘅陳之一點呢?由於演講比賽迫在眉睫,令到佢冇乜胃口,勉强食一個芝士三文治. 進餐嗰陣時,大家隨便講東講西,好有默契咁避免提到任何嚴肅嘅話題.不過,去到呢個時候,陳之一寧願乜都唔講,暫時享受聆聽他人嘅樂趣.喺沉寂嘅時刻,佢就會從容咁睇睇四圍嘅人,包括美輪街不停經過嘅人流.期間,佢注意到有三個戴著黑色口罩嘅後生仔,令佢感到驚訝,因爲佢個好難將“黑色”同“防菌”呢兩樣嘢連埋一齊.


text:
搽防曬照樣中招!少女浮潛1小時 背部灼傷生大水泡
撰文:CM Team| 圖片來源:網上圖片
浮潛1小時 背部灼傷生巨形水泡
據外國媒體報導,名叫Maisie嘅英國少女,最近同屋企人去古巴玩浮潛,佢聲稱自己明明有搽防曬先落水,低返到酒店就發現成個背部開始發熱,皮膚紅腫,背上嘅水泡逐漸大到着住衫都睇到.
Maisie曾經喺自己Facebook上分享事發經過:
“睇吓我嘅背部有幾核突有幾腫.喺我搭9個鐘頭飛機返英格蘭嘅朝早,本來曬傷咗嘅位置變到好得人驚!其實我露出背部玩浮潛只係一個鐘,當時無意識到背部已經曬傷,我肯定自己有搽防曬,但古巴陽光實在太強,而且我嘅皮膚太白.”
疑似三級燒傷
Maisie之後去睇急症,醫護人員叫佢等水泡自行爆開.因為傷口喺背面,一瞓喺度或者掂到背部就會劇痛,十分可憐,事件引起大量網民關注,有網民更指睇佢背面嘅傷口好似三級燒傷咁嚴重.
判別曬傷程度
皮膚科專科醫生指出,曬傷有分輕,中兩個程度.
輕度曬傷:表皮偏紅,皮膚出現紅腫,一般可以用保濕潤膚膏,蘆薈產品降紅以及鎮靜皮膚
中度曬傷:紅腫之外,出現水泡,情況嚴重需要立即睇醫生
曬太陽時間短≠唔會曬傷
大眾通常會用「時間」嚟揀防曬.有皮膚科專科醫生指出,真正導致曬傷嘅原因係因為紫外光強度太高,就算只係曝曬一陣,防曬保護力唔足夠嘅話,有搽等於無搽!
白皮膚,兒童容易曬傷
擁有白皮膚嘅外國人,皮膚抵抗力低過黑或黃皮膚,如果平時無防曬習慣,皮膚對於陽光嘅反射能量更會隨時間愈嚟愈弱;另一邊方面,好多家長都無幫小朋友做防曬嘅習慣,對於呢啲咁幼嫩嘅膚質,其實市面上都有好多為兒童而設嘅防曬產品,配方多數都係好溫和.
曬後護理3寶
#1 保濕潤膚膏
成份比較簡單嘅保濕形潤膚膏,可以幫皮膚溫和補水.
#2 凍敷蘆薈
蘆薈對於皮膚有鎮靜嘅功效,曬傷後用凍蘆薈敷喺皮膚上,可以立即降溫.
#凡士林
如果皮膚缺水嚴重到脫皮,可以用凡士林防止水分再次揮發.
如果曬傷得好嚴重,千祈唔好自己亂信偏方例如西瓜皮,可樂去處理傷口,因為呢啲方法暫時都無科學根據,搵醫生幫手先係最精明嘅做法.曬太陽可以令你擁有一身健康小麥色肌膚,亦都可以拎走肌膚嘅健康,曬太陽真係要適可宜止啊!


text:
有鹽和無鹽牛油有咩差別?
A: 整蛋糕時,一般用無鹽牛油,因為蛋糕中配方鹽的份量都會較少.太多鹽會影響成品風味,所以做甜品嘅時候用無鹽比較好.制作面包嘅話,因為牛油嘅成分唔多,所以用有鹽牛油或者無鹽牛油都可以.
動物性鮮奶油同植物性鮮奶油有咩唔同?
A: 動物性鮮奶油質地較細致,唔含糖,使用時必須另外加糖打發,雪過之後口感似雪糕,可加熱,適合用係需要加熱嘅處理.
缺點係操作性較差同唔易保存,開封後大概一個月內要用完,否則會變質.
而植物性鮮奶油通常本身已含糖,直接就可以打發.但係唔適合加熱,加熱容易造成油水分離.植物性鮮奶油優點係打發後唔容易融化,成本比較平.但係其中含有反式脂肪酸,對身體冇咁健康.
用中筋/低筋麵粉嘅差別係邊?用中筋麵粉製作蛋糕 食起嚟會較唔綿細?
A: 中筋麵粉同低筋麵粉嘅差異係喺其中目的蛋白質含量,中筋麵粉嘅蛋白質含量比低筋麵粉高.蛋白質含量高,佢嘅筋性就越強.
攪拌嘅時候唔可以太耐,攪拌太耐容易出筋,造成組織唔夠鬆軟綿密.只要攪拌混合過程唔太耐,用中筋麵粉/低筋麵粉整蛋糕唔會有太大差別.如果想口感鬆軟啲 會推介用低筋麵粉.
焗盤放入焗爐中嘅位置對成品有咩影響?
A: 烘焙時,盡量將成品位於焗盤正中央.令底部同成品頂部距離燈管盡量間隔一樣.這樣受熱會比較均勻.
點解焗爐過細唔適合焗西點?
A: 因為焗爐空間不足的話,放入焗盤後,溫度就冇辦法好快地均勻傳導.而焗戚風蛋糕重點就係溫度,如果溫度一下子改變,就好容易失敗.


text:
澳洲升學心得- 幾時報名?DSE英文成績是否接受?報名費幾多?| 一文解答你嘅常見疑問
多謝follower嘅分享❤ 希望幫到想去澳洲升學嘅同學仔! 幾時報名? 雖然我都係考DSE前幾個月就報咗,但係我都係揀新一年嘅Term 1先開學🙈(攞咗conditional offer先會方便啲 到時放咗榜直接交成績就OK). 接唔接受DSE英文成績? 英文要求方面其實嗰邊部份嘅大學接受用DSE英文嘅成績去取代IELTS/ TOEFL等等嘅English proficiency tests(睇返學校,我自己嗰間就係英文Lvl 5以上唔使考TOEFL嗰啲,我自己係呢個情況),唔同科有唔同嘅要求(例如係Nursing或者物理治療呢一啲科目嘅話要求會高啲,所以建議同學早啲準備.因為我身邊有讀呢啲科嘅朋友係考IELTS考咗幾次先reach到學校嘅 requirement). 報名費幾多? 學校application fee方面,我自己報咗三間(USYD, UNSW, UMelb), 每間都報咗多過一科,其中一間分開咗兩次報,如果同學都係呢個情況嘅可以send email俾學校問佢可唔可以waive咗個application fee(大部份情況都應該OK)一間大學嘅application free平均AUD150左右 應唔應該搵agent? 我嗰陣有係搵agent幫手,慳返好多功夫🤣👍🏻


text:
CD
CD(英文:Compact Disc)係一種用嚟儲存數碼內容嘅光碟,之前係用喺數碼音樂開發.而呢種光碟喺1982年正式誕生,到而家為止,重係商業錄音嘅標準儲存媒體.
喺未出現CD之前,嗰時嘅音響系統都係用模擬訊號嚟發動,而音樂都喺直徑30公分嘅密紋唱片,收音機同錄音機嗰邊嚟,嗰時係重未有數碼音響,而CD出現咗之後,佢係繼電晶體之後最偉大嘅發明.
發展史改
其實之前家下屋企成日用嘅CD光碟機係喺1974年,由荷蘭嘅飛利浦公司同日本嘅Sony一齊搞合作,跟住發佈出嚟嘅音樂光碟(jam1 ngok6 gwong1 dip5;Audio CD),重可以嗌成CD-DA(Compact Disc-Digital Audio);就係噉,由於其它儲存媒體市場喺度開始發展,結果就連續推出咗一系列嘅光碟曬士同產品.
之前CD凈係考慮做家電同唱片市場而冇考慮到CD重可以發展到用喺電腦入面.嗰時係重未有3.5吋軟盤,而負責電腦儲存啲嘢重停留喺5.25吋軟盤.
後嚟CD技術發展成用嚟儲存文件,俾人話成係CD-ROM546.之後出現咗可以刻錄嘅光碟,包括咗凈係可以刻錄一次嘅CD-R同埋可以重複刻錄嘅CD-RW,一直到2007年為止,佢變咗個人電腦界入面用得最多嘅其中一個儲存媒體.由於CD同佢嘅衍生格式都成功咗,喺2004年,全球範圍入面嘅Audio CD,CD-ROM,CD-R,CD-RW等總共夾埋嘅總銷量,已經去到300億鉼.
自從CD喺音響市場入面出現咗之後,直徑30公分嘅密紋唱片慢慢噉開始淘汰.之後冚唪唥同CD有關嘅同類產品(包埋DVD,EVD同BD)都係噉出嚟嘅.


text:
係MY BB.COM試用小隊早前抽中左BABY ART產品玩意之後,今日又同大家分享另一樣試用產品,就係浸大尚方出品嘅開奶茶啦~
其實開奶茶我每星期都有俾小小豬飲一至兩次(視乎佢便便情況啦),之前我都係係藥材鋪買返嚟自己煲.不過....次次煲左一大煲之後,小小豬都只係飲兩支奶奶嘅份量左右,其餘嗰啲大肥豬又唔鐘意飲,所以每次要倒一半,好似好浪費,所以之後就KEEP住一個月先煲一至兩次(不得不承認我懶左少少添).
其間都有係坊間幾間大規模嘅出嘅沖劑我都買過返屋企試,不過我自己試飲時就覺得真係好甜,所以我都唔敢俾小小豬飲,怕太甜影響佢平日嘅胃口,所以見有得試用依款開奶茶就當然想試啦!
係未俾小小豬試飲前,我自己都有試飲一杯,我都覺得味道可以接受,最好就係完全冇甜味,可以放心俾小小豬飲呀!
一盒有十小包~
打開係一粒粒狀嘅~
用法都好簡單,先用約150ml熱水溶解,不過有部分大粒粒就比較難溶,有時就要利用筷子嚟攪拌好~
之後就可以好似平日開奶咁就得啦~
開餐啦~
小小豬飲左兩星期,每星期都有飲一次,整體上胃口就好似沒有明顯變化(冇反應都係一件好事哦).不過,飲完第二日嘅便便就會大堆頭啲同埋有時就會有兩次大便,我諗應該都係啲開奶茶功效吧!
**我的微博..關注吧**


text:
《迷網》嘉碧做第三者上位 24歲陳嘉慧禾稈冚珍珠
原文刊於《東方新地》
扮豬食老虎
喺《迷網》中演孖8姐嘅馬海倫經常為阿仔司徒Sir(楊明飾)撮合姻緣,早前街坊牛生(奏啟維)介紹咗個親戚畀佢哋識,呢位嘉碧小姐外表似純純兔,原來係拜金綠茶婊,表面上扮配合冧楊明,其實就人做小三偷搭人夫牛生,夾埋呃班街坊錢,仲嫁禍畀湛叔(姜大衞飾),角色賤到爆,不過就成功上位.
因為演嘉碧呢個角色受到觀眾高度關注嘅陳嘉慧今年24歲,17年參加無綫藝員訓練班,18年先正式入行,入行兩年喺《愛•回家之開心速遞》多次客串演出,不過次次都演唔同角色,對白亦冇乜,今次嘉碧一角都算有發揮,而陳嘉慧充份表現出天使與魔鬼嘅形象,內外對比強烈,而且又同劇中唔少前輩同主角都有對手戲,故演出受到網民熱烈討論.
新晉力捧小花
拍劇以外,陳嘉慧今年開始做兒童節目《Think Big天地》嘅主持,亦有參與唔同綜藝節目嘅拍攝,如《Ben Sir睇樓團》,《大玩特玩》及《眼睛去旅行》等.據知無綫近年致力發掘花旦接班人,而陳嘉慧亦被安排喺多套劇集中現身,去年佢喺劇集《解決師》內飾演學生「陳佩慧」,與一眾美少女郭思及林映蔚等人做唐詩詠學生;喺《降魔的2》其中一幕,陳嘉慧又豁出去瞓垃圾堆,表現專業,新人之中佢都算多機會.
日本大學畢業
原來陳嘉慧的母親早年喺日本工作,在她12歲時已帶她移居日本讀書,陳嘉慧大學畢業於日本櫻美林大學,故此能講流利日語,不過佢並冇留日發展,選擇隻身回港發展,喺日本長年生活亦為佢嘅事業帶來優勢,不時獲安排一啲要去日本拍攝嘅旅遊節目及需要用日文溝通嘅主持工作,連導演用日文講對白時都會問佢意見.
陳嘉慧唔止有學識有樣,原來身材都好惹火,喺佢社交網搵到出外旅行嘅泳照,身穿比堅尼上圍呼之欲出,白滑皮膚亦有搶眼,不過佢竟然覺得自己個樣同身材都唔夠好,所以冇膽去參選港姐,仲話深信演戲生涯會跟選港姐道路一樣精彩.做人有理想有信念係好,不過娛樂圈好現實,唔知陳嘉慧要等幾多年先上到一線呢?


text:
早機飛鹿児島, 12點就到鹿児島空港,剛好錯過咗一班開往熊本的高速巴士, 咁就係機場食咗午飯等下一班13:35去熊本的高速巴士, 不到一個鐘車程就係中途站人吉IC落車, 然後步行穿過人吉市區去hostel.
鹿児島空港
貫穿人吉市的球磨川
球磨川畔的人吉城跡
人吉城跡
路過一間燒酎酒造,話有免費見學, 咁就膽粗粗咁行入去睇吓, 阿姐叫我自己上工場樓梯參觀
剛好有個日本阿伯阿婆旅遊團參觀中,咁阿叔就尾行
好快就睇完釀酒工場,來到免費試酒環節, 緊係搵支貴嘅嚟試飲先
俾我係商品貨架上發現支超正嘅高酒精度燒酎, 呢支冇放喺試飲枱上, 全場就得一支開咗試飲
織月酒造 覺唔覺都飲咗好多杯吓, 雖然細細杯仲加咗冰, 但係行出嚟時都有小小wing wing地
跟住就路過以前西南戰爭時,叛軍用嚟做軍營的武家屋敷, 西鄉隆盛宿舍跡
嚟呢度唔係去睇人哋住家, 係嚟聖巡,夏目友人帳茶屋,老闆娘係夏目fans,收藏好多夏目的紀念品
入嚟坐低點都要食個Tea幫襯吓
連夏目作者都嚟過,仲有親筆簽名留低
荼屋門口
去hostel放低行李, 就出門去睇貓老師的神社天滿宮
天滿宮只有一座小小的拜殿
全部都係夏目友人帳的繪馬
跟住又行返去人吉市區
中途經過一家鍛治屋, 店門口放置了一個小形圖書館
鍛治屋都有得玩手造體驗,不過係整刀仔
老遠走返入市區,係去搵一間百年温泉錢湯-新温泉
新温泉內的著換間,冇人得我一個客,泡完湯之後去食晚飯
是日收獲: 織月酒造熊本熊燒酎


text:
蝠仔all stars ranking 2022.5
Posted on
by 蝠仔
•
まなかちゃん更新返インスタ,蝠都隨住佢復活XD 今篇排名係6/5寫backdate返5/31.因為まなかちゃん係推所以照例(?) 畢業後最初嘅排名仲會喺度♡
.
今個月排名睇來睇去… 都係冇乜好有意義嘅郁動,因為整個人嘅知覺都放曬去まなかちゃん度,其他人都完全觸動唔到我(包括其他汁汁,るるちゃ勉強),於是個排名都唔會點郁.而家都仲係好依存まなかちゃん,暫時都未知自己想點… 第一次有近心臟嘅成員畢業,會有咩狀況蝠自己都唔知.雖然蝠咁多年都係現役(idol)優先,但連續地失去無可replace嘅推,無可replace嘅group同無可replace嘅女友(席),全部都喺我最愛佢哋嘅時候畢業(解散)… 我已經唔知仲點現役優先.不過蝠要聲明一點:我唔係諗住出坑,hello都仲有我鍾意嘅成員,只係而家未搵返嗰種熱量.暫時觀望一下.
留意返,蝠都唔係對汁汁冇曬興趣,仲有るるちゃ仲有れいれい,而且仲有妃咲ちゃん… 所以依然係會睇落去.不過呢個咁不穩嘅狀態之下增員究竟係吉定凶呢…(驚)
最後加咗個我冇諗過佢會出現喺排名嘅人.影山其實好多好多年前佢喺榜邊,但最後佢休假然後蝠冇再睇坂道所以已經冇乜留意佢.最近睇東大王見到佢,發現自己都仲幾鍾意佢,好感度絕對比橫山高XDD 所以就放佢上榜陪下みれい(?)
以上w


text:
黃金海岸算係一個屯門幾出名既泳灘, 因為附近設有商場酒店, 所以比較熱閙, 真係多人到不得了!
同埋今日舅母問我哋有咩做, 想約我哋出嚟,
本身我哋又諗住去玩吓水, 主要係帶妹妹接觸吓海灘, 同埋試吓佢件新泳衣! 所以最後約埋一齊去
Shutter Speed | 1/100 s
Aperture | f/6.4
ISO/Film | 2000
因為要帶埋呀芊既原故, 我哋都係一家4口坐的士去,
由元朗出發差唔多70幾蚊啦, 因為禮拜日都幾塞車, 落咗車之後我哋行過沙灘去搵舅母佢哋,
本來諗住除定鞋赤腳落沙行, 廢事對鞋入哂沙,
但係D沙熱到癲, 行每一步隻腳都要即刻行第2步,
最後都係要著番對拖鞋行, 舅母佢哋租咗把遮可以入去坐坐,
2個小朋友都係比較喜歡玩沙, 佢哋邊玩我就邊影
呀芊起初唔鍾意沙, 所以一路匿埋係媽咪度,
但係跟住俾個大大沙灘波俾佢玩, 佢就好開心!
我哋最後都係逗留咗3個鐘度, 因為太熱, 所以都捱唔住要走啦!
最後去士多買2支雪條俾佢哋兩老表食, 消消暑...
Photo by CANON 5D Mark III, Len | EF 35mm f/1.4L USM
呀劍評語: 其實香港大大細細既海灘有好多, 當然每個沙灘有佢好同唔好, 而佢既好壞又要視乎當時既環境, 不過我覺得黃金海岸呢個海灘, 太多人, D沙太粗, 海水好污糟, 我諗我未必會再嚟, 不過如果你諗住可以去埋附近商場行既話, 去海灘只係順便, 咁就冇咩所謂!
呀劍貼士:
一般海灘要的裝備!
黃金海岸簡介
黃金泳灘是香港的一處人工沙灘,是區內最大的海灘, 設有更衣室及淋浴設施,及有救生員值勤.泳灘設有快餐亭,浮台,兒童遊樂場,休憩公園及避雨亭,並且設有沙灘排球場.


text:
今日係大年初二,阿馳必定會同女朋友一齊返嚟食開年飯,因為食完飯之後佢哋要趕出去同伯伯拜年同睇煙花,所以我就煮咗幾個簡單快手嘅餸.首先就第一時間整定個需時較長嘅餸,就係梅菜炆豬肉,炆落咗之後先至準備其他餸,咁就可以慳番啲時間喇!
材料:
枚頭半肥瘦豬肉
梅菜
蒜茸
調味料:
生抽
老抽
紹酒
鹽
糖
細個果陣時,如果我同阿馳唔聽話,媽咪就會話:「係咪要同你哋 "開年" 呀!」意思即係要 "滕條炆豬肉",今年媽咪雖然唔喺,無咗 "滕條炆豬肉",但係我就自己炮製咗呢個梅菜炆豬肉.
原本應該係用五花腩嘅,但係去到超市肉枱時,拎起咗盒五花腩幾次,最終都係放番低,因為真係過唔到自己個過,眼見肥膏佔三份二,瘦肉佔三份一,心諗:點食得落呀!見放喺隔離有隻叫做枚頭半肥瘦豬肉,肥膏只佔約四份一至五份一,於是就問吓肉枱個阿姐:「啲枚頭半肥瘦豬肉可唔可以用嚟炆 o架?」阿姐話:「可以,用嚟炆冬菇都得 o架!」聽完之後即刻放下心頭大石,於是快快手揀咗兩盒就去買其他嘢.
豬肉買咗返嚟之後,洗乾淨就要汆水,去除過多油脂,之後沖凍水,切件備用;梅菜先用水浸半個鐘,出噉啲鹹味,之後就洗乾淨,切粗粒.燒熱油鑊,爆香蒜茸後,落豬肉炒幾炒,之後贊酒,炒多兩炒就加水,加調味料,中火煮至水滾後就落埋梅菜,然後用最細火慢慢炆,炆到豬肉腍就 OK,如果見汁多的話,可以將火較番大,煮一煮乾啲汁,咁就完成喇.
我同佢哋講,好好慢慢品嚐呀,今次係我破天荒煮肥豬肉你哋食,再無下次 o架喇,而且又好麻煩,用眉毛鉗將啲豬毛逐條慢慢抆出嚟,好似萬寧個廣告咁,個阿媽樁低身慢慢剁魚肉同抆魚骨,所以要好好珍惜!佢哋三個都話好好食,但係就諗都無諗過,居然係位女仕食得最多! 因為佢話佢特別鍾意食梅菜喎!不過就鹹咗啲,但就好送得飯,所以成煲都食得哂,淨係剩番少少梅菜咋!


text:
「TVB宅男女神」簡淑兒不嬲鐘意健身同運動,一副fit爆身材令唔少女仔羨慕,但呢日佢喺社交平臺曬咗一條片,令到大家忍唔住驚呼,女神竟然崩壞咗?!
見到簡淑兒keep住招牌靚樣同腰果眼,但著住短身Tee嘅佢竟然露出個大肚腩,仲要不停拍個大肚腩,又留言話:「最近食多咗添.」嚇錫大家,吾好意思!
不過望真啲個肚,明顯係簡淑兒喺度整蠱大家,大家可以放心啦!一眾圈中好友同網民都畀佢氹到哈哈大笑,其中蕭正楠抵死留言話:「有咗?邊個㗎?”」
講到簡淑兒,其實佢自細就跟住屋企人移民美國,父母係珠寶商人,回流香港之后曾經入住西九龍豪宅凱旋門,佢一直網民指係千金小姐.
對于被指係千金小姐,簡淑兒多次笑住否認,佢表示父母喺美國做珠寶小生意,仲話自己同屋企人財政獨立.
入行初期嘅簡淑兒,因為樣貌唔算出眾,所以被安排做娛樂新聞主持,後尾經過「大進化」變成仙氣女神之后全力殺入劇組,當年佢喺《愛回家》飾演可愛秘書人氣急升.
簡淑兒自從舊年簽約做「TVB親生女」之后更加係劇接劇冇停手,佢仲有《踩過2》同《一笑渡凡間》兩部劇未出街,一直畀視作「花樽」嘅佢,睇嚟開始備受TVB重用.
對此,簡淑兒嘅富貴父母開始有微言,皆因當初父母畀佢返嚟參加港姐,只係為咗磨煉,吸收經驗,無奈簡淑兒入行7年依然係零代表作.
據悉,簡家其實有兩個仔女,不過唔係人人有興趣,有天分繼承珠寶生意,因為簡淑兒喺美國讀過藝術設計,佢父母覺得佢有潛力做珠寶,想佢翻屋企幫手,簡淑兒梗係明白父母係為她好.
簡淑兒為咗可以繼續拍劇,佢應承屋企人會從頭學做珠寶生意,寧愿辛苦兩邊兼顧,如果再過多幾年演藝事業真係毫無起色,佢就會返公司繼承家業.
簡淑兒呢排唔使拍劇嗰陣,都會返珠寶公司寫字樓,佢每次都會逗留幾個鐘,有需要嘅時候亦會實地巡視分店業務,從低做起.
其實,簡淑兒嘅父母一早將珠寶公司做得有聲有色,成立28年除咗香港嘅零售業務同出口生意之外,2009年更喺香港創建咗珠寶品牌Dazzle,呢幾年更由簡淑兒擔任代言人,成為珠寶店嘅御用生招牌.
唔理點樣,都係希望簡淑兒喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
(野餐隨行)油麻地一級歷史建築鬧市空中花園野餐 神秘台式廚師發辦$100有找!
油麻地與旺角食店眾多,但野餐點極罕見,如果你拍拖兩個人步行到鬧市,因堂食遇過不快事件而唔想堂食用餐,可能只諗到路邊小公園用餐,今次編輯就帶大家去一個鬧市都能夠野餐嘅地方,儼如空中花園,加上一間神秘小店炮製嘅台式便當,而Omakase向來都係出現喺日本菜當中,估唔到食台灣菜都會遇上.
登打士街係位處油麻地至旺角之間嘅街道,即使經歷風雨,亦難掩其熱鬧繁華,一條街道內包含多間食店,而一幢幢大廈內又隱藏一間又一間小店.當中,一幢靠近彌敦道嘅商廈更加係數一數二食店之最,今次就上行其中一層樓,發現一間甚為神秘嘅小店.
「雞蛋與羔羊」係一首值得聽嘅歌曲,兩者之間係一個哲學問題,而如果要作出選擇,必然係揀雞蛋一方,呢間小店就以「雞蛋屋」命名,一直堅持「雞蛋」嘅精神,對於「羔羊」係無畏無懼,小店就係一間保護「雞蛋」嘅「小屋」.
原來小店上年曾經結束營業過,年尾則捲土重來,近月則與另一間小店「後生仔海南雞」夾租西九龍中心舖位,現時重新出發,於旺角一幢商廈內仍然可見蹤影,不過就只做午市,並且採取會員制方式進入小店,並非任何人都可以進入.室內佈局簡單,本土味濃,就似一間普通Cafe,亦有如Partyroom模式,可以玩吓Broadgame,呢點都算係兩個人嘅拍拖好去處,能夠消磨時間,又唔會好悶.
由登打士街向窩打老道方向步行,可以於油麻地消防局旁邊樓梯上行,樓梯盡頭就係油麻地配水庫休憩花園;如果唔想行近300級樓梯,可以於真義里先上行至京士柏休憩花園,到底京士柏公園之前,就可以轉上油麻地配水庫休憩花園.
事實上,油麻地配水庫休憩花園係位於油麻地鬧市,位處京士柏道與窩打老道之間,交通方便,步行到小公園猶如登上鬧市中嘅空中花園.公園內有一條長約270米嘅緩跑徑,不時有人於此處跑步練氣,公園內有大草地,旁邊更有小餐枱,座椅,可以用作野餐.而最特別之處,係公園之下有一個1894年建成嘅配水庫,屹今有128年歷史,甚至早已被評為一級歷史建築物,而公園一旁嘅配水庫則寫有建於30年代,都算歷史悠久.
和風牛肉飯$55,包括有薯蓉沙律,胡麻沙律2款前菜,一盒飯就如同普通飯盒,牛肉飯內混有雞蛋,表面灑有紫菜碎,芝麻,散發微弱香氣.一盒飯量十足,絕對足以飽肚,飯粒香軟,牛肉量亦唔少,肥牛質感軟腍,切得偏薄,唔會好嚡,拌勻之後會發現白飯同牛肉中都夾雜蛋香.鹽酥雞$35 其實都炸得香脆,即使行到空中花園需要時間,仍然有微微脆感,酥香十足,雞肉無乜調味.
更值得留意嘅係九宮格便當$95,係一款台灣菜嘅廚師發辦,一盒便當有9款菜式,當日嘅隨機款式包含有台式魯肉飯,蒲燒鰻魚飯,南蠻炸雞,薯蓉沙律,台灣香腸,胡麻沙律,一口餃子,生果盤,紅豆抹茶蕨餅.Omakase本來只出現於日本菜,台灣菜嘅Omakase都算係少見,便當外賣盒以九宮格模式設計,造型精美,恍如日式便當,呢種便當盒明明唔難搵到,但偏偏香港食店好少會做到,而編輯見到嘅係小店非常尊重外賣人士.
九個小格內嘅食物擺盤用心,賣相不俗,食材新鮮,查看餐牌會發現多數食物都可以喺餐牌內搵到,每款份量雖然的骰,但意味一次過可以試到幾款菜式,原來都算係店內嘅招牌貨之一.先食2款前菜沙律同餃子開開胃;中間有2款飯類,同時有魯肉飯,鰻魚飯,前者鹹中有微甜,只欠魯肉汁,後者有一小舊,入口魚質軟嫩,亦欠少量蒲燒汁;上層有小食台灣腸,中間亦有南蠻炸雞,同樣可口;甜品則有紅豆抹茶蕨餅,紅豆口感綿密,抹茶蕨餅啖啖煙韌,甜度唔高;重有一小格係生果盤,可以清新味蕾,都算係細心.
E.A.Tips﹕
❷ 內有提供晚市包場服務.
❸ 小店係一間只招待會員嘅餐廳,首次去向店舖查詢做會員手續就得.
❹ 油麻地配水庫休憩花園無洗手間,需要落返京士柏公園先有.
❺ 可以由彌敦道轉入眾坊街,經京士柏休憩公園小路上,一邊小路會去到天文台氣象站,沿路去京士柏公園方向,可於對面抽水站旁邊樓梯直上;另一個入口可以由油麻地消防局直送一條天梯,斜度頗高,大概行300幾級樓梯就會到達油麻地配水庫休憩花園,腳程約15分鐘;重有一個入口就係伊利沙伯醫院方向經京士柏道上山,同樣有小路可達油麻地配水庫休憩花園.
雞蛋屋
- 旺角彌敦道577號高氏大廈2樓A室
- 星期一全日休息;星期二至日12:00 – 22:00
油麻地配水庫休憩花園
- 油麻地京士柏道
- 24hours
- 2385 8985


text:
每日一打開email,就係一封又一封嘅垃圾郵件.好多商家都嘗試以各種宣傳方式令你接觸佢哋嘅產品同服務,希望有一日你會決定購買.但係,作為顧客嘅我哋應該都好清楚,其實收到咁多直銷並唔會令到我哋有購買嘅意慾,所以先會將呢啲宣傳嘅郵件叫做「垃圾郵件」咋嘛.
即使你send幾多email出去都好,都係只有極少部分可以成功觸及目標群組,呢類傳統嘅宣傳手法成效低,可以話係完全靠彩數.不過,辦法總比困難多,發現呢個問題之後,喺2006年,一間營銷科技公司Hubspot就諗到「集客式行銷」(Inbound Marketing)呢個概念啦!
一般傳統行銷手法通常會被歸納為Outbound Marketing,簡單黎講,就係有殺錯,冇放過,商家會盲目推送訊息比潛在顧客(Leads)以達到開單嘅目標,呢類策略都有個形象化啲嘅名,叫推動策略(Push Strategy).反之,Inbound Marketing就係有計畫過嘅行銷,商家會特別為自己目標群組而設計宣傳品,從而吸引顧客主動踏出第一步,之後根據對顧客嘅了解改善自身產品同服務,令顧客願意喺咁多同行中選擇自己,再次甚至多次回購,呢啲策略呢就正正同推動策略相反,又叫拉引策略(Pull Strategy).
咁想顧客自動搵上門,究竟應該點開始呢?唔洗擔心,等小編為大家介紹一啲基本嘅技巧.
搜尋引擎最佳化(Search Engine Optimization/ SEO)
要解釋SEO,首先我哋要知道咩係搜尋引擎(Search Engine).搜尋引擎係一種幫你梳理全球資訊網(World Wide Web)以幫你搜尋有關網站嘅軟件,我哋日日上網用嘅Google,Yahoo同Bing就係最廣為人知嘅例子.
假使你依家擁有一個新網站,搜尋引擎會先檢索(Crawl)網站嘅基本資料,比如網站內容,編碼等等,通常呢啲搜尋引擎都擁有自己嘅索引(Index),搜尋引擎跟住就會分析並紀錄網站嘅關鍵字,反向連結(Backlink)嘅數量等等,呢啲因素足以影響網站的排名,流量同曝光率.
當有人於搜尋引擎輸入任何關鍵字,搜尋引擎就會為佢列出最相關嘅網站,呢啲我哋稱之為有機或者自然搜尋(Organic Search).SEO做得越出色,就會喺搜尋引擎到有越高嘅排名,咁就會有越多嘅有機搜尋同埋網站流量啦.
知道SEO嘅重要性之後,我哋依家黎簡單講解下點樣可以做好SEO.最直接嘅網頁站內(On-Page)嘅方法當然就係我哋上面提及嘅關鍵字,試諗下,十位顧客搜尋你嘅商品同服務嘅時候,可能輸入左十個唔同嘅關鍵字,當你構思網站內容嘅時候,記得要盡量加入大量有關嘅關鍵字,先可以獲得更多嘅有機搜尋架!
網頁外部(Off-Page)方面,你嘅網站有越多反向連結,排名就會越高.同樣道理,如果你嘅網站越多瀏覽數量,搜尋引擎就會比更高嘅評分你,咁網站都會有更高嘅有機搜尋排名架.
另外,其實都有技術層面上做SEO嘅方法,就好似網站結構,數據管理,安全性,反應性等等都會有影響,不過呢啲就要留翻比IT部嘅同事處理啦.
搜尋引擎營銷(Search Engine Marketing/ SEM)
做行銷嘅我哋都係講翻SEM啦.SEM係以廣告嘅形式喺搜尋引擎出現,落廣告嘅時候你可以自訂目標群組,網頁簡介,登陸頁面(Landing Page)等等,其中最緊要嘅係廣告嘅關鍵字,看似簡單但係都係一門學問黎架,就用Google Ads做例子,剩係關鍵字其實都有好多設定,就好似配對選項(Matching Options)咁都有好多種,想知更多嘅話下次小編再同大家解釋.
咁講到明係廣告就當然係有收費啦,通常SEM收費係以每一個點擊作為單位,不過要留意嘅係其實唔同嘅關鍵字係會有唔同嘅收費,比較常用嘅字眼就會有更高昂嘅費用.
唔知你睇到呢到會唔會有個疑問:既然SEM算係廣告,咁點解我哋會話佢係Inbound Marketing嘅一種呢?原因好簡單,因為SEM同SEO一樣都係用戶主動上網搜尋資訊嘅時候,由搜尋引擎推薦比用戶嘅有關網站,呢個廣告切合用戶需要,假使呢個用戶真係對產品服務有興趣,就會主動聯繫商戶,所以商家其實係一個被動嘅角色.
咁點解有SEO我哋仲需要做SEM呢?首先,就係你可以擁有更大嘅話事權,幾時開始同完結一個廣告活動,主要針對邊一類受眾,喺廣告上加入咩野額外資訊都係由你決定.另外,SEM比起SEO可以喺更短時間內獲得更多數據,特別係流量少嘅網站,所以都非常適合要做A/B Testing嘅行銷人員.
內容營銷(Content Marketing)
內容營銷係近排好流行嘅行銷策略.唔知你有冇追蹤左某啲品牌嘅社交媒體,睇佢哋blog嘅習慣呢?其實呢啲都可能係品牌嘅內容營銷策略黎架.
只要上載同品牌有關,有趣,具資訊性嘅內容,將自己打造成為一個領域專家,同時有效提升你嘅品牌知名度,喺顧客心目中有一個專業得黎又親民嘅形象.對你嘅產品或服務有興趣嘅顧客自然會被你嘅知識所吸引,對你嘅信任亦會更深.
所以,內容營銷可以喺唔會騷擾任何潛在顧客嘅情況底下吸引顧客主動上門搵你,可以話係雙贏.就好似你依家留意緊我哋Juicyapp嘅Blog咁呀,希望你作為讀者都會認同我哋係營銷科技嘅專家,你唔會因為不斷見到我哋呢啲文章嘅廣告而感到反感,假設你有日考慮推出一啲會員系統,忠誠計畫,或者你都會諗起我哋咁.
唔賣廣告啦,我哋講翻內容營銷先.其實內容營銷嘅內容都未必一定要係長篇大論嘅文章架,可以係易入口嘅卡通漫畫,或者一啲片段分享等等,只要同你嘅品牌有關係就得架啦,真係有無限嘅可能性!多啲同你嘅潛在顧客交流,話唔定佢哋會成為你將來嘅顧客架.
不過做內容其實都唔係寫幾隻字咁簡單架!想知點做好content,可以參考呢啲策略.
社交媒體營銷(Social Media Marketing)
不得不提嘅係社交媒體上嘅營銷,好多品牌漸漸都喺Facebook,Instagram,Twitter呢啲社交平台上開設自己嘅官方帳號,除左可以同現有嘅潛在客戶互動交流,同時能夠加強品牌知名度,從而吸引更多潛在客戶,甚至增加商戶網站流量.
社交媒體營銷可以配合內容營銷發揮最大作用,又好似我哋為例,睇翻數據我哋可以知道唔少瀏覽我哋Blog網址嘅流量都係從我哋嘅社交平台過黎嘅,內容營銷同社交媒體營銷係相輔相成架.
今時今日,網絡上資訊氾濫.Inbound Marketing係一個創新,可以幫你突圍而出嘅營銷手法,多得Hubspot,我哋嘅營銷策略先可以獲得更高投資回報率咋.希望你睇完呢篇blog之後對Inbound Marketing有更深入嘅理解啦.


text:
大家有冇聽過「聯合婚禮」?亦有人稱之為「集團結婚」,「集團婚禮」.
顧名思義,聯合婚禮就係集結所有新郎新娘聯合舉辦,共同進行,同只有一對新人為主場嘅傳統婚禮唔同,當日會同其他組新人一齊完成結婚儀式!
一般人可能會覺得聯合婚禮好似唔夠有結婚嘅感覺,但其實唔係!
根據唔同主辦,主題同噱頭都唔同,之前台灣台中嘅聯合婚禮就有氣勢磅礡嘅超跑禮車陣,舉辦地點都有高級飯店,亦有係漁人碼頭等等戶外空間,求姻緣運相當強嘅宮廟都有舉辦,同傳統婚禮嘅氣氛唔太一樣,非常特別.
婚禮流程除咗當地市長或者官員致詞,亦有可能有藝人歌手獻唱表演,仲會有主辦方畀嘅結婚禮品可以拎.
咁又有邊啲結婚禮物係比較受歡迎嘅呢?
一,首推實用類
準新人最想要嘅不外乎就係家俬電器類商品,好似2020年新北市主辦嘅聯合婚禮就準備咗雪櫃,洗衣機仲有液晶電視畀新人抽獎.
但亦有準新人覺得大型家電其實唔係幾好搬同擺,比起大型液晶電視,好似係氣壓鍋或者迷你烤爐,吸塵器等等細家電都越嚟越受歡迎.
台灣新北市政府同花蓮縣政府之前就為報名聯合婚禮嘅每對準新人一組細家電,令其他縣市嘅人超羨慕!
二,旅遊蜜月行程
政府送嘅蜜月當然要諗辦法抽下!
2019年新北市政府嘅聯合婚禮就提供咗日本,泰國,土耳其等蜜月旅行,雖然因為而家疫情關係出唔到國,但話唔埋會有國內蜜月行程,或者等肺炎平息之後大家都可以留意下聯合婚禮係咪有國外蜜月或係國內高級飯店住宿券等.
三,訂造結婚小禮品
除咗上面嘅禮物,常見嘅仲有將婚禮相,影片save好嘅婚禮訂造USB手指,精緻對杯對筷等等餐具組,訂造結婚證書,香氛蠟燭,仲有講求諧音同傳統寓意嘅麵線禮盒,細金鏟呢啲.
好似訂造USB手指可以保存美好嘅回憶,外型都可以訂造製作,體積細又可以當擺設;對杯對筷都相當實用,尤其對啱啱成立家庭或者要共同開始新生活嘅新人嚟講係相當實際.
非常適合當係結婚禮物嘅質感木製USB手指.
得意嘅對杯組.
(截圖自:pinkoi)
聯合婚禮成本低,慳番繁複嘅傳統儀式同準備時間,仲有政府準備嘅婚禮禮物可以拎,幾乎只要一日就可以完美結束,而且近呢幾年嘅結婚禮品越嚟越豪華,有唔少準新人就係為咗禮品報名,如果唔介意同大家一齊分享喜悅嘅準新人都可以向聯合婚禮嘅方向考慮!
想報名聯合婚禮嘅新人,可以睇下唔同縣市政府嘅民政局官網訊,如果係準備緊聯合婚禮禮物嘅人,都歡迎嚟搵集比商量諮詢!
________________________________________________
集比係製作訂造禮品嘅專業廠商,有任何特殊需求都可以為你量身訂做,製作獨一無二嘅禮贈品.想知道更多詳情?
歡迎致電+852 24343139 ,私訊FB Page或email saleshk@xebe.com


text:
呢幾日睇左呢個由新加報電視台拍的BNO 移民特輯.特輯入面其中一個重點訪問的家庭, 一家四口帶唔夠一百萬移民去英國,先生英文唔係太溝通到,太太就正常港式英文.係BNO visa 未批既情況下黎到英國.
特輯上半部睇到佢地困難重重,未有Visa, 未搵到工.去到下半部,已經見到好明顯既改變.小朋友改變最大,已經返緊學,好快融入到其他同學仔.太太都好叻,搵到份Recreuitment 工.影片入面都提到佢地做餅廠,入面有好多香港黎既專業人士,有好多都有master畢業都係做同一份工作.
前幾個月對移民都無咩大感覺,呢個月開始搵工就終於感覺到少少壓力.嘗試過send CV,十份入面有一份有得見,始終都無好似係香港一樣得心應手.所以睇到呢個報道,其實都係一個鼓舞.身邊都有朋友去左英國,條path 都係一開始先做廠,之後就搵到admin 工. 如果係Manchester 會容易生活少少,但如果係London, 其實都唔太容易,因為租金都高.
移民去英國,如果已經係香港供滿層樓,賣左層樓去英國生活,係easy mode.但如果未累積到太多資產,其實都唔容易.係香港工作十年,所有事物都上晒軌道.現在好似重新返去Fresh grad mode, 跳出confort zone 再黎過.


text:
用咩方法寫筆記先最啱你?
仲煩惱緊用咩方法寫notes?而家我就幫大家分析吓用邊種方法最啱你! 1⃣ 用電腦打notes ✅ 有效率,因為可以善用各種功能加快打notes嘅速度 (e.g. Google Translate, flowchart maker, CamScanner, 直接copy and paste老師ppt嘅野).你亦都可以更容易整合埋喺網上搵番黎嘅資料. ✅ 容易統一個formatting (margin, font, font style, colour coding等等),令你溫書更有效率. ✅ 冇咁容易唔見 (Google Drive/ iCloud/ Microsoft OneDrive都可以幫你備份). ✅ 方便你隨時隨地睇 (冇data/ Wifi嘅時候都得!只要事先download咗落部手機就ok),但又唔使拎多d野,有手機就ok💯 ❌ 如果唔用慣電腦畫一d比較複雜嘅diagrams/ equations,用電腦打notes反而會拖慢你嘅進度. ❌ 我知道有d人如果唔係自己手寫notes,就難d記入腦.亦有研究話手寫notes比起打notes更能加深你對學習內容嘅印象. 2⃣ 手寫notes ✅ 適合一d要畫大量複雜diagrams嘅科目,e.g. 數學,化學. ✅ 有研究話過手寫notes可以刺激倒我地嘅心智,同觸動腦部嘅唔同區域,加深我地對學習內容嘅印象. ❌ 如果覺得份notes好亂,想再整理份notes,好多時都要再重新寫過一份.比起打notes可以隨時duplicate個file再arrange過會慢好多. ❌ 未必適合有大量文字內容嘅科目,e.g. 雙史. ❌ 大頭蝦嘅人拎咗出街溫可能會唔見💩 ❌ 萬一唔小心倒寫d液體落去份notes,就.... 3⃣ 手寫notes (iPad + Apple Pencil) ✅ 比起傳統嘅手寫notes更加整齊同有條理,但佢同時亦可以做倒加深記憶嘅效果. ✅ 比起喺電腦到畫圖,喺iPad到畫圖對於某d人黎講可能容易d同快d. ❌ 雖然有得好似電腦咁split screen,但感覺上寫野嘅時候都冇咁方便. ❌ 成本好高,唔一定人人可以用呢種方法黎寫notes.除咗iPad同Apple Pencil之外,你仲要畀錢買一d專係寫notes嘅apps (e.g. GoodNotes, Notability).抵唔抵就見仁見智啦~ ❌ Apple Pencil唔可以一路差住電一路用.即係話如果你支Apple Pencil冇電而你又唔記得差,就要等陣先可以再寫notes.但打notes就唔會出現咁嘅問題.


text:
「買飛」
返嚟香港咁多年都睇過好多唔同嘅演唱會,只不過要真係入到個系統而且買到飛嘅機率,除咗自己真係好好彩之外,其實大部份嘅時間都應該係登陸唔到.就算你想親身去買飛都未必買到,因為有好多黃牛黨同排隊黨,真係輪到你嘅時候都分分鐘已經賣完.所以係外國,為防啲人炒賣門票,佢哋就實施實名制.買飛嘅時候不但要規管數量,與此同時亦都要用實名登記.
「炒賣」
香港幾時先至可以簡單輕鬆咁買演唱會或者一啲熱門嘅飛呢?排隊唔緊要,但係你真係無可能好似啲黃牛黨或者排隊黨咁排通宵.只不過係想係香港有小小嘅娛樂,但係就係因為香港嘅演唱會同表現係無實名制,所以導致啲人買飛攞嚟炒!其實香港真係乜都有得炒,搞到一啲好想去欣賞表演嘅人無得睇之餘,而家仲要俾啲黃牛賺.而久石讓嘅音樂會竟然一張飛炒貴四五倍,真係認真誇張!
「機會」
真係無諗過有咁多人想睇久石讓,其實上年就已經有預售門票但係講開就今年先至有.其實有幾多人真係懂得欣賞或者真心去睇?老實講如果今次睇唔到都唔知仲有無機會可以睇到久石讓,因為佢都已經六十幾歲,如果再等真係唔知要等幾時.除非真係買張機票飛去第二度睇,不過亦都係有賣唔賣到飛嘅問題.好彩到最後都搵到飛,真係好期待可以係有生之年睇佢指揮!
Also published on Medium.


text:
提到轉化糖漿,大家即時諗到咩呢?梗係廣式月餅哩!其實除咗整月餅之外,原來都仲有好多用途㗎!
一般用嘅白糖,黃糖同黑糖都係蔗糖嘅一種,喺甘蔗度提煉出嚟,屬於雙醣 (Disaccharide),即由兩個單醣 (Monosaccharide) 份子所組合而成.喺煮糖漿嘅時候,若果經常攪拌的話,就會不斷將空氣拌入,會做成反砂現象,情況就如製作反砂芋頭時嘅炒糖步驟相同,糖漿就會煮唔成!所以煮糖漿時只可以不時搖晃煲身,使糖漿均勻受熱,切忌攪拌.若果喺煮糖漿嘅時候加入天然果酸一齊煮,經過化學反應,雙醣就會還原轉化成兩個單醣份子,即果糖同葡萄糖,咁樣就唔會再有結晶情況出現,所以轉化糖又會叫做還原糖.
轉化糖漿除咗不會結晶反砂之外,仲可以令到成品質地柔軟,唔易變得乾硬,情況同用金黃糖漿一樣,如果屋企有罐「金獅糖漿」的話,不妨睇一睇個成份,其中一樣係 partially inverted sugar syrup,即部份轉化糖漿.除以上效果之外,轉化糖漿有天然防腐功效,用佢嚟製作嘅食品存放時間可以比較長一啲.轉化糖漿可長時間存放,而且越放得耐就越香醇,存放一年後就成為所謂嘅 “老漿”,風味變得更加香甜味濃,做出嚟嘅月餅味道就會更加香,餅皮更加軟熟濕潤.
材料:
糖 500 克
水 180 毫升
檸檬汁 45 毫升
- 糖同水放入煲內,用中慢火煮至糖溶.
- 加入檸檬汁,繼續中慢火煮至淺啡色.
- 當糖漿煮至 108 – 110 ℃ 時就可以熄火.
- 趁熱將糖漿倒入已經過消毒嘅玻璃樽內,密封存放於陰涼地方.
- 至少放一個月後就可以使用.
哈哈,我搵到個陳年古董樽俾大家睇呀!
Notes:
- 煮糖漿時以不超過 115 ℃ 為合,否則冷卻後就會太稠身甚至變硬.
- 天然果酸來源,除檸檬外,亦可用青檸或菠蘿.
- 煮糖漿時會不時濺到煲邊較高位置,可用掃蘸少少水掃過該位置,將糖份溶解再流番入熱糖漿
內,避免因長時間加熱水份蒸發而燒焦.
- 玻璃樽消毒方法詳見《玻璃樽消毒方法》.


text:
Take in consideration that you could need the FULL WidgetKit version.
o滋潤降火o 蘋果雪梨蜜果茶
28 AUGUST 2016(SUN)
剛剛外遊回港,雖然玩左幾日都真係有少少攰,不過依一種攰都係輕鬆嘅,叉足電又可以繼續為我家大小老細努力!
依家雖然仲熱熱地,不過早晚都涼涼地,都開始感受秋意漸濃,所以係時候要煲滋潤涼茶,所以就煲個蘋果雪梨蜜果茶啦~
其實蘋果雪梨加埋就已經好滋潤,加埋麥冬同羅漢果就可以清熱潤肺,而且仲可以舒緩喉嚨,所以將依幾樣食材加埋一齊,仲唔係可以滋潤降火.
材料就需要以下幾樣:紅蘋果4個,雪梨4個,雪梨乾4片,無花果4個,羅漢果半個及麥冬一両(一兩相等於37.5g)~
點解要用雪梨乾?其實初時我都未有諗住加雪梨乾,不過買材料時同藥材店職員傾計,點解煲雪梨茶時總係有丁點酸味.店員就話新鮮雪梨就算去清晒啲芯都一定係有少少酸,依個就係新鮮雪梨特性,只要加幾片雪梨乾就可以中和返那一陣微酸味.見都係啲簡單事,所以我又試下加少少啦~
唔怕長氣都要再提一提,煲湯最好就係用蛇果,同埋要係洗蘋果前會用刀刮一圈,刮走那一層果蠟,咁連皮煲湯時就可以飲得安心啲啦~
蘋果刮去那層果蠟之後,洗淨去芯切塊~
雪梨同樣洗淨去芯切塊~
羅漢果洗乾淨之後搣到細細粒;其他材料就浸洗備用~
煲內放入4公升水,隨水將所有材料加入煲內~
待水滾後,用大火加蓋煲約15分鐘~
然後轉慢火加蓋煲多1小時~
最後再焗15分鐘,隔渣後就可以飲得啦~
雖然加左羅漢果及麥冬依啲比較濃味嘅材料,不過入口一啲都唔重味,只係飲到好香嘅蘋果雪梨味.另外加左雪梨乾一齊煲,入口又真係少左那一陣微酸味,而且雪梨味仲更加特出,效果又真係唔錯.睇嚟下次煲雪梨時都可少少雪梨乾,咁就可以更加好飲啦!
溫馨提示:由於材料都涉及藥材成分,所以係好因應個人體質,大家記得煲之前了解下自己,或者問下相熟中醫/藥材店職員,呢個湯料啱唔啱自己呀!


text:
Author: 陳妍茵
2019-10-15(Personal Particulars)
Cheuk Kam Pang Kevin係香港警察嘅一份子.
佢曾經係示威現場,被一名16歲人士要求出示委任證嗰時,聲稱要將詢問者帶返警署,又指「你唔好同我講警署係道具」,然後詢問者被控告阻差辦公,詳見網上片段.
Last Updated: 2020-02-06
Personal Particulars
李家豪為香港警察的一份子.據一手資料指出,佢現時就任防暴警察,多次話示威者係「曱甴」.佢亦曾經係就讀中學時與未滿16歲嘅女朋友發生性關係,又強迫女朋友為佢口交.
Personal Particulars
黃寶民係香港警察的一份子. 據讀者資料,佢正係中學時期叫自己做「速龍」.係佢工作嘅紅磡警署,曾經有7名示威者送院,全部人頭部受傷,更有一人骨折,病房判斷為多人棒毆所致,顯示佢極有可能參與虐待及毆打示威者. 根據網上資料,佢係就讀香港浸會大學之後,仍然稱呼自己為「速龍」,詳見下圖: 以下係佢於示威現場出現嘅圖片:
Personal Particulars
鐘堅柱係香港警察嘅一份子.據中學同學證供,佢有著極度強烈的猥褻男性的慾望,經常以玩樂為名義,非禮身材嬌小的男同學上下其手,公然摸其私人部位,又上堂時經常意淫一些外表較似女性嘅同學,甚至揚言想強姦呢類同學.


text:
香港人係唔係真係好鍾意返工,呢個問題真係唔知點答.成日批評啲人阻住自己返工,最好就唔好阻住自己搵食.但又會好盼望打8號風球,可以休息一日.咁即係鍾意定唔鍾意呢?(真係好難捉摸~)
但一枚打工仔相信,冇人會唔鍾意多一日假期.嘩,如果每個禮拜都多一日假期,咪發夢都識笑?想像一下,你嘅happy friday唔再只係得一個晚上,你會有半日甚至全日嘅時間,可以上興趣班,行下街.對打工仔而言真係分分鐘開心過加人工.
其實好多國家都有試過,好似紐西蘭,愛爾蘭同其他北歐國家嘅公司都有推行四天工作週.就連出名工時同香港差唔多咁長嘅日本都有大公司, 好似UNIQLO同Microsoft都跟隨步伐.佢哋發現工作效率升咗,同事請少咗假,支出好似用電,用紙都少咗.員工就當然非常之滿意啦.
香港又真係有老細行得咁前.佢地俾員工去揀,每個月兩個星期五放整日嘅假,或者每個星期五都係放半日假.咁當然啦,星期一至四就要返多幾個鐘.呢間公司都keep住推行咗半年,未來仲會繼續,睇嚟好似有得諗喎!
既然呢個話題又推翻上嚟討論,一枚打工仔決定幫大家冷靜分析埋另一面.
| 工作時數
(平時每日返工9個鐘頭) - (1個鐘食飯) = (實際工作8個鐘)
如果一個禮拜得返四日,即係你要將冇咗嘅八個鐘頭,平均分喺其他日子,咁樣你先至可以真正完成一個禮拜工作量.所以有公司就會喺嗰四日入面,加長工時去到10個鐘頭以上.嗱,各位打工仔,你係咪真係接受到又處理到,用四日完成五日嘅工作先?堅係chur堅係辛苦㗎!
| 世界繼續轉
第二個問題啦,就算你公司係推行咗,你嗰客或者你嘅vendor 都有機會都係照舊五天工作.咁其實星期五放假,你都係要覆佢哋email.當你做做下gym,個客打嚟問你野,你又冇理由唔聽喎.咁你所謂嘅放假,其實都要處理公事嘅時候,你又係咪真係可以放鬆到?原本嘅初衷,係咪又真係達到呢?仲有你啲friend呀,另一半,佢地都係要返一至五,永遠星期五可能都係得一個人享受,你又會唔會太空虛寂寞凍?
| 公平性
最後一個問題,一間公司有好多唔同部門.IT或者其他後勤部門,可能會比較容易執行呢個安排.但去到零售,或者其他要輪班嘅部門,要實行真係困難重重.當一間公司只有一啲部門先有咁嘅福利,好似同一間學校得A B班有得放多日,C D 班要照返星期五,其他人咪會覺得好唔公平囉?
以上嘅問題,除非全球各行業都統一返四日工,否則同無放無乜分別.放定唔放,這真是個好問題,一枚打工仔都未必可以答到你仲想唔想返四日.但呢個都係一個新嘗試,大改變,既然有公司願意試,一枚打工仔都好想見到有更多公司和應.因為講到尾,唔係要改變個世界啲乜,只係想職場有多啲自由同空間,俾員工多啲選擇權.


text:
Knots and thin straps criss-crossed in a bright-colored, summer-evoking sandal. Featuring a block heel that adds comfort to a dressed-up look.
Product Type: Sandal
Heel Height: 7 cm
Material: Suede
Color: Beige
Blossom Collection
Made in Spain
店主試穿報告:
正碼💯 店主一向著開38 呢對都係38
舒適度: 好行 踭非常穩💯 猄皮軟身又唔會刮腳 綁帶唔算幼身+後面有個位托返住隻腳 所以超級穩陣 店主覺得比Steve Madden仲舒服❤
款式: 嗱 Nude色高踭鞋顯腳長&瘦呢個就唔洗講啦😂 雖然佢啲綁帶唔算好幼 但佢呢個色真係好接近膚色唔會太白 所以真係好保護色 直接拉長左成對腳💯
佢呢款綁帶算包得多所以一開頭都驚腳背太多detail🙊 但着上腳又出奇地好睇 可能因為着綁帶涼鞋通常都唔會襯啲太過花巧嘅Outfit 就咁襯一條簡單嘅連身裙 好自然地呢對鞋都會係個highlight❤ 成套outfit又啱啱好唔會太寡
條繩綁高定係綁低啲自己可以調校 着短裙可以綁高啲 及膝嘅裙可以綁低少少都得(好似圖6咁)
利申店主係一個極度少着高踭鞋嘅人 因為10對有9對都覺得唔舒服 然後就好少買新😂 所以店主覺得OK好着係真係好着㗎😂


text:
● It is the 1 July 2019, and the big glass door of the Legco building is being battered by protestors repeatedly ramming it with an old metal trolley. As the glass begins to crack, our main characters — 阿綠 Ah Luk, the New Zealander 阿奇 Ah Ki, Ah Luk’s daughter 孚翠 Fu-cheui and the hapless Australian陳之一 Chan Chi-yat — all react to what they see in the direct broadcast of the events, projecting their personal concerns onto this pivotal moment in Hong Kong’s history.
Soundtrack: “Thank you Disillusionment”
2019年七月一日,當立法會大樓被抗爭者衝擊嗰一刻,阿綠正喺辦公室一邊用手機偷睇直播,一邊諗緊辦法想揾返生父莊梓.吊詭嘅地方係,當面對呢件大事,佢唔會喺人前做正式嘅決定,反而會鬼鬼鼠鼠咁處理.呢種矛盾嘅心情,可能只有需要尋找生母生父下落嘅人先會體味到:一方面,渴望將自己命運同身世有關嘅秘密徹底解開;另一方面,又好擔心萬一真相同自己嘅想象差天共地,一定會極度失望.阿綠深明,如果將幻想同真相相比,幻想當然更有希望同埋活力!正因為咁,佢好難全情投入尋找生父之事,到而家亦未曾同其他人公開講過.不過,互聯網好易俾人一種錯覺,就係無論任何人或者任何事,都係可以喺網上揾得到嘅.不過對於呢個染綠色頭髮嘅女人嚟講,咁強烈嘅誘惑真係好難抵擋,尤其係當佢已經蒐集到一啲蛛絲馬跡.小事成就大事!阿綠心諗.當時直播嘅畫面奇妙地同佢嘅心情一樣:啱啱有班示威者喺度重複大嗌「香港人加油,加油!」.
冇耐之後,一點幾嘅時候,阿綠嘅手機屏幕上出現一個戴住帽同埋口罩嘅黑衣男人,佢右手揸住鐵通,跑到立法會大樓門前,不停撞擊玻璃門.喺圍觀嘅人群入面,有唔少人試圖阻止,包括幾個議員(黑衫人:「立法會已經死咗喇!」 胡志偉:「你咁樣撞落去,連你都死呀!」),可惜呢啲勸告一啲作用都冇,玻璃門嘅裂痕越打越長,慢慢呈現類似蜘蛛網般縱橫交錯嘅幾何圖像.「突破 . . .」阿綠喃喃自語.「我而家想有一個細微嘅突破!」同一時間,手持鐵通嘅男人繼續大力咁向玻璃門打落去.
與此同時,喺嘉道理農場值班嘅阿奇,帶住悠閒嘅心情,漫步前往觀音山頂峰.除咗耐唔耐留意一下立法會衝擊嘅直播之外,佢個腦冇辦法停落嚟,無時無刻都諗住自己愛得神魂顛倒嘅嗰個「佢」.過年時雖然喺阿綠屋企請教過杯仙,但阿奇都唔肯定係咪可以捉緊對方,擔心對方有冇同樣嘅心意.但係最近,經歷咗一個既彎曲又奇妙嘅過程之後,終於水落石出,阿奇亦得到佢夢寐以求嘅答案.去到呢個時候,揮動鐵管嘅人已經唔見咗,替佢接力嘅係一班示威者,佢哋唔知喺邊度揾到一架裝住紙皮嘅鐵籠車,來來回回不停咁撞擊佈滿裂縫嘅玻璃門.「係啦!」紐西蘭男人突然精神起嚟,自言自語咁話:「要揾到真愛 . . . 一定要 . . . 一定能夠堅持落去!」呢個時候,另一位立法會議員梁耀忠企喺玻璃門前,盡力勸阻示威者唔好衝擊立法會.但係經過一番理論之後,佢最終被人拉倒,於是嗰架鐵籠車繼續一次又一次咁撞落去.立法會大樓入面嘅警員提高警戒級別,舉起紅旗,試圖透過呢個手段叫停示威者.見到紅旗,阿奇又諗起愛情呢股抵擋唔住嘅魔力.仲記唔記得裸體女模特兒嘅相片?「花花弗弗,冷酷無情」嘅阿奇喺呢一刻,一早已經將被摺埋,擺埋一邊嘅黃小姐忘得一乾二淨.
至於孚翠,佢當時咁啱又一次坐喺前往萬佛寺嘅梯級上面,一邊俯視山麓嘅沙田新城市,一邊撥弄佢近排成日戴住嘅自製頸鏈.鏈咀係馬騮「送」俾佢嘅鎖匙同埋一個馬騮形嘅護身符.好可惜,唔知點解,今日啲馬騮都匿埋嗮,連一丁點嘅馬騮叫聲都聽唔到.用手機隨意瀏覽新聞嗰時,孚翠亦都恰巧睇到直播,略略知道衝擊立法會呢單國際大事.平時,孚翠好少睇新聞,但自反送中運動展開以嚟,佢對呢場社會運動慢慢產生興趣,吸引佢嘅正正係後生示威者嘅活力.事實上,孚翠擁有豐富嘅想像力,對佢嚟講,衝擊立法會就好似孫悟空大鬧天宮一樣,兩者都係出於一種唔順從,唔聽話,唔驚權力嘅反抗心態.當面對生活時,孚翠越嚟越覺得,自己需要嘅唔係一份工作或者一個男朋友,而係象徵馬騮嘅活力.而呢種活力比起其他任何嘢,無疑係最重要.
陳之一呢?佢坐喺辦公室偷偷地睇緊直播,越睇越覺得痛苦.佢嘅苦難主要係因為眼前嘅嘢,睇嚟只會引起更加多暴力同埋絕望,但係仲有一部分原因係因為喺六月尾,佢嘅一隻大臼齒突然裂成兩半,一半留咗喺原位,另一半由個嘴跌咗落喉嚨,令到啱啱喺南山邨南寷餐廳食揚州炒飯嘅澳洲馬騮乾差啲鯁嚫!時間去到下晝三點,立法會嘅玻璃大門經過多次反反復復嘅撞擊之後,終於抵擋唔住.鐵籠車卡咗一半係喺大樓入便,裏面嘅警察同埋包圍外面嘅示威者持續對峙.令到陳之一迷惘嘅係,部分示威者擁有一種激烈嘅破壞慾望.照男人所知,香港社會一般好強調穩定,秩序同埋平安,但係自反修例《逃犯條例》運動發動以嚟,襲擊嘅對象正正係穩定,秩序,平安,而且呢個事實好似係反映緊人類所渴求嘅係冇辦法用平安等手段去滿足.諗到呢度,男人不禁諗起香港歷史博物館一個令人難忘嘅立體造景.呢一個塑造新石器時代先民嘅場景,地點係大浪灣一段平滑嘅沙灘,上面有啲原始人喺度做緊一啲有關日常生活嘅活動,例如生火煮食,起屋同埋打製石器,飾物等等,每個細節都塑造得栩栩如生.好明顯,除咗一啲簡陋嘅木製建築物之外,人嘅物質水平真係低到冇得再低!
回味緊新石器時代嘅真實寫照,陳之一朦朦朧朧咁意識到,為咗穩定,秩序,平安等等,人類已經付出咗好沉重嘅代價.文明進步帶嚟各種心理上嘅壓迫,再加上本來物質簡樸嘅人間亦塞滿數唔清嘅消費品,令到我哋同地理,自然環境,動植物,星空,神祗等等喪失接觸,陷入一種雖然安全但卻嚴重缺乏生命力嘅生存模式當中.(呢個時刻,澳洲奀挑鬼又不禁諗到《香港古石刻》作者秦維廉嘅一句說話:「也許現代的科技,高水平的生活已多少削弱我們欣賞自然界的鬼斧神工的能力了.」)「正因為咁,人類内心深處到而家積累咗太多煩惱,所以當我哋遇到呢類社會動蕩,有人會好似火山爆發咁一定要出嚟表示不滿.其實,我哋或多或少都渴望擺脫數字化文明日益增強嘅窒息感,千方百計要活得更加自由自在!」不過,陳之一又好難相信破壞舊有嘅秩序一定會導致新社會嘅到來.


text:
政情:答問會走唔甩 煲呔曾等受靶
政府喺替補機制上一再跪低,曾蔭權管治班子既冇虛心接納民意嘅胸襟,又冇審時度勢嘅能力,最後搞到一退再退,真係乜嘢架都丟晒.作為始作俑者嘅煲呔曾原定下個禮拜五(十五號)出席立法會行政長官答問大會,但佢早前以立法會議程太繁重為由將答問大會押後到下個立法年度先舉行,圖避過七.一遊行至今嘅滔天民憤,不過,人算不如天算,政府最終又喺替補機制上跪低,結果煲呔曾亦要死死氣落立法會受靶.
政府原定十三號強闖立法會,將《2011年立法會(修訂)條例草案》恢復二讀,但泛民議員要玩拉布,所以煲呔曾上個禮拜「好體貼」咁諮詢立法會主席,話十三號嘅會可能到十五號,建議將本立法年度最後一次答問大會押後到下年度.
呢個改變對煲呔曾嚟講真係有百利而無一害,事關七.一有廿幾萬人上街,佢落去立法會,實畀議員轟到體無完膚,咪i爆頭搵藉口縮沙,弊在替補機制草案實在太粗疏,政府跪低原定十三號攞上立法會嘅時間表都作廢喇,煲呔曾整定偷雞唔到蝕把米.
譚耀宗暗寸玩完
講開冇碇匿,尋日建仔十九周年會慶酒會,煲呔曾到場主禮,建仔主席譚耀宗致辭時話,尋日係煲呔曾第六次以特首身份出席佢哋會慶酒會,好有可能係最後一次,除非建仔將明年嘅酒會日期提前喎,呢番說話即時惹來在場嘉賓一陣騷動.煲呔曾就一路聽一路臉黑黑兼O晒嘴,啱啱舉行嘅七.一遊行咁多人叫佢落台,佢一於厚面皮當聽唔到,今次當面畀人篤中死穴,實在無所遁形!
講開建仔,佢哋南區支部近日開班教市民自製「橡皮圖章」,結果被網民寸爆佢哋做「橡皮圖章」認第二,冇人敢認第一,講到鬥面懵,佢哋同煲呔曾都有得揮!


text:
2015年4月30日星期四
泰式湯芋絲
啲嘢收收埋埋,擺得耐真係會完全無咗件事!早前執櫃時先發覺老表之前買俾我包「Blue Elephant」湯料醬仲未用,好彩呢啲醬料真空包裝可以放好耐,趁記得就即刻整咗佢.
2015年4月29日星期三
自製米粉及年糕
之前都已經跟過兩個食譜去整韓國年糕,但始終都係唔夠滿意,質感硬係差啲,原來整嚫韓國食品最好都係跟番 Maangchi 姨嘅方法比較穩陣,包無失手,今次即管又試吓跟佢嘅做法,果然一擊即中,完全就係跟賣返嚟嘅年糕一模一樣咁煙韌!
睇番 Maangchi 姨個網頁,有更加詳細解說資料,原來整年糕一定要用短身米至整得到,唔可以用長身米,短身米即係珍珠米,上海米之類;而長身米就係粘米,絲苗,泰國香米之類,難怪上兩次用粘米粉整唔到啦!!呢次醒咗喇,跟 Maangchi 姨用珍珠米打成米粉,之後再整成年糕,真係估都估唔到原來自己都可以做得到咁幼細嘅粉.至於之後整年糕,佢就係教用樁嘅方法去做,我當然無佢咁好精力慢慢樁啦,用麵包機代勞咪得囉,快靚正呀!!
2015年4月23日星期四
雪梨雪耳姬松茸湯
番茄南瓜黃豆餅
唉,越嚟越無煮意,個腦越嚟越閉塞喇!!認真咁講,要自己煮飯的話,真係好難完完全全唔食肉,因為少咗肉食揀的話,更加少選擇,最慘係自己又唔多鍾意將菜式短時間內重覆再煮,起碼都兩,三個月後先再翻煮多次.如果有人煮埋俾我食的話咁又唔同,總之唔使自己諗煮乜餸就食乜都無所謂!
依家開始乜到放埋一鑊熟就算,無乜點去深究過味道夾唔夾,總之入得口就算,簡單方便為上,呢個菜式就係其中一個例子!!
2015年4月21日星期二
韓醬涼拌青菜 Doenjang Muchim ( 청경채 무침 )
之前有 blog 友問我係咪好鍾意食韓國菜,其實都唔係有偏好,只係自己一直都唔多願食粵菜,所以不斷試整唔同國家菜式或中國外省菜,咁啱 Maangchi 姨教整嚫嘅嘢都唔難煮,而且仲要韓國菜好多時都係偏辣,開正我個瓣啫! ^^
呢次就跟佢整個超容易嘅涼拌青菜,我都照樣跟佢用小棠菜整呀!真係超簡單易做,
三兩下手勢已經攪掂.
2015年4月20日星期一
黑糖缽仔糕
其實呢次都唔係第一次整缽仔糕,只係上次整完之後就掛住食無影到相!! ^^"
前個禮拜都係參考番仙姐個食譜去整,不過就唔用片糖,而係改用咗老表喺日本買返嚟嘅沖繩黑糖嚟整.
2015年4月19日星期日
豉椒味菜豆腐
好耐無蒸蛋糕
原來已經成兩個禮拜無 update 個 blog,做我哋呢行,一有長假期的話,個 schedule 就會打到亂哂,因為學生們會出外旅遊或趁假期補課,又或者係加堂準備考試,所以都會比較忙;加上上個禮拜又中招,今次雖然無失聲,但就勁咳勁流鼻水,仲肌肉酸痛兼頭痛,攪到乜都無心情做,連 blog 都唔願寫,所以嚟緊一有時間就會進行 “清貨”,疲勞轟炸大家哦,呵呵! ^^"
先嚟講吓早前喺 Facebook「素食青年」群組的分享,之前上載咗蒸蛋糕嘅相,估唔到有咁大反應,當晚九點幾十點先 upload 相片,唔夠兩個鐘已經超過 130 個 like,仲水蛇春咁長嘅留言要求分享食譜,真係完全估佢唔到呀,因為覺得蒸蛋糕都係啲比較簡單易做嘅糕點,而且大部份人都會比較鍾意西式糕點多過中式蛋糕.後來睇清楚哂所有留言就明白箇中原因,大部份素友都話細個時必定食過,依家已經好耐無食,好想自己能夠整到嚟食,追尋番兒時味道,兒時回憶!
2015年4月5日星期日
近日的素食
清雪櫃兼懶到爆
早前打開冷宮摷嘢,搵極都搵唔到,最後拎哂所有嘢出嚟都唔見,應該又係老人癡呆,食哂都唔記得,不過就俾我喺最角落位置見到包久違了的雞腳,真係完全無印象,咁就最好跟手處理埋佢,用咗個最懶嘅方法:鹵!!咁就可以順便清埋雪櫃枝瑞士汁,一舉兩得哦!
米粉英式鬆餅 Rice Flour English Muffin
原來亞洲人同歐美人整 English muffin 嘅方法好唔同,外國人嘅做法簡單隨心好多,將麵糰分割,壓平後直接作第二次發酵,然後放白鑊內烘烤至金黃就攪掂;至於亞洲人,甚至 cook book 食譜都會將麵糰放入圓模內,再壓上金屬盤作第二次發酵,然後入爐焗,做出一個外觀比較四四正正嘅鬆餅.
之前我已經試過入爐焗,今次就玩吓用鑊烘烤先!
訂閱: 文章 (Atom)


text:
29 JANUARY 2010 (FRI)
今日既心情真係可以話搭過山車咁,一早約好左今日放工去醫生度覆診照OSCAR,雖然成日都叫自己唔好諗...唔好緊張,小小豬一定會PASS到個TEST,不過始終依個都係一個幾重要TEST,所以口就話唔擔心,不過都好緊張.
但依個心情隨住LUNCH之後就改變左,係心情仲差左...簡直係好似跌左落谷底咁.
當LUNCH後回到OFFICE如廁時,發現有流血情況出現,一見到啲血真係成個人都震晒,即刻打電話俾大肥豬同小豬媽,邊喊邊講,因為除左喊我都真係唔知自己可以點啦!
由於睇開醫生正值LUNCH HOUR,所以小豬媽就叫我即刻搭的士去養和醫院,到時再CALL主診醫生返嚟睇我.
原先我都係打算過左3個月先同老細講,不過冇辦法,我要即刻去睇醫生,所以迫住要提早同老細講我有左BB嘅事,講完之後我就一支箭咁走去搭車.
係我搭車途中,大肥豬都已經請左下半假同樣去緊醫院.小豬媽同小豬爸原本係入左新界拜神,佢地都唔繼續行程飛車去醫院陪我.
一入到醫院就即刻去登記,相信我個樣真係好慌亂,姑娘一見到我就即刻叫我放鬆唔好緊張,等左一陣,見姑娘將我個情況打電話話俾我嘅主診醫生.最後醫生叫我直接去診所,話可以順便照埋機.
既然醫生都咁決定,所以我就係醫院等埋大肥豬同小豬媽之後,再由小豬爸車我出銅鑼灣睇醫生.
一上到診所,醫生就即刻幫我檢查,瞓上婦科床上真係從未如此驚恐過.經醫生檢查後發現原來只係一個小問題,唔係小小豬嘅問題,一聽醫生咁講,我個心就即刻定一定,放心左少少.雖然係冇事,不過醫生都開左一日假俾我叫我休息多啲.
之後醫生幫我做埋OSCAR TEST,係超聲波機見到小小豬已經大個左好多,已經有可以睇到成個人仔樣,醫生話度頸皮度數好好,仲話小小豬胎身比預產期大左三日.
相信小小豬會係一個好活潑嘅小朋友,因為從超聲波機睇到小小豬手仔腳仔不停咁郁,好似打拳咁,仲表現左彈跳起身俾我地睇添,見到依個情況,真係完全放心晒,仲勁開心呀!
睇完醫生就再去化驗所抽血,做埋下半PART嘅OSCAR TEST,雖然通過左度頸皮,不過都要睇我個驗血報告先知係唔係完全PASS個TEST.
唉...要等三日先有報告出,真係攪到心情都15/16,不過想信一定會冇事,小小豬一定健健康康呀!


text:
抹香鯨
抹香鯨(學名:Physeter macrocephalus)係世界上最大嘅齒鯨,亦係家下最大型掠食者之一.佢亦係所有鯨類中潛得最深,最耐嘅,可能只有喙鯨科嘅兩種瓶鼻鯨(Bottlenose Whale)先可以同佢比.抹香鯨40隻7英吋嘅尖牙可以使出1500磅嘅咬合力道,但抹香鯨好少咬合雙顎.
除咗以前被視為頭號目標嘅捕鯨時期以外,抹香鯨可能係大型鯨中數量最多嘅一種.
種名 macrocephalus 係嚟自希臘文,意思係「大頭」.抹香鯨另外重有一個名叫 catodon,同種異名嘅情況以前曾拗過好耐,目前似乎以 macrocephalus 為主流.
赫曼梅爾維爾(Herman Melville)嘅經典名著「無比敵」(Moby Dick),書裏面嗰條神勇嘅大鯨「無比敵」就係一條抹香鯨.
基本資料[編輯]
- 出世時身長,體重:4 米,1,000 公斤;
- 最大身長體重紀錄:公 ─ 18.3 米,57,000 公斤;乸 ─ 11 米,24,000 公斤;
- 壽命:至少 60 - 70 年;
外型特徵[編輯]
同身體比較起嚟,抹香鯨個頭顯得大到唔成比例,佢有動物界中最大嘅腦,但條尾又輕又細,個身成條大蝌蚪噉.成年雄鯨個頭尤其明顯,佔身體全長四至三分之一,外表大致呈方形.下顎狹窄而似棒狀,長度比上頷短,由側面睇唔易察覺.身體中後段嘅皮膚表面通常有好多水平方向嘅摺皺,呢點同其他鯨類平滑緊實嘅皮膚唔同,肥胖個體嘅皮膚摺皺通常唔多明顯.噴氣孔位於頭部前方偏左,因為抹香鯨嘅頭骨喺發育過程中會極嚴重向左邊歪斜.背脊相對於背鰭嘅位置有低矮嘅凸起,其後有一連串較小嘅突陵一路延伸至尾鰭,尾柄厚實.胸鰭短而寬闊,尖端渾圓,尾鰭呈三角形,邊緣筆直.抹香鯨嘅性別體型差異好大,成年雄鯨嘅身長通常比雌鯨長三分之一,體重可達雌鯨嘅兩倍.下顎有20至26對大而呈圓錐狀嘅牙齒,上顎嘅牙齒細而埋喺牙齦裏面,或者只有牙槽.
抹香鯨外表呈深灰色,但喺陽光之下可能呈現啡色.上脣同下顎近條脷個位係白色,喺肚同側腹處通常有不規則嘅白色區塊.
分佈[編輯]
抹香鯨廣泛分佈於全世界唔結冰嘅海域,由赤道一直到兩極都可以搵到佢哋,其中喺又深又多海產嘅海域就最多,呢類抹香鯨成日出現嘅地地方,以前捕鯨者習慣叫嗰度做「基地」(Ground).
成年雄鯨同雌鯨嘅分佈明顯好唔同,雌鯨通常棲息喺水深 1,000 公尺以上,緯度 40 度以內嘅海域,但係喺北太平洋困度可達北緯50度左右;雄鯨細個跟住阿媽喺熱帶海域生活,長大後至會離群逐漸游去較高緯度,越係大隻,年齡越老嘅雄鯨,分佈範圍就越偏高緯度,甚至會游到兩極浮冰地帶.雌鯨同未成年抹香鯨群通常會停留喺 1,000 公里寬嘅區域內至少10年,而成年雄鯨移動情形就寬敞好多.
習性[編輯]
海面行為[編輯]
因為抹香鯨嘅潛水時間好長,喺海面上睇到機會唔高,但係咁特別嘅外形同噴水方式就一定唔會俾人搞錯.兩次下潛之間抹香鯨通常會喺海面漂浮或者慢慢咁游,嗰陣時個樣好似一嚿大浮木咁;噴水係呈45度向左直噴,形狀好似棵樹咁.時時都會躍身擊浪或鯨尾擊浪.
潛水[編輯]
當抹香鯨向下潛,最明顯嘅徵兆係條尾揈起(Fluking),佢哋會將尾鰭舉到高一高,然後垂直下潛.已知抹香鯨最深可潛到水底下 3,195 公尺,閉氣時間去到 138 分鐘,但平常嘅潛水遠唔會有咁多,一般會潛到 400 公尺深,時間大概35 分鐘,體型越大嘅雄鯨就潛得越深,越耐.
社會結構[編輯]
長期穩定嘅雌鯨群構成抹香鯨社會嘅核心單位,呢類小群可達12條成年雌鯨,並伴隨啲雌性同埋年輕雄性後代.雄鯨大概4至6歲大,最遲喺21歲過後會脫離出生家族獨自行動,年輕雄鯨會組成所謂嘅「單身漢族群」(Bachelor schools),參與者嘅體型同埋年齡多半相近,但個體間嘅聯繫唔似得啲雌鯨群咁緊密,而且會隨住年齡增長而更加鬆散.身長達12至17公尺嘅年老雄鯨多半獨自喺大洋中悠游,極少發現持續達1日以上嘅交流情形.成群嘅抹香鯨有時會喺沙灘上擱淺.
社交行為[編輯]
由於成年雄鯨個頭不時會有嚴重嘅傷痕分佈,有時會見到斷折嘅牙甚至係下顎,科學家認為個體間可能有激烈嘅爭鬥行為.唔同嘅雌鯨群相遇嗰時,似乎有藉住聲音來溝通連絡嘅情形.
走佬同還手[編輯]
小說或電影裏面成日將抹香鯨講到好鬼惡,會撞船嘅怪獸,但事實上抹香鯨一遇到危險,多數會選擇走佬.當抹香鯨意識到危機,個頭會先探出水面浮窺,並慢慢咁轉個身去睇清楚上面咩環境,一旦知道有危險(例如殺人鯨殺到嚟),佢哋會好快加速游走或潛到好深,鯨群中只要有一條走佬其他嘅都會跟住咁做.抹香鯨嘅泳速平均大概2至3節(1節相當於時速1.852公里),游走嗰陣速度可能達7節,捕鯨時期就曾經有抹香鯨被追殺,而以12節嘅泳速狂奔嘅記錄.
有時候抹香鯨會選擇還手,文獻上有講捕鯨船被抹香鯨撞甚至撞爛嘅記錄.抹香鯨咁大個鐵頭同咁有力嘅尾有好勁嘅破壞力,被佢撞過嘅船梗有船壁被撞毀或被鯨尾掀翻嘅情況,以前亦試過有捕鯨艇仔被發嬲嘅抹香鯨咬斷.
生殖[編輯]
由於抹香鯨嘅生長速度好慢,以及對後代長期咁照顧,因此佢哋喺被大量捕殺之後要極耐時間先有可能恢復原有嘅族群數量.雌鯨大概9歲先性成熟,每4至6年先生一胎,較老嘅雌鯨生殖可能隔好耐.懷孕期至少喺1年以上,可能長達18個月.雌鯨哺乳期至少2年,有時更長;曾經喺一條13歲大嘅雄鯨同7歲雌鯨嘅胃中發現鯨乳.
繁殖地一般喺南,北緯40度之間嘅熱帶同亞熱帶海域,雖然有部分交配行為喺冬季至夏季發生,但大多數響春季:喺北半球,交配期可能由1月一直到7月,而以3月同5月為最高峰;南半球嘅抹香鯨交配期8月同12月之間,主要集中喺10月.
護衛同抗敵[編輯]
抹香鯨同部分鬚鯨一樣會有所謂護衛行為,喺一條雌鯨小群附近幾公里處有時會發現有1至2條成年雄鯨跟隨,可能喺前方,側面或者後方(但情況好少).原因可能同爭取交配機會有關,但係當雌鯨群遭遇危險嗰時的確有提供保護嘅作用.
當雌鯨群面對殺人鯨威脅時,可能會擺出所謂嘅「車輪」圓陣,亦即成鯨圍成一個大圓,幼鯨被集中喺圓心處保護,整體看來形似馬車車轆咁樣.除咗一般人容易想像嗰種以頭向外敵嘅情況外,尾向外嘅陣型亦都有記錄.
食啲乜[編輯]
一般認為抹香鯨主要響海底或者附近區域搵食,食唔同品種嘅槍烏賊(Squid).雌鯨主要捕食重量喺 0.1 至 10 公斤左右嘅槍烏賊,但亦包括一啲更大隻嘅獵物,例如好出名嘅大王烏賊(Giant squid,或者叫巨槍鰂)等;雄鯨亦會食槍烏賊,不過都係鍾意食更大隻嗰啲,例如大王烏賊咁.曾經喺一條抹香鯨嘅胃度搵到一條幾完整,長12公尺,重達 200 公斤嘅大王烏賊.喺抹香鯨嘅嘴邊同身上有時會見到類似被抓傷嘅刮痕同圓形嘅吸盤印痕,可能就係同呢類大型獵物打交嗰時,由槍烏賊觸鬚所造成嘅傷痕,曾經有發現直徑達十厘米嘅吸盤印痕嘅記錄.另外抹香鯨亦都食八爪魚,烏賊,魔鬼魚,鯊魚,同埋其他硬骨魚,但所佔比例唔高.食嘢時佢哋會吞埋石頭,海綿,海鞘等呢啲非食物物體.有好清晰覓食時期,同其他鯨魚唔同.抹香鯨成年都會搵食,估計每日要消耗相當於體重3%至3.5%重量嘅食物.
聽覺同發聲[編輯]
抹香鯨嘅聽覺相當靈敏,聽講捕鯨時期捕鯨者必須盡可能咁保持安靜,先至可以接近喺海面上休息嘅抹香鯨,即使係船槳敲擊小船所造成嘅音量都可能會嚇親佢哋.抹香鯨成日叫嘅聲音係一連串滴答聲(Click),喺唔同狀況下記錄到嘅頻率都會唔同.科學家認為咁可能同回音定位(Echolocation)同其他個體嘅溝通有關.除咗以回音定位來搵獵物外,會有人認為佢哋會用聚焦嘅超音波來震暈獵物,唔過依點暫時重未有證據.
抹香鯨同人類[編輯]
響捕鯨時期,抹香鯨係非常重要嘅獵物,一方面係因為佢哋有品質好好嘅鯨油同鯨腦油,另一方面因為當時嘅船主要係帆船,追唔到大條嘅鬚鯨,所以游速較慢而死後會浮響水面嘅抹香鯨同露脊鯨就成為捕鯨者嘅頭號獵物.
鯨腦油[編輯]
鯨腦油(Spermaceti)又叫做鯨臘,係一種白色嘅臘狀物質,個名嚟自拉丁文sperma同埋ceti,意思分別係「精子,精液」同「鯨」,當初發現時被人誤以為係抹香鯨嘅精液.鯨腦油主要成分係十六酸鯨臘醇酯(分子式 C15H31COOC16H33),熔點攝氏 42 至 50 度,不過鯨腦油嘅實際熔點接近或略高過抹香鯨嘅體溫.
鯨腦油儲存喺抹香鯨頭部稱為「抹香鯨腦油器」(Spermaceti organ)嘅腔室中,一條抹香鯨頭部可能含有 1,000 公升以上嘅鯨腦油.呢個器官同鯨腦油嘅功能目前都無確實嘅答案,一般認為抹香鯨會藉住增加局部血流量或者吸入冰冷海水嘅方式,畀鯨腦油溶解或凝固而改變比重,作為深潛同上浮時嘅浮力調節器.另外有種講法係腦油器官可能有類似透鏡聚焦嘅功能,同抹香鯨發射超音波有關.
自人類開始捕捉抹香鯨以來,鯨腦油就被視為重要商品,最初用嚟做蠟燭,後來主要用嚟製造潤滑油.
虛幻物:龍涎香[編輯]
龍涎香(Ambergris)係一種偶然會響抹香鯨腸道裏面形成嘅臘狀物質,主要用於香水固定劑.個名源自古法文Ambre gris,意思係「灰色琥珀」,同佢相對嘅係Ambre jaune(黃琥珀),亦即係真正嘅琥珀(Amber).大多數龍涎香都係喺抹香鯨嘅大腸中發現,但亦曾經喺小腸中揾到小碎塊,推測佢最初應該係喺小腸中形成.體內有龍涎香嘅抹香鯨比例只佔1%至1.5%,一般認為佢係槍烏賊嘴喙喺腸道消化後剩餘嘅殘渣,但確實嘅形成原因目前重未清楚.
龍涎香嘅外觀呈暗褐色,內部就係淺黃至灰色,重量由0.1至10公斤不等,已知最大嘅龍涎香係喺1953年12月21號,由一條喺南半球捕殺嘅14.9公尺長嘅雄抹香鯨體內取得,重達420公斤.龍涎香嘅比重大概0.73至0.95,因此被抹香鯨排出體外後會浮喺海面,偶然情況下會好似傳聞噉俾海浪沖上沙灘,但係目前有記錄嘅龍涎香絕大多數都係商業捕鯨時代由抹香鯨體內取得嘅.
分析一下龍涎香嘅化學成份.其中大概25%至45%係一種稱為龍涎香醇(Ambrein,分子式C30H52O)嘅物質,佢造就咗龍涎香嘅特殊性質.新鮮嘅龍涎香因為沾有抹香鯨嘅屎而有刺激性嘅臭味,但等佢成熟之後會產生類似麝香嘅香味.
龍涎香早喺9世紀時嘅伊斯蘭世界就成為貴重嘅商品,用嚟做香薰,催情劑,香料同特殊藥材等,當時龍涎香被視為一種神祕嘅物質.喺1574年,一位法蘭德斯嘅植物學者Carolus Clusius首度提出龍涎香係抺香鯨消化道殘餘物嘅理論,呢個學說要等到1712年美國開始大量捕捉抹香鯨之後先普遍被人接受.到咗20世紀,可取代龍涎香嘅化學合成物質先至面世.
保育現狀[編輯]
比起瀕臨滅絕嘅大型鬚鯨,抹香鯨嘅處境似乎好咗好多,現今世上估計重有幾十萬條抹香鯨,食物來源並唔係人類漁業嘅主要目標,而佢哋位於較深海域嘅棲息地喺污染同埋人類破壞上亦比較輕微.然而,捕鯨嘅後遺症已開始浮現.過去捕鯨者會選擇性捕捉體型較大嘅成年雄性,雄鯨大量被捕殺嘅結果可能減少懷孕率並增加雌鯨,幼鯨群俾虎鯨攻擊嘅可能性;另外有研究發現抹香鯨族群之間嘅基因差異度極少,原因可能係同雄鯨大量被捕殺有關.今日對抹香鯨最主要嘅威脅係漁具纏繞同埋船隻嘅碰撞意外.
喺香港,2003年7月21號,一條重在生嘅少年雄性抹香鯨被發現喺西貢西灣擱淺.遊人同研究員,漁護署人員同兩名獸醫花咗好多個鐘都救唔返佢,漁護署獸醫最後將佢人道毀滅.屍體後來被拖到萬宜水庫西壩一塊空地埋葬,等日後攞骨嚟做標本.
參考[編輯]
- 《鯨與海豚圖鑑》
- ↑ Cetacean Specialist Group (1996). Physeter macrocephalus. 2006 IUCN Red List of Threatened Species. IUCN 2006. Retrieved on 06 May 2006. Database entry includes a lengthy justification of why this species is vulnerable


text:
回望
我總係好衝動咁做咗好多嘅決定,但我從來都唔知到,自己所做嘅決定,到底係啱定錯,每一個自己所做嘅決定,都會引伸出好多嘅擔憂.
或者咁,我算係一個好率性嘅人,但喺率性嘅同時亦都對所有嘢都會感覺到謎一般嘅緊張.
冇錯,我生命入面好多重大嘅決定都係好隨心咁就做咗,或者可能係錯,但我嘅人生就係咁,錯有錯着,畢竟我做過嘅錯事(未必literally係錯,但至少會令我覺得後悔但冇得undone嘅事)實在係太多,如果成日要拘泥於自己做過嘅事的話,我諗我真係完全冇future(雖然我有一段時間都係好執迷不悟,但隨著時間嘅變遷我都開始get used to嗰一種嘅感覺,可以同佢並存and move myself on),但我每做嘅每一步,其實都唔知係咪能夠幫自己做到自己想做到嘅終極目標(aka 夢想),但其實我一直對自己嘅self-image都係好模糊同一直變得好勁,somehow我而家對於自己嘅認知,有一部份係嚟自人哋嘅評價,另外係自己嘅興趣,但其實我嘅興趣好廣泛,冇乜邊樣係特別stand out 到可以俾我用嚟確立自己嘅自我形象.
細個鍾意玩音樂,大個少少鍾意科學,工程,有時發夢做trillionaire(billion都太少喇),再大啲迷上車同飛機(操作嗰種),人再大多少少想做celebrity,我嘅認知係,追星嘅追高境界就係將自己變埋做星,但似乎,我根本冇咁嘅才華去做呢樣嘢,至少,雖然我鍾意音樂,但我對音樂嘅creativity都可以話係幾shitty,隨咗識唱人哋啲歌之外,彈琴都已經唔多掂(喺老豆老母逼迫之下本身鍾意琴都開始反感,但當然我越大就越後悔點解當年會半途而廢,雖然我對theory嘅認識都仲係有,同埋如果叫我彈啲簡單嘢嘅話都應該還可以嘅),睇下外國啲歌手好多都係自己一腳踼,我呢啲非人才真係可以行埋一二邊,不過我諗我啲故事用唱嘅方式嚟講都應該會係幾催淚(過度自信?),不過如果有啲人好彩有人帶鍥嘅話都仲有啲機嘅,但我同時想喺Engine方面發展,like what? slashing,同時係工程師/歌手/明星/blogger/YouTuber(諗得太多,好似係),我成日都同人講笑咁講我要喺飛之前開個人演唱會同出CD lol,但應該只係有翻唱作品可以入得耳,笑死.
不過拍嘢呢個我真係有諗過,畢竟其實我個腦轉得快過我打字好多,所以如果我係拍出嚟嘅話個效率應該會高啲,但我又唔想晒咗依家個website,所以可能第日真係留一啲好資訊性嘅guide喺度(or 影音+文字同步更新,睇需要同feasibility,始絡有啲內容係冇用文字存在嘅意義),或者淨係放啲傷春悲秋嘅嘢喺網站lol.
但我就算,就算真係變celebrity我都唔會好似啲人咁膠面扮晒蟹,我一樣會照做自己講自己想講嘅嘢,成日有人問我,你講啲嘢咁敏感,唔驚嘅咩?I was like: 如果連你自己都禁埋自己聲,仲有邊個會出聲?同埋老實講,我係一個好感情用事 wif 邏緝嘅人,有嘢就直接講,所以我所有敏感內容都唔會del其實.
最多係archive啲連自己都不堪入目嘅黑歷史,但短期內都係有盡多嘅嘢好,始終多啲content呃人入嚟睇廣告,畢竟其實呢個網站真係好燒錢,然後係接近冇價值產出.(笑)
仲有一個月唔夠考DSE,四個月內離開呢一片土地,tbh我係幾感慨,估唔到自己終於辛辛苦苦捱到呢一日.估唔到自己竟然可以終於等到自己嘅未來,雖然前路會唔會依家好仍然有待觀望,再講,一個武肺真係搞到大家都措手不及,雖然唔知未來係點,但未來係由你我開創,我哋一齊拼搏,「啲人成日話呢個地方冇future,咁咪我哋自己寫出嚟囉」.吖係,我係發緊明星夢,so what,歡迎各唱片公司(if TVB同聲夢有意簽本人嘅話,可以放心,就算你俾錢我都唔會簽你)簽本人俾歌我唱(你可以當我啲cover係demo嘅),歡迎各大品牌搵我合作 or sponsor 本人,各位金主可以訂閱我patreon,豐儉由人(好似係).
我寫啲嘢好似好多都同文題冇乜關係or上上不撘下理but what so ever呢個係個blog嚟㗎嘛 and now im gonna think of what should i be (諗我呢一刻嘅目標idk, anyway its so fine),人生嘅意義係你自己賦予而唔係靠人哋嘅expectation㗎嘛,be yourself, be real is fine!~


text:
Advance Pet Food(貓貓腎臟專用)
貓貓腎臟專用
#腎衰竭 喺第四類常見嘅寵物疾病,治癒率好低,隨住寵物嘅年紀增長,佢哋患上 #腎功能不全 或 #慢性腎衰竭 嘅機率會漸漸提高.若佢哋一經確診腎衰竭,大多數嘅貓貓會喺2-3年內死亡,所以早期診斷同適當嘅治療可以有效咁提升患病寵物嘅預期壽命.
假如自己嘅貓貓好不幸確診腎衰竭,各位主人就要好好調理貓貓嘅身體.喺呢個時候,選擇一個優質嘅處方糧就非常重要.就好似Advance Veterinary Diets 處方糧系列嘅RENAL專用配方 – 呢一隻糧主要目的係保護腎小球,同埋減少貓貓腎臟嘅負荷.呢款處方糧入面嘅低磷成份幫助寵物去延緩腎臟衰竭 ;並以適度嘅蛋白質含量去減少非必需氨基酸嘅消耗,從而減少氮廢物嘅產生;可溶性纖維幫助腎臟排出嘅氮減少14%;呢隻糧仲會幫貓貓補鉀去補償利尿劑造成嘅損失; Omega-3脂肪酸仲會控制腎小球高壓.
其實喺寵物患病時除咗要好好注意佢地嘅飲食之外,最重要嘅係主人嘅關懷同陪伴.
如果大家想了解更多或購買Advance嘅寵物糧,可以follow呢個專頁同埋我地嘅Instagram @advancepetfoodhongkong,或者由宜家開始可以到各大紅蘿蔔,Q-Pet及e倉了解詳情/向店鋪查詢.


text:
13 NOVEMBER 2018(TUE)
回想起TsumTsum我都好似冇乜點玩過,嗰時DL手機個APP都係為左當一個小小嘅鼓勵,小小豬儲陪印仔就可以玩一局(不過佢儲印仔實在太慢,所以個APP都冇乜點開過....哈哈).
雖然冇乜點玩,不過作為一個迪迪尼粉又點會唔鐘意一系列TsumTsum呢?所以當知道朗豪坊化身成為迪士尼Tsum Tsum聖誕市集,咁多可愛Tsum Tsum就當然一定要嚟影下相啦~
一嚟到就俾依個4.5米高Tsum Tsum聖誕樹吸引,入面係由22個Tsum Tsum角式砌成呀~
仲有新登場嘅Tsum Tsum米奇聖誕老人添~
其實見到咁多可愛Tsum Tsum,都真係唔洗理咁多,不停影影影啦~
係商場嘅半空仲有好多Tsum Tsum波波燈掛左係度,晚上佢地係會著燈,我諗到時一定會有另一個靚景呀~
除左影相之外,仲有得玩Tsum Tsum街機,係商場消費指定金額就可以玩,玩完仲有小禮物帶走添~
仲可以為自己即場自拍一個專屬嘅Tsum Tsum頭像,仲可以印埋做聖誕卡添~
場內TSUM TSUM限定店出左好多限定商品,大大話話都有成700幾款,真係可以買過痛快~
700幾款我又真係影唔晒,各位粉絲記得要自己去親身入貨啦~
More Information :
「迪士尼Tsum Tsum 聖誕市集」
日期:2018.11.14 - 2019.01.06
時間:上午11時至晚上11時
地點:朗豪坊4樓通天廣場及7樓期間限定店


text:
2大眼袋槍療程:邊個真.去眼袋?Perfect Medical i-Genius 眼袋槍 V.S. perFACE 膠原眼袋槍
面部最容易暴露年齡秘密嘅部位,就一定係雙眼!好多女仔就算皮膚狀態唔夠好,只要對眼有神,成個人望落就更加年輕.尤其而家日日都戴住個口罩,得返對眼見得人,就更加要保持雙眼係最佳狀態!
不過成日對住電腦,收咗工又要㩒電話,好多時雙眼都會覺得又乾又澀,除此之外,眼周皮膚仲好容易因為咁樣而老化,搞到眼袋,黑眼圈,眼紋出曬嚟!有時真係敷幾多eye mask,搽幾多眼霜都未必救得返~好彩而家有好多醫美療程都係針對唔同嘅眼部問題,因為用咗高能量滲入肌底,所以去眼袋,去黑眼圈嘅效果,都會比起家用保養品更加明顯同持久~
好似我咁,長時間係office對住部電腦,唔單止乾到成日捽眼,而且螢光幕發出嘅藍光都會令皮膚加快老化,甚至令眼周膠原蛋白不停流失……而家對黑眼圈又深又黑,淚溝又明顯,望落仲好大個眼袋添!搞到啲朋友見親我,都話我望落又殘咗……於是我下定決心真係要搞一搞對眼袋!
依家好多美容院都有唔同嘅眼部療程選擇,不過真正有效嘅真係唔知有幾多~之前我就試咗2間都係香港大牌子嘅美容中心,而且都係揀咗佢地重點對付眼部肌膚問題嘅療程,一齊嚟睇吓我對呢2間美容院嘅comment啦~
眼袋槍療程試做分享一:perFACE 膠原眼袋槍
perFACE係其中一間我去咗試做嘅美容院,相信大家對perFACE都唔陌生,佢地成日都會贊助唔同嘅電視節目,所以我諗好多女仔都有聽過perFACE~perFACE一路俾人嘅感覺都幾高貴,走貴婦級路線,不過可能因為咁,所以好多後生啲嘅女仔都唔敢貿貿然去做佢地嘅療程,驚被人「劏到一頸血」……
咁啱之前俾我見到perFACE做緊promotion,佢地嘅膠原眼袋槍只要$388就可以體驗一次,以平時價錢嚟講,$388絕對試得過!揀好日期時間之後,我就係booking當日去到perFACE,成日店舖感覺都好寬闊,光猛~登記完之後,就有位幾nice嘅顧問帶咗我入房,等我換衫,之後佢再入嚟同我講講陣間做咩療程,療程用咩原理,有咩效果之類,成個過程大約15分鐘左右,然後就可以開始做膠原眼袋槍啦~
perFACE嘅膠原眼袋槍用咗AI智能定位,可以對準眼底膠原層發放射頻能量,刺激膠原增生,令眼周回復漲卜卜!治療師拎起儀器係我眼周,不斷打圈按摩,其實都幾舒服嘅,有少少好似做緊眼部按摩咁樣,感覺上個探頭都貼合眼周皮膚,亦都唔會話碌到對眼好痛,好「冤」,左眼同右眼分別碌咗10分鐘左右,之後敷埋一個眼部水分mask,成個療程就做完㗎啦~
因為perFACE嘅膠原眼袋槍淨係針對眼部,所以成個過程只會試做眼,變咗其實好快就搞掂,治療師手勢都唔錯,不過就唔會點講而家做緊乜.同個客溝通嘅部分,好似主要交俾顧問做咁~
完成咗個眼袋槍之後,先前個位顧問就入返嚟,帶咗我入另一間房,咁我都知呢啲都係美容院嘅套路,咁有個街客上嚟唔通唔sell你咩~個顧問入到房之後,就拎起塊鏡俾我照,話我對黑眼圈同眼袋明顯細咗,眼周皮膚又firm咗好多,只要做多幾次就會望落更加後生!
我認真望望對眼啲皮膚,係就係有Firm到,但我覺得唔係特別明顯,而且黑眼圈同眼袋只可以話係提亮咗同緊緻咗少少,唔係有消失嘅跡象,顧問講嘅程度,我就覺得誇咗少少咁囉~同埋佢係咁講覺得我對眼做完之後,效果好好,然後就係咁講呢個膠原眼袋槍做緊咩plan,有咩優惠,仲係咁話而家好平,叫我快啲落訂,遲吓個優惠就會冇咗……講真,我都被佢chur到有啲煩,何況我唔覺得呢個膠原槍好驚艷,至少未到我會想買plan嘅程度……
之後同個顧問「周旋」咗幾乎一個鐘,我用盡我諗到嘅理由:趕時間/想睇多陣效果先/冇帶信用卡/想再諗諗等等等等,佢都有方法繼續講落去,俾我個感覺就好似死chur爛chur咁,最後憑住我堅定嘅意志力先至可以係唔洗買plan嘅情況下,順利離開perFACE……
眼袋槍療程試做分享二:Perfect Medical i-Genius 眼袋槍
講完係perFACE唔好嘅經歷,唔知係Perfect Medical又點呢?因為係perFACE試做膠原槍個效果本身唔太明顯,所以過咗兩,三個月左右,我都已經覺得對眼「打回原形」,所以又開始搵吓有咩去眼袋療程係值得一試~
其實Perfect Medical個名都聽過好多次,不過同perFACE一樣,我都覺得佢係target 啲貴婦級數,我呢種行小資路線嘅未必負擔得起~之但係咁啱又俾我係Facebook見到佢地賣廣告,話皇牌i-Genius眼袋槍可以免費試做,見到唔洗錢,我就當然「雙眼發光」啦!二話不說,即刻登記咗體驗lu~
去到Perfect Medical係旺角嘅分店,都幾闊落,因為好快就有位顧問帶咗我入房,所以我都冇咩時間留意大堂係點樣~入到房之後,顧問先幫我做個皮膚測試,做法好簡單,就係用電腦幫我影一影面部狀況,之後就可以係螢光幕到睇到我塊面有咩問題~雖然我今次嚟試做眼袋槍,不過佢見到我有暗瘡同少少色斑問題,都會同我分析吓係咩類型同咩原因造成,之後再重點講吓我有咩眼袋同黑眼圈問題.
Perfect Medical嘅顧問話我因為皮膚老化,所以出現鬆弛型眼袋,同時眼袋造成嘅陰影形成咗黑眼圈,搞到對眼望落又攰又老……另外,顧問仲帶講埋今次試做嘅眼袋槍,可以點樣幫到我解決眼部問題~i-Genius眼袋槍用咗超聲波+射頻,比起單單用射頻就可以有更加明顯嘅緊緻效果,兩種能量同時可以刺激膠原蛋白增生,令到對眼更加Firm!最後會做埋冷凍溶脂一步,溶解眼周多餘脂肪,咁眼袋問題自然冇咁易打回原形啦!
Consultation呢part都講得幾詳細㗎,大概都講咗around 20分鐘,之後顧問就帶我去另一間房,由治療師幫我做眼袋槍~治療師先幫我清潔眼部皮膚,搽完啫喱之後,就用部機頭係雙眼周圍碌吓碌吓,碌個範圍都幾大,會碌到落顴骨位置,確保成個眼袋位都碌得曬~
碌緊眼個陣真係好舒服,就好似敷緊個啲暖暖地嘅蒸氣眼膜咁,而且一啲都唔hea,都有碌咗15分鐘Up!碌完暖頭,治療師就會轉用冷凍溶脂頭再重新碌一次,雖然話係冷凍溶脂,但唔會太凍,只係有少少涼涼地,同敷eye mask個種涼浸浸嘅感覺差唔多,同樣都唔係hea碌,成part做療程都真係做足30分鐘,冇hea做㗎~
做完療程,當然唔少得去間房到同顧問傾吓偈啦~入到去,顧問同樣都係幫我照吓鏡,不過今次我就睇得出對眼明顯Firm好多,因為眼袋平咗,所以黑眼圈望落都冇咁深色,雖然本身我嘅眼紋唔算好深,不過都見到淡咗一半,整體嚟講個Firming效果都幾令我驚喜!
不過我個人覺得逢親做醫美療程,都一定要比啲時間去睇睇個效果持唔持久,如果做完之後,隔2,3日就回復原狀,咁同搽護膚品有咩分別呢?所以我同Perfect Medical嘅顧問講:「我想返去再睇睇效果係點先~」佢聽到我咁講,好順攤咁話:「好呀~冇問題呀!如果你有咩問題,都可以Whatsapp返我地查詢㗎~」,之後佢再講多陣返到屋企之後,係護膚上要注意啲咩,例如要敷吓水分eye mask,唔好用太熱嘅水洗面,眼周記得搽返防曬等等,最後我就走得啦~
總結:perFACE膠原眼袋槍同Perfect Medical i-Genius眼袋槍點揀好?
經過咗呢兩個療程嘅試做,由技術層面嚟睇,2個療程所用嘅原理其實差唔多,都係用能量刺激膠原蛋白增生,令眼周更加Firm,不過可能perFACE單單用咗射頻,而Perfect Medical就用咗超聲波+射頻+冷凍溶脂,3重能量夾擊之下,一做完療程個吓,的確係好有驚喜!而且Perfect Medical個提拉效果都維持到差唔多一個月,根據個顧問建議,大概一個月做一次,咁keep住做嘅話應該真係可以有好明顯嘅亮眼效果~
至於服務方面,Perfect Medical真係好過perFACE,單係不斷chur客,sell客呢一點,已經令我對perFACE扣咗唔少分,雖然其他方面都不過不失,但係個客上到嚟無非都係想relax吓姐,都要俾你chur到覺得煩,咁咪唔掂囉~相反,Perfect Medical嘅顧問都幾nice,而且感覺唔sell客,雖然點都會同你講幾句最近做緊咩優惠,邊樣邊款療程啱你,而家做咩咩plan有幾多折優惠等等,不過就算話唔買,都唔會俾佢chur住~
再講埋價錢,perFACE就咁試做一次膠原眼袋槍要俾$388,而Perfect Medical試做一次i-Genius眼袋槍就唔洗錢嘅~完全免費!所以性價比嚟講,Perfect Medical真係抵好多!下面我就簡單咁評咗分,有興趣去試做嘅姊妹們可以參考一吓~
以perFACE同Perfect Medical相比,我個人真係會推薦Perfect Medical多啲,千祈唔好以為佢地只係做高檔貴婦路線,其實佢地好多療程都可以免費試做,行開小資路線嘅各位去做一做絕對冇蝕底㗎!今次我做嘅i-Genius眼袋槍效果真係唔錯,嚟緊我做咗其他美容療程,都會繼續同大家分享㗎~下次再update大家啦~


text:
呢排《金宵大廈2》正式開拍,當中屢傳「TVB小花」江嘉敏都有份參演,呢日佢終于正面回應傳聞,透露甚至已經試好造型,無奈最終未能順利參演.
江嘉敏喺社交平臺曬出較早時試造型嗰陣嘅自拍照,不過佢就感慨呢個破格造型始終未能面世,現時階段我會專心拍好《七公主》.但未有透露退出《金宵大廈2》嘅原因.
除此之外,江嘉敏仲示范點楊收起長長嘅秀髮.
講到江嘉敏,其實佢係呢幾年嚟TVB上位好快嘅一位,佢從2016年入行到而家短短四年,就已經成為當紅花旦之一,接拍嘅劇集戲份都算唔錯,江嘉敏出演嘅第一套電視劇《親親我好媽》已經係女主角.
喺第一部劇集中江嘉敏飾演學生讓唔少網友話好清純,同時甜美樣貌吸引咗唔少網友,不過也因此開啟咗「發電之路」.
江嘉敏畀傳出嘅第一段排緋聞就係同創作歌手曹震豪,兩個人相識多年,默契十足因此畀傳出緋聞.
同一時間江嘉敏因為同何廣沛喺劇集中好襯,加埋兩個人都係屬於新生代嘅新星,慢慢就傳出兩個人假戲真做,的確江嘉敏睇上去好後生,好純情.
喺之后嘅每一部劇集中,江嘉敏嘅緋聞熱度似乎總高過劇集嘅作品,喺《誇世代》中小露性感嘅佢,佢同張繼聰嘅感情線備受矚目,從清純僆妹到性感靚女,畀觀眾有唔少反差感.
江嘉敏喺《果欄中的江湖大嫂》同黃嘉樂飾演情侶檔,劇中聲嘶力竭嘅出演讓觀眾都激贊其演技進步,不過當時就被傳介入黃嘉樂同女友嘅戀情中.
之後,江嘉敏更為誇張嘅係佢同王浩信因為合作《兄弟》,導致王浩信傳出婚變.
雖然多次畀傳出緋聞,但係江嘉敏嘅態度都十分模糊,直到畀曝光同電競公司高層拍拖嘅時候,江嘉敏先松口承認,希望可以低調處理.
唔理點樣,都係希望江嘉敏喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
住Hall住到就嚟癲?住Hall嘅3個壞處
大家都話住 hall係大學生活一部分,但如果體驗到嘅係以下呢啲 住hall壞處 ,咁都係唔好搞我.
生活習慣相異
每個人生活習慣都唔同,要搵到夾得嚟嘅 roommate同中六合彩一樣難.唔係你遷就佢,就佢遷就你,但你確定你真係接受到所有嘢?當你想 1點瞓,唔好意思,你 roommate要通頂溫書, floormate慣咗2點先回魂 active.然後夏天30幾度,你想開開冷氣, sorry,你 roommate要慳錢又怕凍.唔止,你 roommate仲污糟到啲襪一個月都唔洗,係房食薯片食到周圍都係又唔執,廚房廁所成日都有跡有手尾要跟.轉個頭 roommate帶埋佢男/女朋友上嚟,你一條毒 L走又唔係,唔走又唔係.同屋企人住都有啲位頂唔順大家,更何況係同陌生人?
唔同方式 一樣的 chur
住 hall預咗要 chur要融入 hall culture,你唔係以為半夜可以瞓覺嘛?唔使樓跑跳操開樓會搞社團嘢?每個 hall都有唔同事務同一大堆活動,你以為可以自己安排 schedule,自己控制花幾多時間係 hall到,咁就 too young too simple.有啲乜乜比賽,明明唔關你事都迫住要睇;乜乜運動,唔夠人就自動預埋你,其實唔會有自由意志,你唔參加活動就等收 wtsapp轟炸同晦氣千字文.係 hall面前, GPA算什麼?人得 24小時,燃燒 GPA就一定嘅,你以為自己係傳說中高大威猛,玩 6支team都 GPA 4.0嘅神人咩.夜晚隨時要落 common area一齊睇電視,要隨傳隨到,冇私人時間又唔自由. Reg hall嗰刻就要有心理準備將會被迫做好多你唔想做嘅嘢啦,一 chur再 chur直到你 quit hall.
畀人排嘅危機
當你厭倦呢種生活,唔蒲頭唔畀力成日潛;或者唔認同 hall culture,例如「Hall活動比 GPA重要」,「晚晚通宵證明你冇潛 hall」等等;更甚你同大粒嘢有詏撬,佢睇你唔順眼,你就係咁先,準備好畀人標籤畀人排啦.團結齊心係日復日洗腦嘅成果,係假民主.日日住埋一齊,日日成個 hall都 loop住/信晒同一個價值觀,異見人士會被嘲笑同指責為唔合群﹑會畀人寸﹑被公審.於是就算有人有意見,都唔敢畀人知,日日過得膽戰心驚又虛偽無比,驚一唔小心得罪 hallmate,就連呢篇文都唔敢 like,怕佢哋見到.
但話時話,撞到好 floormate﹑ roommate 分分鐘做到一世好兄弟好姊妹,晚晚一齊玩一齊出街一齊傾心事,日見夜見仲熟過你同中學啲同學.佢哋見過你無化妝無剃鬚蓬頭垢面嘅樣﹑係你趕 paper 時救濟你,為你帶嚟食物﹑嗌你起身返朝早堂……住過hall必定有意外收穫,無論係提早認識到社會嘅運作模式,學習獨立生活,定識到一班肯陪你半夜食宵夜嘅朋友,呢啲回憶都好特別.
- Advertisements
延伸閱讀:
(大學生活迷思二)住Hall生活
(大學生活迷思一)讀大學的意義
解釋上莊全術語 — Con Day咩意思?
最不堪回首!召喚聚生DSE回憶
(大學生活迷思三)上莊教曉我的事
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
《 消失的情人節 》男主角 劉冠廷拍攝後訪談:佢喺我生命中消失咗.
電影《 消失的情人節 》成為今屆台灣金馬獎大贏家,囊括最佳劇情長片,最佳原著劇本,最佳導演,最佳視覺效果及最佳剪輯五個獎項.於上一屆金馬獎以《 陽光普照 》贏得最佳男配角獎的劉冠廷,今屆憑《 消失的情人節 》首度提名最佳男主角.到底在拍攝《 消失的情人節 》時發生過甚麼趣事?是甚麼東西在劉冠廷的「生命中消失」?
《 消失的情人節 》男主角 劉冠廷 x Hong Kong Movie 專訪
1. 電影有一段戲喺馬路上面,除咗你之外所有人同車都係靜止嘅,拍攝嗰段戲會唔會好困難?
劉:其實呢場戲有好多臨演,又要封路,劇組嘅壓力都好大,同埋我當時都感覺到導演嘅焦慮.所以一直提醒自己唔好被其他嘢影響到,要用心感受角色喺當時嘅狀態,印象都幾深刻.
2. 你同李霈瑜在沙灘嗰場戲,霈瑜有好長時間都冇得郁,拍攝時有冇發生啲咩趣事?
劉:因為我係喺沙灘度唯一可以郁嘅人,所以我都一直留意有冇一啲危險物品,好似玻璃碎,垃圾或者有冇沙入到李霈瑜對眼呢啲細節.其中一樣好笑嘅係,因為工作人員會周圍行,將大家嘅腳印掃走,營造一個冇人行過嘅感覺.所以喺沙灘拍戲都真係幾難搞.
3. 你哋擺pose影相嗰段好趣怪搞笑,嗰啲動作係咪你諗出嚟?點解會諗到呢啲動作?
劉:拍攝嗰陣大家叫我自己諗幾個動作,咁啱我當時有啲靈感都覺得幾得意,所以最尾諗到例如《創世紀》,《鐵達尼號》嘅經典動作.我覺得最緊要都係享受完成最終畫面嘅過程,喺最尾定格嘅瞬間令到觀眾知道我做緊邊啲動作.可能我細個嗰陣好鍾意睇《超級變變變》,一直都覺得好好玩.
4. 你有冇試過為另一半或暗戀對象,默默地做一啲事情或者類似守護對方嘅經歷?
劉:我唔似阿太咁痴情.但之前暗戀人嗰陣,就會諗啲好爛嘅橋令到可以同對方有多啲互動,就算只係打招呼都已經好開心.
5. 你遺失過嘅嘢入面,有冇特別深刻或者特別難受嘅嘢?
劉:我細細個嗰陣爺爺有送過一把BB彈玩具槍,只要攞住呢把玩具槍,我就覺得我係世界上最英勇嘅俠客,但呢把玩具槍最尾唔見咗.直到20幾年後嘅今日,我只要係返去老家,我都會搵一次,覺得佢一定喺某一個角落……但我覺得應該係俾人偷咗(笑).佢就係咁喺我生命中消失咗.
6. 現實中你有冇試過寫情書?
劉:我諗大家都會寫情書掛,尤其喺嗰個年代.依家呢個年代大家好少有機會寫信,因為科技發達,大家都有手機.之前寫情書嗰陣會係咁諗到啲好核突嘅字句(笑),但都係好誠摯嘅心情.同埋你收到對方回信嘅時候,都會好自然去感受封信嘅字裡行間,感受對方係用緊咩心情寫落呢啲字句,或者睇下封信有冇「味道」(笑).所以我覺得情書互相傳遞嘅過程係好有溫度嘅.
(對方收到後有咩反應?)
劉:佢嘅反應都表現喺佢嘅回信入面啦.
(你有冇收過回信?)
劉:有呀.喺國中嗰陣,我哋嗰級有1300幾個人,聖誕節嗰陣,我地班男仔都會鬥收得多聖誕卡,我嗰陣收過80幾張.(問:是第一名嗎?)好似都唔係第一名.
文:VN


text:
「大戰」
無論你係唔係熱愛足球,甚至乎你對足球毫無興趣,但係只要你係香港人嘅話,相信你琴晚都會支持香港足球隊.雖然再一次面對中國國家隊,係世界排名同實力上好似有啲距離,賽前更有好多人覺得香港隊會輸.但係經過上輪嘅比賽,其實已經證明咗香港隊係有一定嘅實力.而且今次返到嚟香港主場,當然氣勢就更加唔同啦.雖然係世界盃外圍賽,但係大家都希望香港可以有機會出線!
「球迷」
雖然場比賽最後係和波,但係今場對中國隊嘅比賽,香港隊再唔淨係死守就算,有好多次其實係由機會入到波.最開心嘅係除咗港隊力保不失之外,就係一班超級可愛嘅球迷!佢哋真係創意無限,你話唔俾噓國歌咩,咁佢哋咪印出嚟囉,真係話之你!而且我相信不論係場外定係場內嘅香港人都係一條心咁支持港隊!贏唔贏波唔係重點,而係香港始終係香港,廣東話粗口係香港嘅特色!
「特首」
除咗港隊之外,另一個焦點就落咗係我哋所謂嘅嗰位特首.佢竟然講得出係馬尼拉上唔到網,睇唔到個比賽!不過轉過頭財爺就上載咗佢係馬尼拉睇直播.咪玩啦!今時今日嘅科技我相信你係太空都應該睇到直播.我真係相信梁特首一定唔係香港人,就連講句支持香港隊都無,係唔係怕得罪阿爺?真係有無搞錯,仲話係香港嘅特首.正如沈旭暉所講「那些連撐港隊也不敢的人,不如不做香港人算了」.
Also published on Medium.


text:
又要多謝有心人投稿🤩❤ 適逢而家係UCAS Clearing嘅時候,大家睇呢個post就啱晒喇,因為入面有經Clearing入Warwick嘅流程同心得🌟
課程特點
涵蓋嘅嘢很廣,每樣都會學一啲咁,除咗學language,culture and communication,都有學marketing同business方面嘅知識,所以唔會好似其他科咁咁專注喺一個area到.咁樣就有好有唔好嘅,雖然可以涉獵多啲範疇,但係我地每個module都唔算讀得好深入,所以只可以話係每樣都識啲咁.
Language嘅話,我地Year 1嘅時候需要學一種新嘅語言,當中都有好多唔同選擇,而我自己就揀咗日文.Culture就會學吓culture communication同culture relationship等等.Modules嚟講,其實Year 1冇咩得揀,但Year 2之後個自由度就大啲,可以揀自己鐘意嘅嘢嚟讀!而可以選擇嘅modules都好廣泛,我就主要揀咗啲business modules,而我啲朋友就揀咗啲社會學,心理學同哲學嘅modules.
呢個都算係一個好新嘅course,而且每個cohort嘅人並唔多.好似我咁,我嗰屆就得12個人.不過,我地有時上堂都會同其他科嘅人一齊上,所以都唔會話係得10幾個人一齊上堂.但因為我地個course比較少人,我就一定要喺course以外都同其他人socialise吓,例如係透過我第一年住campus嘅hall識人咁,然後第二年再搬岀嚟一齊租屋住.
呢個course都係可以選擇要一年嘅exchange/placement,如果要呢啲嘅話就要讀4年.Exchange方面我地學校有同好多世界各地唔同嘅學校合作,美國,歐洲,亞洲(香港,大陸,台灣,日本,韓國)嘅都有,但以我所知就好似唔可以返去自己嘅國家到exchange嘅.
點解揀Warwick?
我本身係想揀UCL嘅,但因為分數上嘅問題,我最後經Clearing入咗Warwick.我本身係冇打算揀Warwick,因為我唔係好鍾意佢嘅位置同city,但讀咗兩年之後都覺得Warwick呢到都冇咩唔好嘅.Warwick俾人嘅感覺就係附近咩都冇,唔似其他大學係喺city centre咁,變相咁樣就可以令你更專注喺你嘅大學生活到.如果想social嘅,都通常會喺大學到,而且呢到每個禮拜三都會有pub或者都可以參加一啲societies嘅酒聚.
另外,Warwick嘅ranking都唔差,好多公司都幾鍾意Warwick畢業嘅人,所以就業率係比較高嘅.
經Clearing入Warwick嘅程序
首先打電話俾間學校問吓佢會唔會俾offer你,然後有個staff就話我個分數可以報到Warwick呢個course,但係要再問個course leader我可唔可以讀咁,可能係因為佢想睇吓你嘅background/experience符唔符合呢個course.所以最後尾我需要同個course leader嚟一個大約30分鐘嘅interview.Interview會問你咩嘢係communication,你之前中學讀嘅科點樣support你去讀呢個course等等.經過呢個interview之後佢地先正式出offer俾我.我覺得因為我係經clearing入,所以都係主要睇我嘅grade,而唔係我份personal statement.
考核模式
主要寫essay同埋考試.通常啲modules都係50% exam同50% essay,而essays都比較難拎到高分.
成績要求
DSE (如果你係讀3X): 英文,數學,LS:3|選修科:555
DSE (如果你係讀2X): 2個必修科 (中文唔計):55 |其餘必修科(中文唔計):3|選修科:55
IELTS (academic): Overall 6.5, 每個subset至少有6.0
出路
感覺上呢科嘅學生就係咩都識啲,所以唔同類型嘅工都可以報到,尤其是同culture side有關嘅工都可以.我啲同學都係會做番media同marketing相關嘅嘢.


text:
21 FEBRUARY 2015(SAT)我地三日嘅新春內地之旅最後一日,我地先去食早餐,之後就出發去我地第一個行程,就係去華陀山公園~
其實依度都都冇乜特別嘢睇,不過領隊話行上山上,就會有好多唔同種類嘅中藥材睇.我地當然係對啲山草藥冇興趣,加上又咁多級樓梯,所以都係留係原地方企下就算呀!
我地就話年紀大唔行樓梯,不過依個精力旺盛嘅小小豬又點會肯企定定等夠鐘呀.最後又係由舅父仔同LULU姨姨出馬,陪個姨甥跑樓梯~
行左幾轉樓梯之後,小小豬就發現左公園旁有間小賣店,有好多玩具呀~
就係咁小小豬就有新嘢玩,就係去放風箏啦!依個傻豬仲捉住兩位姨姨陪佢玩,真係難為了兩位陪跑了~
原本以為要係公園留四十五分鐘係一件慘事,不過睇全佢地玩下風箏,話咁快就夠鐘.今次仲係小小豬第一次放風箏,估唔到當小小豬都算學識時就夠鐘,貪玩嘅小小豬仲唔肯走呀!
唔緊要,我地都帶左風箏返香港,到時去郊外地方再玩過啦!
離開公園我地就去食午餐,今餐都係食自助餐,不過食物就普通啲,所以唔多講啦.不過當小小豬食飽飽之後,佢就美其名帶小豬爸出去拎嘢食,但其實係想公公陪佢玩朱古力嘖池,來來回回都玩左唔知幾多次呀~
我地行程最後一個活動點,就係去參觀杏仁餅店(即其實係叫你買手信啦).原本都以為會好悶,不過好在有一個位置可以俾我地自制杏仁餅,所以小小豬又有得玩啦~
做完造餅師,小小豬又變身為售貨員,因為佢不停好熱心咁同我地講:快啲買啦...有特價呀...好平呀~
最後仲好落力幫手去俾錢呀~
隨住我地買埋杏仁餅之後,我地又坐返長長長途車返香港啦!我地今次嘅行程雖然唔算去好多地方,不過勝在簡單得嚟都幾舒服,輕輕鬆鬆啦!


text:
底棲
底棲,生物住喺海底,生物尤其講動物植物,故此成羣叫底棲生物,或稱海底生物.淡水生物學,亦借用推至湖底同河底甚至涌底.底除咗指底上面之外,亦包底下面沉積物,有啲生物會鑽入沙石下.底棲範圍好大,由近岸嘅潮水帶,落到大陸架,再落到深淵,各處所受水壓差異甚大.生態學而言,底棲所在嘅環境,叫底棲帶.
深海底棲,大多只能適應深海水壓,浮上面淺層就會死.海水會吸收日光,以致深水海底會非常陰暗,至深者不見天日,故此生物以死屍維持成個底棲生態.
底棲生物而言,分大中細.一毫米以上叫大,十分一毫米以下叫細,兩者之間叫中.一般講底棲,都以大而言,如多毛綱嘅蟲,雙殼綱嘅蜆蚌蠔,軟甲綱嘅蝦蟹,棘皮動物門之下嘅海星,海膽,海參之類,渦蟲綱嘅蟲,重有海葵,珊瑚,海綿,海鞘等等,種類繁多.大底棲唔少會食啲中細底棲,亦有啲會食有機物碎片,如生物碎屑.日光可達嘅淺水有藻類可食.
中底棲有種種微蟲,歸綫蟲動物門,歸有孔蟲門,歸緩步動物門,歸腹毛動物門.另外重有啲歸節肢動物門,如此等等.
文改
英文底棲叫Benthos,取名自希臘文 Bέvθoς ,意謂海之深.形容轉為benthic,故此海底生物又寫為benthic organism同benthic biota,前者為生物通稱,後者為生物整體.


text:
由譚俊彥,黃智雯,陳山聰,楊秀惠,何遠東等人聯合主演嘅TVB懸疑劇集《十八年後的終極告白》,而家已經進入到結局周,呢部劇憑借緊湊,精彩嘅劇情以及鮮明嘅人物備受觀眾嘅好評.
「TVB小花」楊秀惠喺劇中飾演飾演聾啞人士,呢次表現相當驚艷,佢突破咗過往「花瓶」嘅螢幕形象,喺劇中佢全程用手語同眼神嚟傳遞感情,畀觀眾留低咗深刻印象.
講到楊秀惠,其實佢喺馬來西亞出世,喺2003年報名參加馬來西亞華裔小姐競選,憑借高挑嘅身材同甜美嘅長相,獲得咗當年比賽嘅冠軍.
楊秀惠喺2004年代表馬來西亞嚟到香港,參加國際華裔小姐選美比賽,雖然落選華姐,但最終楊秀惠仲係獲得咗TVB高層嘅賞識,簽約TVB留喺香港發展演藝事業.
楊秀惠加TVB初期,其實佢備受TVB力捧,仲參演咗偶像劇《赤沙印記@四葉草》嘅拍攝,喺劇中擔任女主角,但之後隨著新人嘅沖擊,楊秀惠喺TVB嘅地位都越嚟越靠後,因此事業也一度遇到樽頸期.
由于身材高挑,長相嫵媚,因此楊秀惠經常畀安排喺各大劇集中客串飾演狐貍精,情人嘅角色,而呢啲千篇一律嘅角色也讓楊秀惠嘅演藝事業一直停滯不前.
雖然楊秀惠喺TVB做咗十幾年茄哩啡,演藝事業并冇咩突破,但佢喺舊年收獲咗甜美嘅愛情,同圈外男友秘密結婚.
楊秀惠自從喺舊年同圈外男友秘密結婚之後,隱身大半年,原來佢喺馬拉西亞秘密休養,日前突然宣佈囡囡出世.
據悉,楊秀惠自認喺TVB演出機會唔係好多,加埋最近又生咗囡囡,所以佢決定合約冇到期選擇賠錢走人,正式宣佈離巢,所以《十八年後的終極告白》都係楊秀惠喺TVB嘅告別作.
對于楊秀惠嘅離巢,MissHk覺得好可惜,但唔理點樣,仲係尊重佢嘅決定,最后祝福楊秀惠嘅囡囡健康成長,都希望佢一切都好!
Like MisshkNews Facebook!不出门也能知天下事~


text:
疫情不似預期🎤相信大家都好掛住可以隨意搭飛機去旅行嘅日子,唔知大家有無發現飛機嘅小秘密呢?🛎
喺航空業🛫啱啱興起嘅初期,飛機嘅窗戶並唔係圓弧形,而係矩形嘅.但隨住航空業嘅科技發展得越嚟越成熟,飛機亦越飛越高.為咗避免低層大氣嘅氣流顛簸💺,減低阻力及減少燃油⛽消耗,機艙一定要密封加壓,喺呢個情況下,矩形嘅窗戶就開始出現問題.
1954年嘅時候,一架由羅馬起飛嘅客機起飛20分鐘就解體墮進地中海🛬,飛機上嘅35人全部喪生,呢次事故嘅主因係因為集中喺窗戶角嘅壓力過大而造成裂痕,機艙入邊嘅壓力過大而解體.英國皇家飛機研究院喺一次測試中發現🔍,高達70%嘅機艙內壓力都集中喺窗戶嘅尖角上.當飛機飛到一定高度時,由於內部與外部嘅壓力差,客機機身會輕微膨脹.問題係,矩形窗戶嘅角落唔單止幫唔到飛機適應呢種暫時性嘅膨脹,反而增加咗飛機所承受嘅壓力,所以飛機就會壓力太大而解體💥.
由於壓力會從物料表面通過,一旦受到障礙物嘅阻擋,例如矩形嘅窗戶,壓力就會改變方向並集中喺某一點,呢個現象叫做「應力集中」.圓弧形窗戶嘅四個角可以更有效分解壓力💨,減少裂縫或者斷裂嘅可能性,而且圓弧形更加堅固,抵抗變形嘅能力更強,以便氣壓可以順利穿過物料,平衡壓力.所以,圓弧形嘅窗戶迅速取代咗矩形嘅窗戶,成為飛機窗戶嘅新標準💡.
–


text:
懷孕後期症狀
我有嘗試同阿女傾計,叫佢出力幫媽媽推d便便出黎,反正多便便,都係佔用緊佢既空間,屙得出就一家便宜兩家著.
響羊水已經好充足嘅情況底下,阿女好似住豪宅咁,成日喐身喐勢,肚皮可以見到有明顯嘅波幅.肚臍都突埋出嚟.有時佢郁身嘅時候肚臍仲會有泛起白頭浪.
由於佢喺入邊要吞吐羊水,學習點樣呼吸,可能一時唔覺意濁親就會打C EGG.
食咗甜野,或者食飽飯,或者臨瞓嘅按摩時間,都可以feel到佢有明顯嘅郁動.正常人應該係咁,但我身邊發生嘅嘢都應該唔多正常,佢連響返工時間,搭緊車,都可以有明顯嘅郁動.我好擔心佢點解唔瞓覺.
繼續閱讀…
懷孕中期症狀
終於可以順利痾得番屎,雖然唔一定夠力,但起碼都叫食得夠,屙得出.但有時候唔夠力屙清,又唔敢太大力痾,人生真係好難.
終於食得返野,咩都好想食,乜嘢調味料都好想落.但一食就好容易過重,醫生話一個星期最好唔好重超過0.5公斤,但我有一日就已經重咗0.5公斤⋯⋯然後就會有啲惡魔朋友,係你身邊講咩一個人食養兩個人,計埋羊水都唔係好重啫⋯⋯
條腰開始好酸軟,可能關脊柱側彎事,16週幾就研究緊托腹帶.戴咗托腹帶行路真係冇咁痛,但去廁所成日要順返啲位,其實都幾煩.同埋因為肚皮敏感,所以我要喺入邊着件heat tech或背心仔先至再加托腹帶.
好似話孕婦吸入嘅空氣有50%嘅氧氣,都俾曬隻野.唔怪得知我成日唞唔到氣.
由24wk開始,每晚沖完涼查完cream,都有做拉毛巾練習,等cream dry out.
由25wk開始,晚晚都有坐大fit ball.
繼續閱讀…
懷孕初期症狀
6週幾嘅時候,下腹部就會有啲扯住嘅抽搐感,又會單則痛,好驚係宮外孕,唔知佢瞓唔瞓得啱位.上網睇話有可能係支撐子宮嘅韌帶,因為懷孕子宮長大而往上提所造成.唔需要特別治療,只需要休息.冇乜事我都係瞓先啦.
有一日,下背部好酸軟,無論點坐點瞓都唔舒服.忍唔住整咗個熱水袋熱敷,谷歌一check,又話熱水袋會熱親BB⋯⋯即刻拎返走,唯有早啲瞓.
有人話懷孕初期會流啡,好似係因為黃體酮唔夠,補唔住加厚左嘅子宮壁,所以要飲桑寄生蓮子蛋茶用嚟安胎.
任何時候都係超眼瞓,瞓極都唔夠飽,眼袋好大,平均每分鐘一個呵欠.好似話係因為全身嘅血液都去晒個子宮同bb度.
成日嘆氣,中醫話孕婦容易胸悶,嘆氣係用黎順番條氣.
繼續閱讀…
久違左太耐冇出post,以為咁多個月去咗邊,我都係一路靠囤積嘅文章頂住.頭三個月懷孕,真係唔係人過嘅,連床都落唔到嘅時候,唔通仲要我寫文章咩.
首次懷孕,生理心理都受到荷爾蒙重大嘅改變,話唔緊張就呃你嘅,家庭醫生教落就話要將緊張轉化為喜悅嘅情緒.但其實好難,因為一發現懷孕之後,要準備嘅嘢都幾多.
發現中獎
由於經期周期比較長,當發現遲遲未黎嘅時候,用ClearBlue CB驗孕棒一驗,條線已經好深色.當下心情仍然好忐忑,會唔會呃我㗎.再買另一隻牌子(Mannings)再試一次,都係一樣有線,一計之下已經6週.因為經期周期長,所以周數未必準,要等到以後照超聲波,再慢慢修正預產期. 繼續閱讀…


text:
長沙市第六中學錄取線
-
長沙市人事局人才服務中心
長沙市人才服務中心是隸屬長沙市人事局的政府人才服務機構.為了合理配置人才資源,方面廣大用人單位,更好地為人才服務,堅持以服務
-
長沙市長沙縣春華鎮東林小學
長沙市長沙縣春華鎮東林小學主營業務:長沙市重點小學,歡迎來長沙市長沙縣春華鎮東林小學報名.長沙市長沙縣春華鎮東林小學風景
-
長沙市岳南路小學
長沙市岳南路小學主營業務:長沙市重點小學,岳麓區重點小學,歡迎來長沙市岳南路小學報名.長沙市岳南路小學風景秀麗,師資力量
-
長沙市雨花區黎托中學
長沙市雨花區黎托中學主營業務:長沙市重點中學,雨花區重點中學,歡迎來長沙市雨花區黎托中學報名.長沙市雨花區黎托中學風景秀
-
長沙市天心區陽光第六幼兒園
長沙市天心區陽光第六幼兒園主營業務:長沙市重點學校,天心區重點學校,歡迎來長沙市天心區陽光第六幼兒園報名.長沙市天心區陽
-
長沙市天心區幼幼學校
長沙市天心區幼幼學校主營業務:長沙市重點小學,天心區重點小學,歡迎來長沙市天心區幼幼學校報名.長沙市天心區幼幼學校風景秀
-
長沙市瀏陽市關口中學
長沙市瀏陽市關口中學主營業務:長沙市重點中學,歡迎申請長沙市瀏陽市關口中學.長沙市瀏陽市關口中學風景秀麗,師資力量雄厚,
-
長沙市正園動力配件責任有限公司幼兒園
長沙市正園動力配件責任有限公司幼兒園主營業務:長沙市重點學校,雨花區重點學校,歡迎來長沙市正園動力配件責任有限公司幼兒園
-
長沙市寧鄉縣煤炭壩鎮聯華小學
長沙市寧鄉縣煤炭壩鎮聯華小學主營業務:長沙市重點小學,歡迎來長沙市寧鄉縣煤炭壩鎮聯華小學報名.長沙市寧鄉縣煤炭壩鎮聯華小
-
長沙市寧鄉縣溈山鄉千斤小學
長沙市寧鄉縣溈山鄉千斤小學主營業務:長沙市重點小學,歡迎來長沙市寧鄉縣溈山鄉千斤小學報名.長沙市寧鄉縣溈山鄉千斤小學風景
-
長沙市雨花外國語學校
長沙市雨花外國語學校主營業務:長沙市重點中學,歡迎申請長沙市雨花外國語學校.長沙市雨花外國語學校風景秀麗,師資力量雄厚,
-
長沙市雨花區洞井鎮金井小學
長沙市雨花區洞井鎮金井小學主營業務:長沙市重點小學,雨花區重點小學,歡迎來長沙市雨花區洞井鎮金井小學報名.長沙市雨花區洞
-
長沙市第二十六中學
長沙市第二十六中學主營業務:長沙市重點中學,雨花區重點中學,歡迎來長沙市第二十六中學報名.長沙市第二十六中學風景秀麗,師
-
長沙市望城縣烏山鎮黃花嶺小學
長沙市望城縣烏山鎮黃花嶺小學主營業務:長沙市重點小學,望城區重點小學,歡迎來長沙市望城縣烏山鎮黃花嶺小學報名.長沙市望城
-
長沙市左家塘小學
長沙市左家塘小學主營業務:長沙市重點小學,歡迎來長沙市左家塘小學報名.長沙市左家塘小學風景秀麗,師資力量雄厚,地理位置優
-
長沙市望城縣含浦鎮花塘小學
長沙市望城縣含浦鎮花塘小學主營業務:長沙市重點小學,望城區重點小學,歡迎來長沙市望城縣含浦鎮花塘小學報名.長沙市望城縣含
-
長沙市寧鄉縣回龍鋪鎮森洲小學
長沙市寧鄉縣回龍鋪鎮森洲小學主營業務:長沙市重點小學,歡迎申請長沙市寧鄉縣回龍鋪鎮森洲小學.長沙市寧鄉縣回龍鋪鎮森洲小學
-
長沙市雨花區童馨幼兒園
長沙市雨花區童馨幼兒園 主營:長沙重點學校,歡迎來長沙市雨花區童馨幼兒園報名,長沙市雨花區童馨幼兒園風景秀麗,師資力量雄
-
長沙市雅塘村藝術幼兒園
長沙市雅塘村藝術幼兒園主營業務:長沙市重點學校,雨花區重點學校,歡迎來長沙市雅塘村藝術幼兒園報名.長沙市雅塘村藝術幼兒園


text: 嚟咗英國六個月左右,都差唔多叫做 settle down 好晒,慢慢生活都重回正軌.但係始終呢度唔係香港,有啲嘢總係覺得差啲啲,有乜嘢覺得到而家仲未習慣或者適應,睇睇下面就知道. 英文 — 死症,真係需要時間去適應.耳仔其實已經習慣聽英文多過廣東話,但係聽,說能力真係差,幾時先可以搞得掂.而家日日都會睇幾篇英文 news 學多啲生字,有個科技網站 techradar 仲可以用聲音讀文章添,咁就可以試下自己聽唔聽得明白.點解唔用電影嚟學習聆聽嘅能力? 電影啲讀白實在太快,而且好多口音,真係幾難聽.聽呢個網站就可以不停咁 repeat 去聽,希望下半年我可以有進步啦! 奶茶 — 香港日日都飲一杯先返工,而家只可以用即沖奶茶粉,但點都係唔及香港茶餐廳嘅好飲.好多人話自己煲,呢個就真係要啲時間去研究下點做,上網都睇咗好多篇教人沖茶,茶葉可以去 M&S 買,基本上要沖嘅材料都可以英國買,不過最煩係要自己去 try,要搵日去沖幾杯,睇下點沖法可以符合到自己口味. 近排老婆試咗沖幾次,個味好接近,而家唔駛日日飲即沖奶茶粉. 不過都希望下半年我自己可以沖到杯茶味濃又夠滑嘅奶茶畀自己. 飲食 — 呢度出街食嘢好貴,再加埋佢哋食嘅嘢來來去去都係…


text:
19 OCTOBER 2014(SUN)智樂遊戲日成日都會係唔同地方舉行,不過今次小小豬都係第一次去玩呀~
之前都聽好多朋友仔介紹過智樂遊戲日,見佢地都好想帶小小豬去玩埋一份!前嗰幾次嘅舉行地點都係新界地區,所以帶唔到小小豬去玩,見今次係觀塘舉行,終於可以帶小小豬去見識吓啦!
不過,一個"論盡"嘅媽咪既然唔記得帶相機(真係失敗),所以今次都只係簡單用電話嚟影相!
今次遊戲日係觀塘區其中一個足球場舉行,小小豬一踏入足球場,就已經俾啲小遊戲吸引住.
首先就玩足球場中心位置嘅小遊戲,同小朋友一齊砌吓路軌碌波波~
推吓車輪~
行吓平衡木路障~
仲有小小豬最鐘意玩嘅撞撞波呀~
小小豬見其他小朋友玩吹泡泡,佢又湊熱鬧去玩埋一份呀~
小小豬玩最後一個遊戲 - 彩虹傘真係玩到唔願走,玩完一次又一次,最後我地都排隊玩左四次先離開呀~
其實場內仲有幾個唔同種類嘅小遊戲同手工製作,我地仲撞到大仁一家三口添.
原本都打算一齊玩一陣,等小小豬可以跟哥哥玩吓.不過,因為我奶奶突然嚟左搵小小豬玩,為怕奶奶曬親,所以我地要早啲走,唔可以一齊玩,真係有少少可惜,希望好快就可以再約埋一齊去玩啦!
雖然今日玩得有少少唔盡慶(因為實在場地比較細但人又多,同埋太曬啦),不過唔緊要,智樂遊戲日嚟緊好似有幾日都係維園同西九都會再有得玩,如果到時時間就到,都會帶小小豬再去玩過呀!


text:
七人樂隊
一套睇完之後感得好舒服,好有情懷嘅電影.
電影由七位香港名導演執刀,一人負責拍出一個時代嘅香港故事.
第一個時代係洪金寶.故事圍繞一班年輕人努力練功夫,過程有偷懶,有練習亦都有一齊比師傅罰.故事就係直述呢個故事,冇任何複雜地方.年代應該係195x左右,當時嘅文化就係努力努力,然後攞到機會.亦都係我覺得最純樸嘅香港.
第二個時代由許鞍華導演執導,講述學生,校長以及老師在舊式天台學校嘅生活.個個年代嘅校長,老師同同學之間好接近,老師放工之後會經過見到學生.因為舊式屋村好多學生會係放學之後幫父母手擺檔.故事入面講述同學幾十年之後仍然會約老師同校長出黎聚會,學生成家立室又會打比老師.人同人之間嘅關係好緊密.
第三個故事係一段純真嘅初戀.兩位年輕情侶因為移民而即將分開.故事講述兩個小情侶最後一晚之間嘅交流,傾訴心事以及不捨.
第四個故事亦係同移民有關.97將至,元華個仔亦都要離開.走之前孫女會搬去同爺爺住,兩爺孫之間互相交流,文化互換.大家有大家嘅 不同,但亦會嘗試互相學習.呢種係我最嚮往嘅爺孫關係.
第五個故事就係香港人精神:投機取巧.幾個後生仔係科網股,沙市,08金融海嘯期間希望搏一鋪發達.點知次次都同幸運之神擦身而過.好多人都係咁,希望一鋪可以爆賺,點知機會次次唔輪到自己.
第六個故事係我最鍾意嘅故事.任達華,一位本地鄉村原居民去左外國生活之後番黎香港.發現香港已經完全唔同晒,黃后碼頭唔見左,舊戲院又冇埋,成個香港都唔再係之前咁.最有趣一個地方,係任達華去問路,答佢嘅人講國語.故事最感動嘅一個地方就係任達華講:無論去到邊,香港都係故鄉.
第七個故事好有趣,唔係任何地方,係一間精神病院,時間係現代.


text:
吳浩康感激師姐容祖兒 封佢做翻版陳奕迅
撰文:東方新地
吳浩康 感激師姐容祖兒
問到演唱會反應好好,感覺如何,吳浩康直言僅喺台上有不一樣的感受:「喺個台上面,我先知道原來連上面嘅座位都full咗,呢個係我冇諗過嘅,嗰刻我都呆一呆,真係覺得自己好好彩,無論係個騷又好,Facebook Live大家嘅反應,冇諗過做Fb Live一路儲咗啲人,有啲朋友喺Fb寫「我哋細個成班同學約,如果你開演唱會我哋去睇,點知一等就十幾年.」我都好surprise會有一班人等自己.喺呢段時間裡面有啲日子好啲,有啲日子差啲,喺差嘅日子裡面已經唔敢諗仲有冇人聽我唱歌,好多事唔係理所當然發生.」
參加新秀 想簽公司
問到當初新秀勝出,有冇覺得事業一條直路?吳浩康指當年冇諗過贏唔贏:「我睇呢件事係好現實,我係想簽公司,當然你問我恨唔恨個獎,嗰時細路仔一 定好想贏到人,但我都好知道,嗰晚攞咗個獎當中有好多因素,唔代表你真係叻過人,大家嘅事業發展都唔係基於嗰晚,啱啱先喺個BB池度游完,未談論到心雄.」
吳浩康:樣同性格似陳奕迅
好多人話佢似陳奕迅,咁佢自己又點睇呢? 吳浩康:「其實係個樣似,同埋鍾意講嘢嘅性格似,唱歌我未夠班,冇得同人相提並論,聲同唱腔似就發達啦!哈!似樣係(容)祖兒講先,好多謝呢個師姐,幫我諗一啲稱呼等人哋記得我,第一隻合唱歌係佢帶住我唱,我唱到坨屎咁佢都冇嫌棄,每次LiveShow仲同我練吓,溝通吓.」
自我價值低
當年一出道,有好多首hit歌,問到佢有冇覺得迷失同飄飄然時,吳浩康直言有迷失過:「唔係飄飄然,亦都因為行得好順,嗰時自我價值好低,因為我錄嘅〈先入為主〉,〈洗剪吹〉製成品好好,但喺錄嘅時候,錄一隻歌錄一百七十幾個鐘頭,當其時有資源去做,可以畀我喺錄音室慢慢成長,但我就諗自己都係不外如是啫,自己唔係唱得叻,但隻歌整出嚟又OK,即係監製功勞啦,覺得個功勞唔喺自己度,覺得無論嗰個係咪我都可以有人鍾意呢啲歌㗎,開始自我價值低.」
想做一個有延續性嘅project
提到過往一年做Fb Live真係儲番返嚟,當初個idea係邊個諗出嚟㗎呢,吳浩康指當初係自己想做:「喺我計劃緊開FbLive,公司搵我話見到我之前做咗一個音樂嘅電視節目,覺得有啲人都想聽番我唱歌,不如傾吓有咩可以做,會唔會出新作品?我覺得出新作品都係得一粒子彈,機會未必好多,點解我哋唔做一個有延續性嘅project,起碼我今個禮拜做得差啲,下個禮拜可以修正,總好過出一隻歌,得就得,唔得又要再諗點算.」
下站紅館見?
提到在演唱會尾聲時,吳浩康話「下站紅館見!」,有指紅館起碼要入六次紙,相信歌迷都好緊張究竟吳浩康入咗紙未,佢話仲未:「依家同公司睇緊個空間.」


text:
「二千」
二千日有幾長?其實都真係幾長,因為二千日等於十二萬分鐘,七百二十萬秒.要係茫茫人海入面要遇到同相識一個人,其實真係同大海撈針無分別.因為一個人平均一生會認識到一千七百個人,而經常聯絡嘅就唔超過三百五十人.當然如果你遇到一個可以同你一生一世嘅人就真難上加難!點解?因為每段關係都會經歷喜怒哀樂,要有無限嘅包容同忍耐,先至可以「執子之手,與子皆老」!
「緣份」
二千日話長唔長話短唔短!當然同老婆相識唔止二千日咁少,緣份就係咁奇妙,如果無我老婆嘅出現,相信無今日嘅我.而二千日過去,好多我想做嘅嘢都仲未做到,仲未達標,有時都覺得自己幾失敗.因為自己嘅執著,自己嘅堅持,有時真係辛苦咗自己嘅另一半.好多謝佢過去個二千日對我嘅容忍!而過去嗰二千日真係覺得好快,好快,因為任何時候我都知道有你係身邊做我嘅後盾.
「慶幸」
二千日入面當然有開心同唔開心,不過真係好慶幸我係茫茫人海入面認識到你.因為你嘅出現改變咗我嘅下半生,亦都因為你我嘅人生再一次充滿色彩.有時雖然條路有啲難行,但係我相信只要我哋一齊去面對,無嘢係難到我哋.嚟二千日實在經歷咗太多嘢,無人知道前面嘅日子會係點,但係只要有你係身邊,其實就已經足夠.多謝你!
Also published on Medium.


text:
將軍澳綫
將軍澳綫(粵拼:zeong1 gwan1 ngou3 sin3;英文:Tseung Kwan O Line)係港鐵營運嘅鐵路線,連接香港東區嘅北角站,同新界西貢區將軍澳嘅寶琳站同埋康城站,屬於地鐵系統.呢條線大部分車站都係喺將軍澳新市鎮,所以就叫做「將軍澳綫」.全綫總共有8個站,係港鐵第三短嘅線[1];當中有4個係轉綫站(北角站,鰂魚涌站,油塘站,調景嶺站),而將軍澳站就係往來坑口寶琳同康城之間嘅轉車站.另外,只係得寶琳喺地面,其餘都喺地底.將軍澳綫列車一列8卡,喺路線圖中以紫色代表.延續港島綫嘅傳統,喺2002年新建成嘅車站月台都有退休地鐵建築師區傑棠毛筆題嘅大字站名.
將軍澳綫北角至寶琳段喺2002年8月通車,康城支綫喺2009年7月通車.
路線圖改
車務資訊改
- 服務時間:由朝早6點至到第二日凌晨1點
- 班次:
- 繁忙時間:每 2.5 分鐘一班(北角 寶琳 每 2.5/2.5/5 分鐘一班,北角 康城 每 6 分鐘一班)
- 非繁忙時間:(北角 寶琳 每 4-5 分鐘一班,調景嶺 康城 每 8 分鐘一班)
- 列車行駛速度:時速最高可達到80公里
- 載客量:每部列車有8卡車廂,每卡車廂可載客312人
歷史改
呢條線嘅計劃,主要係服務將軍澳新市鎮.香港行政會議喺1998年10月20號批准興建將軍澳綫(當時稱為將軍澳支綫),並喺1999年4月24號正式動工興建.工程歷時三年,油塘站率先喺2002年8月4號啟用,將軍澳綫行走油塘至北角,取代觀塘綫過海去香港島,同時觀塘綫嘅終點站由北角改為油塘,畀乘客先熟習新嘅轉車安排.將軍澳其餘嘅油塘至寶琳路段喺同年8月18號通車,觀塘綫亦改以調景嶺站為終點站.
將軍澳綫係兩鐵合併前,地鐵第一條冇任何路段起喺橋面上嘅路線,佢嘅車廠就喺地面.寶琳站雖然起喺地面,但路段被隔音屏障完全覆蓋.地鐵聲稱呢個係由於寶琳站附近嘅樓宇密度比較高,為免列車行駛時嘅噪音影響附近嘅民居,所以將車站範圍冚晒.不過,有意見認為咁樣做會防礙路線繼續發展.而由寶琳站至坑口站嘅一段,路軌由路面轉往地底,上蓋建成地鐵車站沿線最長嘅平台花園.
將軍澳綫嘅路段唔係全部都係新起嘅,鰂魚涌站同東區海底隧道原屬觀塘綫喺東區海底隧道路段延伸,正式通車使用已超過10年.喺將軍澳綫計劃發展時,為紓緩鰂魚涌站轉綫通道嘅擠塞情況同未來嘅將軍澳綫乘客量需求增加,地鐵公司決定喺現時嘅北角站月台南面起多兩個月台,並將觀塘綫由鰂魚涌站暫時延長至北角站,直至將軍澳綫工程完成後一併列入將軍澳綫.
喺將軍澳綫啟用後,觀塘綫總站由香港島嘅北角站改去將軍澳嘅調景嶺站.原來嘅北角站同鰂魚涌站改屬將軍澳綫,列車喺離開鰂魚涌站同東區海底隧道路段之後,唔再前往藍田站,改行一段新嘅鐵路路段前往新嘅油塘站.現時連接東區海底隧道至藍田站嘅路段用作車務調動時之用.
鰂魚涌站同北角站之路段改動之後亦成為將軍澳線同港島綫嘅轉線站.搭觀塘綫嘅乘客前往香港島需要係油塘站轉將軍澳綫列車,再喺鰂魚涌站或北角站轉港島綫.所以通車初期,由於好多乘客都重未習慣繁瑣嘅轉車過程,以及將軍澳綫嘅列車班次太疏,一度引起混亂.不過,隨住調景嶺站同將軍澳站附近嘅大型屋苑紛紛入伙,將軍澳綫嘅客量大幅攀升,情況得以大大改善.另外,新世界發展旗下嘅城巴為針對油塘站啟用後對北角至銅鑼灣居民需求,特別喺8月推出海報吸引觀塘,藍田區居民改搭619巴士線以取代地鐵前往北角至灣仔區.
- 將軍澳綫第二期
將軍澳綫嘅將軍澳車廠,位於將軍澳南地區,嗰度有大型物業區域發展,叫做日出康城,並喺嗰度加建康城站,已於2009年7月26號啟用.工程喺2006年展開,全程路軌長3.5公里,車站面積35,000平方米,建造成本8.3億元.
將軍澳綫會喺繁忙時間行兩條路綫:北角至寶琳,同埋北角至康城,列車將由7月20日起以「3+1」形式,即係每3班往寶琳站嘅列車就有一班往康城嘅列車提供服務.
非繁忙時間將設有來往調景嶺站同埋康城站嘅穿梭列車,而唔會有列車直接來往北角站同康城站.乘客要喺調景嶺站或者將軍澳站轉穿梭列車前往康城.
新嘅行車模式喺7月20號開始實施,初時去康城嘅列車喺將軍澳站清客,到咗26號正式延長去康城.
用車改
現時全線以8卡列車行.現時將軍澳線嘅列車全線採用韓製Rotem列車(K-Stock).
2002年,地鐵公司發現Rotem列車唔能夠即時適應兩套新舊列車系統,為確保將軍澳綫能夠如期通車,最終令13列韓製列車改行觀塘綫,並重組英製列車嘅車卡排列,將大部分喺1989年從英國都城嘉慕(第2C代車卡)同埋喺1995年買入嘅GEC Alsthom製車卡(第3代車卡)調去將軍澳綫行.
經過多年嘅系統改善,韓製Rotem列車喺2010年4月初正式返將軍澳綫繼續服役.但由於只得13抽列車,唔夠應付繁忙時間嘅需求,因此港鐵不時會由觀塘綫抽調3抽英製列車行將軍澳綫.
- 英國製列車車廂編組註解:
- AXXX - 有駕駛室負責操控嘅動力車廂
- BXXX - 操控嘅動力車廂動力推動卡
- CXXX - 附集電弓嘅電力車廂
- DXXX - 拖卡
- Rotem電動列車註解:
- A3XX - 有駕駛室嘅拖卡
- B3XX/B8XX - 動力車廂
- C3XX/C8XX - 有集電弓嘅動力車廂
未來發展改
- 天后至上環延綫
根據《鐵路發展策略2000》嘅北港島綫計劃,將軍澳綫將會由現時嘅北角站伸延至現有嘅天后站,並接駁港島綫天后至上環一段;而港島綫柴灣至炮台山一段改為同東涌綫連接.然而,由於交通需求未足以起北港島綫,計劃嘅完成時間已被押後至2016年以後.


text:
除咗銀行,賭場都稱得上係另一個收埋好多錢嘅地方,如果話你知有黑客成功入侵賭場,第一個反應通常都以為係為咗偷錢.不過,竟然有黑客係為咗偷賭客資料而入侵,唔通嫌錢腥? 根據網絡安全公司 Talent-Jump 及 Trend Micro 剛啱公布嘅調查報告,指出由上年夏季開始,已發現有一班由中國政府支援嘅黑客組織,開始向一啲網上賭博或投注網站發動攻擊,佢哋嘅目標主要係針對東南亞賭博公司;而入侵目標係瞄準資料庫及程式源碼.專家指出,呢班黑客入侵嘅手法並唔特別,只係透過魚叉式釣魚電郵(spear-phishing),引誘賭場員工開啟電郵內嘅附件,喺網站上植入後門,之後就陸續安裝各種惡意軟件,包括暴力破解工具,掃瞄 NETBIOS 伺服器工具,提升權限工具,盜取密碼或 Clipboard 資料工具等等,令佢哋可以喺內部網絡搵到想要嘅嘢.由於呢班黑客係利用 Dropbox 嚟儲存惡意軟件及 C&C 工具,所以安全專家將佢哋稱之為 DRBControl(DRopBox Control). 以往國家支援嘅黑客組織,主要係為咗政府服務,例如有專門針對竊取高端技術嘅黑客,亦有以癱瘓目標網絡活動嘅黑客軍團,不過,專家指出今次入侵賭博網站嘅行為似乎同國家無關,好可能只係黑客嘅個人行為.事實上,網絡安全公司 FireEye 喺上年亦指出有中國支援嘅黑客組織喺工餘時間,為興趣或個人利益去發動私人攻擊.至於入侵賭博網站係咪真係同政府無關呢?我個人就有好多聯想嘞,例如係咪搜集緊某啲「賭客」嘅投注記錄,作為洗黑錢或收受利益嘅證據?無論係為國家或個人利益,攞住呢啲痛腳,回報同風險隨時好過直接偷錢多多聲㗎.…
Browsing: DRBControl
2022 - wepro180 All Rights Reserved.


text:
一口整潔嘅牙齒更受人青睞,自然而然牙齒矯正也成為人們熱門嘅美容項目,試想如果有一口難看嘅牙齒,怎可以放心展露笑顏.牙齒矯正係好好嘅方法,它唔僅無痛苦還好輕松.咁,牙齒矯正有幾種方式?
牙齒矯正有幾種方式:
1,無托槽隱形正畸:就係通過計算機三圍圖像技術模擬牙齒移動過程,並以此制成透明矯治器,然後用美容冠加以修復.具有美牙唔掹牙,無痛苦,時間短,牙齒堅固常見嘅成年人正畸嘅錯牙合畸形種類有:牙齒擁擠唔齊,單靠移動牙齒唔能達到理想嘅效果:其在傳統烤瓷牙嘅基礎上強調牙齒嘅美容效果,對錯位牙,美容冠,戴上後牙齒將準確嘅向設計好嘅方向移動;而舌側正畸就係把矯治器全部安裝於牙齒嘅舌側面進行正畸治療.
2,頜面外科正畸,前牙間隙,前牙反牙合,上頜牙齒及頜骨前突,下頜偏斜造成嘅顏面唔對稱等.對於中,重度嘅骨性錯牙合畸形,多年後牙齦唔會出現黑線等優點,從而達到終生有保障嘅美牙效果.
3,安全快速調整術後牙齒嘅咬合關係,無需切斷粘膜和血管,而需要進行整頜手術治療.手術采用微創,準確打開牙槽骨嘅方式:外科正畸係根據個人前突牙齒情況,準確改善面型輪廓,並用術前3D模擬軟件準確設計術後效果,確定正畸常用嘅18個顱面骨性解剖標志點,通過骨骼三維CT系統,多方面測量面型寬度比值和骨性寬度嘅比值,對前突頜骨畸形進行診斷後進行頜面三維重建,正畸治療期間仍然可以進行正常嘅社交和職業活動.
牙齒矯正需要幾耐?
牙齒矯正時間根據治療者嘅年齡唔同會有所差異,兒童係比較快一啲,一般矯正需要一年半到兩年左右.矯正簡單可能隻需要幾個月.另外,掹牙治療比唔掹牙治療時間要長一啲.畸形復雜嘅比簡單嘅治療時間要長.骨骼畸形比單純牙性畸形嘅矯治時間要長一啲.每個人嘅情況都唔一樣,要具體情況具體分析,治療時間上也要具體情況具體分析.矯正完成後,一般需戴用保持器大約一年半.


text:
通渠彈弓使用貓砂注意事項:貓砂如果把你家馬桶堵咗點辦?
通渠彈弓使用貓砂注意事項:貓砂如果把你家馬桶堵咗點辦?
寶琳通渠通渠公司通渠彈弓需要搵專業嘅疏通馬桶嘅工作人員嚟疏通馬桶通渠彈弓62728207,貓砂堵住馬桶嘅情況係有得可能發生嘅通渠彈弓62728207,一旦被堵住,向向說明馬桶裡面嘅貓砂已經太多咗,呢個時候自己動手唔太理念,但如果喺搵唔到馬桶疏通人員嘅情況下,也得自行購買馬桶疏通劑試試睇,或者向馬桶裡倒熱水.
貓砂能唔能衝到馬桶裡,跟貓砂嘅品種有得關係.我哋現喺家庭常用嘅貓砂一般有得幾種:膨潤土貓砂,松木貓砂,水晶貓砂,豆腐貓砂等等.
呢度面膨潤土貓砂,水晶貓砂係唔能直接衝到馬桶裡嘅,係因為膨潤土和水晶貓砂這兩種嘅材質局限,衝入馬桶化唔掉且容易造成堵塞.而松木貓砂和豆腐貓砂係得直接衝入馬桶嘅.
主人喺處理貓砂之前,還係有得必要睇一下自己購買嘅貓砂品種,再決定係否得衝到馬桶裡.
如果唔確定自己嘅貓砂係哪一個品種,也得睇睇貓砂包裝袋,袋子上面都會有得說明,有得嘅貓砂也會有得係否能衝入馬桶嘅啲介紹.
主人喺選購貓砂嘅時候,除咗要注意貓砂嘅種類,睇好貓砂係否能衝入馬桶以外,還要選擇貓砂嘅氣味.現喺嘅貓砂味道好多,除咗原味貓砂,還要水蜜桃味,茉莉味,綠茶味等等.寶琳通渠通渠公司通渠彈弓


text:
當上網已成習慣,網民最講求上網要快要方便,最緊要唔使成日入密碼或做機械人認證,如果 Load 個網站要等多過三秒鐘?隨時已經無興趣再等.但你有無諗過,方便快捷嘅背後,你犧牲咗啲乜?就係付出太多個人私隱訊息,唔想咁可以點? TOR 幫到你. 瀏覽器洩密真危機 成日講上網會洩露好多個人訊息,究意有幾多?講多無論,試下入呢個網站 (webkay.robinlinus.com)先.試完係咪好驚驚?抑或睇完都無乜感覺?不妨抽幾樣嚟睇睇.首先係地圖位置,如果罪犯掌握到你實時位置,即係知道你行蹤,唔單只女士會好危險,如對方有你屋企地址,更可以肆無忌憚等待良機爆格. 跟住就係用緊嘅上網裝置作業系統同瀏覽器版本,作業系統及軟件供應商成日叫大家更新系統版本,就係為咗堵塞一啲已知嘅漏洞,如果黑客知道你未更新,要攻擊你就容易好多啦.再嚟就係 Auto-Fill Phishing,如果你貪方便啟用咗,黑客有機會通過唔同方法例如 Cross-Site Scripting (XSS)嚟盜取你嘅登入資料,所以話如果你嘅瀏覽器透露咗咁多訊息,係咪好危險? TOR網絡 遊花園消痕跡 如果你唔想乜都俾人𥄫實,可以點做?你可以試用 TOR(The Onion Router)洋蔥路由器.…
Browsing: TORproject
2022 - wepro180 All Rights Reserved.


text:
消防員係全世界最偉大嘅職業,沒有之一!做消防員可能係唔少男孩子嘅志願;而消防員嘅body就係A姐最想觸碰嘅區域.但想了解香港消防同救護嘅歷史或者有關消防員嘅訓練,就可以嚟到將軍澳嘅消防及救護教育中心暨博物館,呢度除咗有展板同短片介紹之外,更有多架已退疫嘅消防車,救護車,絕對係一個親子好去處.
前往方法
1.自駕遊:不設公眾車位,最近可以停泊附近嘅環保大道寵物公園停車場
2.乘坐港鐵至將軍澳站或坑口站,再轉乘前往消防及救護學院站之巴士
3.由於巴士班次比較疏,如果人多嘅話,不如乘坐的士
提提你
1.參觀前,必須經網上預約核實
2.英雄閣為紀念殉職消防員,故此請保持莊重及唔可以影相
消防及救護學院
位於將軍澳百勝角嘅消防及救護學院喺2016年啟用,佔地15萬8千平方米,係一座具有消防,救護及專門車輛駕駛訓練於一身嘅世界級消防及救護訓練學校.另設有消防及救護教育中心暨博物館等大家更了解香港消防歷史,運作同消防員培訓.
消防歷史沿革區
原來以前香港嘅消防服務係由警察兼任,但隨住香港發展,人口急升,而成立消防處,並喺各區設立消防局.另外,亦可以睇到由殖民地時期至今嘅消防處長嘅相片.
消防及救護車輛展覽區
平時喺街見到救護車同消防車,一定係有緊急事情發生,唔通叫佢停一停俾你影相咩?但喺消防及救護車輛展覽區,就放咗多部1:1嘅救護車同消防車,啱晒大家影吓相啦.不過,A姐對救護車完全無興趣(佢只對消防員有興趣),所以呢個區域多數都係男仔逗留最耐嘅地方.